text:
Linux
Linux係一種電腦作業系統同埋佢嘅核心嘅名.佢亦係自由軟件同開放原始碼發展之中最出名嘅例子.
嚴格嚟講,Linux呢個詞本身只係表示Linux核心,但係喺實際上大家已經習慣咗用Linux嚟形容成個基於Linux核心,同埋使用GNU 工程各種工具以及資料庫嘅作業系統(亦都叫做GNU/Linux).基於呢啲組件嘅Linux軟件叫做Linux發行版.一般嚟講,一個Linux發行套件包含大量嘅軟件,比如軟件開發工具,資料庫,Web伺服器(好似Apache),X Window,桌面環境(比如GNOME和KDE),辦公套件(比如OpenOffice.org),等等.
Linux核心最初係為英特爾386微處理器設計嘅.而家Linux核心支援由個人電腦去到大型主機甚至包括嵌入式系統在内嘅各種硬件設備.
喺開始嘅時候,Linux只係個人狂熱愛好嘅一種產物.但係而家,Linux已經成為咗一種受到廣泛關注同支持嘅一種作業系統.包括IBM同惠普在內嘅一啲電腦業巨頭亦都開始支持Linux.好多人覺得,同其他嘅商用Unix系統以及微軟 Windows相比,作為自由軟件嘅Linux具有低成本,安全性高同埋更可靠嘅優勢.
目錄
概述[編輯]
絕大多數基於Linux核心嘅作業系統都用咗好多嘅GNU軟件,包括咗一個shell程序,工具,程序庫,編譯器以及工具,重有好多其他程序,好似Emacs.就係因為咁,GNU計劃嘅開創者理察·馬修·斯托曼博士提議將Linux作業系統改叫GNU/Linux.但係有啲人只係將作業系統叫做"Linux".
大多數系統重包括好似提供GUI界面嘅XFree86之類嘅曾經運行喺BSD上面嘅程序.
除咗一部分專家之外,大多數人都唔會自己裝每一個組件或者自行設定,而是直接用Linux套件.
歷史[編輯]
Linux內核最初只係由芬蘭人尼紐·拖華特(Linus Torvalds)喺赫爾辛基大學返學嗰時出於個人愛好而編寫.最初嘅設想中,Linux係一種類似Minix嘅一種操作系統.Linux嘅第一個版本1991年9月喺互聯網發布,隨後喺10月發布第二個版本.
Linux嘅歷史同GNU有緊密聯繫.喺1983年開始嘅GNU計劃致力開發一個自由並且完整嘅類Unix操作系統,包括軟件開發工具同各種應用程序.到1991年Linux內核發布嗰時,GNU已經幾乎完成咗除系統內核之外嘅各種必備軟件嘅開發.喺Linus Torvalds同其他開發人員嘅努力下,GNU組件可以喺Linux內核之上運行.整個內核是基於GNU通用公共許可,亦即係GPL(General Public License)嘅,但Linux內核並唔係GNU 計劃嘅一部分.
Linux標誌同吉祥物係一隻名叫Tux嘅企鵝,Linux嘅註冊商標係Linus Torvalds擁有.咁係因為喺1996年,一個名叫William R. Della Croce嘅律師開始向各個Linux發行商發信,聲明佢擁有Linux商標嘅擁有權,並要求各個發布商畀版稅,呢啲發行商集體進行上訴,要求將個註冊商標重新分配畀Linus Torvalds.
Linux嘅某啲版本是唔使安裝就用得嘅版本,佢哋稱為LiveCD.
用户[編輯]
傳統嘅Linux用户一般都安裝並且設置自己嘅作業系統,佢哋往往比其他作業系統,好似微軟Windows同Mac OS嘅用户更加有經驗.呢啲用户有陣時會被人叫做「黑客」或者「極客」(geek).但係隨住Linux越來越流行,越來越多嘅原始設備制造商(OEM)開始喺佢哋銷售嘅電腦上面預裝Linux,Linux嘅用户亦有普通電腦用户,Linux系統亦開始慢慢搶佔桌面電腦作業系統嘅市場.同時Linux亦係最受歡迎嘅伺服器作業系統之一.Linux亦都喺嵌入式電腦市場上面擁有優勢,低成本嘅特性令到Linux深受用户歡迎.用Linux主要嘅成本係移植,培訓同埋學習嘅費用,早期由於識Linux嘅人比較少,呢一方面嘅費用比較高,但呢方面嘅費用已經隨住Linux嘅日益普及同埋Linux上面嘅軟件越嚟越多,越嚟越方便而降低.
KDE同GNOME等桌面系統令Linux更加似係一個Mac或者Windows之類嘅作業系統,提供完善嘅圖形用户界面,同其他用命令行(指令行,Command Line)界面嘅類Unix作業系統唔同.
未來軟件界嘅方向[編輯]
Linux作為比較早嘅原始碼開放操作系統,將引領未來軟件發展嘅方向.原因好簡單,就似而家嘅wiki會好快展示出佢嘅魅力.
基於 Linux 開放源碼嘅特性,越來越多大中型企業同政府投入更多資源來開發 Linux.現今世界上,好多國家逐漸將政府機構內部門嘅電腦轉移到 Linux,呢個情況重會一直持續.Linux 嘅廣泛使用為政府機構慳返唔少經費,亦降低對封閉源碼軟件潛在嘅安全性憂慮.目前由Google負責開發嘅Android,作為最多人用嘅流動操作系統(包括智能電話同平板電腦),都係基於Linux.
Linux嘅英文發音[編輯]
根據Torvalds嘅說法,Linux嘅發音係同「Minix」押韻.
參照[1],「Li」之中「i」嘅發音類似「Minix」之中「i」嘅發音,而「nux」之中「u」嘅發音類似英文單詞「profess」之中「o」嘅發音.依照國際音標應該係['linэks].
此外喺[2]有一份Torvalds本人講嘢嘅音頻,音頻內容為「Hello, this is Linus Torvalds, and I pronounce Linux as Linux.」(音頻文件).
應用[編輯]
以往,Linux主要被用作伺服器嘅操作系統,但因佢廉價,靈活性同Unix背景令佢好啱作更廣泛嘅應用.傳統上,以Linux為基礎嘅過去,以Linux為基礎嘅「LAMP(Linux, Apache, MySQL, Perl/PHP/Python嘅組合)」技術,除咗已經喺開發者群體中廣泛流行,佢亦係現時提供網站服務供應商最常使用嘅平台.
基於佢低廉成本同高度可設定性,Linux經常被應用於嵌入式系統,例如機頂盒,流動電話同流動裝置等.喺流動電話上,Linux已經成為Symbian OS嘅主要競爭者;而喺流動裝置上,就成為Windows CE同Palm OS之外另一個選擇.目前流行嘅TiVo數碼攝影機用咗經過客製化後嘅Linux.此外,重有唔少硬件式嘅網絡防火牆同路由器,例如部份LinkSys嘅產品,都係用Linux來驅動,並採用咗作業系統提供嘅防火牆同路由功能.
採用Linux嘅超級電腦亦愈來愈多,根據2005年11月號嘅TOP500超級電腦列表,現時世上最快嘅兩組超級電腦都係用Linux作業系統.而喺表列嘅500套系統之中,用Linux作業系統嘅佔咗371組(即74.2%),其中喺頭十位,有7組喺用Linux嘅.
2006年開始發售嘅SONY PlayStation 3亦係用Linux作業系統.之前,Sony曾經為佢哋嘅PlayStation 2推出過一套名為PS2 Linux嘅DIY組件.至於遊戲開發商雅達利(Atari)同id Software,都有為旗下遊戲推出過Linux桌面版本.此外,Linux Game Publishing亦有專門為Linux平台撰寫遊戲,並致力將其他喺Windows平台編撰嘅遊戲程式碼轉攜至Linux平台,並為轉攜遊戲提供使用授權.
而一個打算對所有生活喺發展中國家嘅細路提供手提電腦嘅名為「每孩子皆有一部手提電腦」(OLPC)嘅項目,正係用Linux作為預設嘅作業系統.
Linux發行版[編輯]
- 內文: Linux發行版
Linux發行版(Linux distribution)指嘅就係啲人通常講嘅「Linux操作系統」,佢可能係由一個組織,公司或者個人發行嘅.通常來講,一個Linux發行版包括Linux內核,將整個軟件安裝到電腦嘅一套安裝工具,各種GNU軟件,其他嘅一啲自由軟件,喺一啲特定嘅Linux發行版亦有一啲專有軟件.
主流嘅Linux發行版[編輯]
- Asianux
- B2D Linux
- Conectiva Linux
- Debian GNU/Linux
- Fedora Core
- Gentoo Linux
- Knoppix Linux
- Linux From Scratch
- Magic Linux
- Mandriva Linux
- Red Hat Linux
- Slackware Linux
- Stanix Live CD
- SUSE Linux
- Turbo Linux
- Ubuntu Linux
中國大陸嘅Linux發行版[編輯]
- 紅旗Linux(Redflag Linux)
- 衝浪Linux(Xteam Linux)
- 藍點Linux
- Hiweed Debian GNU/Linux
- Magic Linux
- Engineering Computing GNU/Linux
- Open Desktop
- 新華Linux
- 共創Linux
- 百資Linux
- 中標普華Linux
- 中軟Linux
- 新華華鐳Linux(RaysLX)
- CD Linux
- MC Linux
- 即時Linux(Thizlinux)
- b2d linux
- IBOX
- MCLOS
- FANX
睇埋[編輯]
出面網頁[編輯]
- 開源軟件大廳
- Linux文檔計劃
- Linux內核官方網站
- Linux新聞
- Linux程序下載中心
- Linux.com
- Linux Wiki
- Linux-wiki.com
- Gentoo Linux中文維基
香港Linux社群網站資源[編輯]
- 開放系統研用協會
- 開源標準科技協進會
- HKLIA 香港 Linux 商會
- HKLPG 香港 Linux 玩家網
- HKLUG 香港 Linux 用家協會
- 香港增補字符集 2001 for Linux
台灣Linux社群網站資源[編輯]
- 鳥哥的Linux 私房菜
- Taiwan Linux User Group
- Taiwan Linux Blog Center
- Linux中文延伸套件
- Gentoo@台灣
- B2D中文Linux計劃
- Debian Wiki
- Knoppix中文交流網
- Planet DebianTW
- 摩托學園討論區
- Taipei Open Source Software User Group
- Study-Area
- 自由軟體鑄造場
- Study Area 酷學園
- Mandriva(Mandrake)中文使用開發者社群
- LinuxFab 已關閉
中國大陸Linux社區網站資源[編輯]
- 中國最大的Linux/Unix技術社區
- Linuxsir.org
- 中國Linux公社
- 中國Linux論壇
- 中國Linux教育網
- 中國UNIX社區-Linux時代
- LUPA社區
- Linux大本營(簡體版)
- Linux大本營(繁體版)
- Linux伊甸園
- 中國Linux技術中堅站
- Gmter
- FreeWay 自由之路原創文檔小組
- FreeWill 自由意志翻譯小組
- Gentoo 中文文檔集散地
- LFS 中文用戶小組
- Fcitx 小企鵝輸入法
- 北京大學Linux俱樂部
- 中科院自動化研究所自由軟件協會
- 中文GNOME 用戶門戶網站
- 海微Hiweed-Debian Linux
- Linux Blog
- 文泉驛中文字體計劃
- LinuxRen專注與內核
- Linews Linux新聞資訊
- PCHOME #Unix IRC: irc.pchome.net 6667 #unix #geekbone.
- 中國Linux公社IRC: irc.linuxfans.org 6667~6669 7000 #linuxfans #linuxer etc.
- LinuxFire IRC: linuxfire.dhis.org 6667 #linuxfire #pda #gondson2 #80s
- LinuxSir IRC: www.linuxsir.org 6667~6669 7000 #debianer #gentooer #chatroom etc.
- 北大Linux俱樂部IRC: linux.pku.edu.cn 6667 #club


c: text/html

text:
談戀愛其實唔係年青人嘅專利,尤其係有唔少人後生嗰陣有啲為咗生活拼搏,錯失咗好多姻緣,搞到年紀大咗個個只係孤家寡人,不過時代唔同咗,只要有心力,啱feel就算你已70歲都可以談戀愛.今日有周刊就話71歲李家鼎同施明離咗婚之後,喺年前遇到一個年近60歲,貌似楊思琦嘅女人組織新家庭.謝賢 80歲
謝賢當年同狄波拉離婚後,識咗一個細佢49年嘅女友CoCo,唔經唔覺佢哋仲拍咗拖11年,上個幾個禮拜,仲有傳四哥再做老竇,連佢個女謝婷婷都忍唔住打電話問個清楚,結果四哥好霸氣咁鬧:「Short㗎?」結束鬧劇.趙世曾 80歲
趙世曾亦生性風流,身邊啲女伴個0氹0氹轉兼且仲一個比一個年輕,不過近年愛上強國佳麗,最近同大陸佳麗Dora行得最埋,喺10月打8號風球嗰陣,俾《蘋果》全程影晒佢哋十指緊扣去圓方睇戲,日前仲有讀者透過爆相爆片喺澳門見到同女伴出入!林建名 79歲
林建名出咗名多女伴,前年同何傲兒驚傳爺孫戀,出席書展嗰陣,因為何傲兒唔聽電話,搞到佢做訪問嗰陣眼淚鼻涕一齊流,不過之後大方承認極為欣賞女方,直誇佢乖巧,懂事,好女孩,仲話想再婚,不過呢段似是如非嘅關係,因為林建名正式收咗何傲兒做契女,之後而結束.李國章 71歲
外號「沙皇」嘅李國章,喺舊年11月被爆戀上年約40歲嘅dbc香港數碼廣播公司市場推廣部主管何婷媚(Monique Ho),雖然佢哋年齡相距逾30年,不過熱戀程度唔會少過啲後生仔,試過好幾次俾人影到佢哋好親暱,拖手,掃背,攬腰好咁黐纏行街,前排仲話佢哋已經進入談婚論嫁階段.
2016年12月27日 星期二
(70歲搵true love)四哥傳再做老竇 大少遇傲兒BB想結婚 __,四哥,傲兒,何傲兒,謝賢,
談戀愛其實唔係年青人嘅專利,尤其係有唔少人後生嗰陣有啲為咗生活拼搏,錯失咗好多姻緣,搞到年紀大咗個個只係孤家寡人,不過時代唔同咗,只要有心力,啱feel就算你已70歲都可以談戀愛.今日有周刊就話71歲李家鼎同施明離咗婚之後,喺年前遇到一個年近60歲,貌似楊思琦嘅女人組織新家庭.謝賢 80歲

robotstxt: allowed

filter: keep


text:
小編每次去韓國,都必定會去韓國超市大手入貨,囤積一大堆零食帶返香港,又可以當韓國手信送畀朋友!韓國超市又大又好行,零食種類亦都非常多,令人花多眼亂!今次小編為送上韓國超市必買零食Top 10,最hit,最好食嘅韓國零食一一為你介紹,下次去韓國旅行記得都唔好輸蝕,買返一打返香港!
必買韓國手信零食No.10:益力多棉花糖
益力多係大家嘅童年回憶(可能你而家都仲會飲),早前韓國出咗一系列嘅益力多零食,包括益力多薯片,益力多軟糖同益力多杏仁等等,推出冇耐就大受歡迎!最近,樂天又有新搞出,推出咗益力多棉花糖!一袋有18粒左右,每一粒都獨立包裝,岩哂做手信派街坊啦.益力多棉花糖味道酸酸甜甜,同平時食開得個甜字嘅棉花糖比,非常有新鮮感,值得入手!
必買韓國手信零食No.9:No Brand芝士球
No Brand係韓國E-Mart旗下嘅品牌,零食,生活用品應有盡有,而且價錢親民,係韓國近期最hit嘅品牌之一!而No Brand芝士球可以形容為「大件夾抵食」,一桶芝士波有成370g,大大桶,最岩一班朋友一齊開Party/睇戲食!芝士波有好濃嘅車打芝士味,食落非常脆口,去韓國記得買返桶喇!
必買韓國手信零食No.8:OSULLOC綠茶包
OSULLOC綠茶醬之前一推出令全個大韓民國陷入瘋狂,個個都爭住要買!其實OSULLOC除咗綠茶醬,佢哋推出嘅綠茶包都非常好飲!茶葉由濟州自家出產,佢並唔係普通嘅綠茶,每種口味都加入咗唔同嘅乾果,一打開包裝就會飄散住濃濃嘅果香味!神奇嘅係飲落去唔會有甜味,而係帶有果香嘅綠茶味!茶包入面並唔係茶葉渣,而係原條茶葉,物超所值!加上包裝非常高貴,精美,無論自用定當手信送禮都一流!
必買韓國手信零食No.7:SPREAD101牛奶曲奇醬
早幾年,韓國推出咗隻綠茶醬,吸引咗一大班人搶購,更加一度賣斷市!不過而家已經回復正常,大部分韓國超市都可以買到,唔洗再用海鮮價去買.今次Top7嘅韓國超市必買零食,並唔係綠茶醬,而係佢個朋友牛奶曲奇醬.呢隻曲奇醬有一粒粒曲奇碎粒,偏味道甜,用嚟搽麵包食就最啱喇!相信呢款曲奇醬好多女仔都會鍾意,男朋友們,識做啦!
必買韓國手信零食No.6:紅豆焦糖牛奶糖
樂天出品嘅呢款紅豆牛奶糖包裝已經好搶眼!包裝以紅色為主,非常突出,而紅豆焦糖嘅配搭,畀人感覺應該好甜,但食落其實唔會太甜,反而啱啱好,同時帶有濃郁嘅牛奶香味,就好似食緊紅豆味雪糕咁!
必買韓國手信零食No.5:朱古力蝦條
呢款韓國版嘅卡樂B蝦條,係由樂天出品.脆卜卜嘅蝦條,配上香滑嘅朱古力外層,香脆又滋味,本身蝦條係鹹,配上朱古力嘅甜味,原來兩樣野係出奇地夾!鍾意食朱古力嘅朋友記住唔好錯過呢款韓國零食喇!
必買韓國手信零食No.4:Lego軟糖
相信唔少人都係Lego迷,Lego可能你就玩得多喇,但Lego軟糖你又食過未呢?早喺今年3月韓國就推出咗Lego軟糖,呢排推出咗升級版,軟糖同真嘅Lego一樣,每一粒都可以砌埋一齊,超得意!呢款Lego軟糖玩得又食得,去到韓國緊係要買啦!
必買韓國手信零食No.3:烏龜薯片
最近韓國年青人最鍾意嘅零食,一定非呢包烏龜薯片莫屬.包裝有大大隻烏龜,唔識睇韓文一眼都認得出.呢款烏龜薯片到底有咩吸引之處?就係每一塊薯片都有四層!想像一下,每食一塊薯片就等如同時食四塊薯片一樣,香脆口感提升四倍!呢包薯片唔似一般薯片咁大塊,其實應該用「一粒」去形容,一啖一粒,大推!
必買韓國手信零食No.2:流心芝士腸
芝士控注意!呢款流心芝士腸係近期最hit嘅韓國零食.惹味嘅魚肉腸其實內有乾坤,入面有超邪惡嘅芝士,咬一啖,入面嘅芝士好澎湃咁爭住湧出嚟,濃郁嘅芝士味充斥成個口腔!除咗流心芝士,仲有另一款藍色包裝嘅吞拿魚肉腸仔,一樣好好味!
必買韓國手信零食No.1:韓國辣雞麵 (2倍勁辣版)
韓國辣雞麵咁hit,唔洗多講相信你未食過都早有聽聞.今次排名Bloghotels.com韓國超市必買零食榜首嘅,就係韓國辣雞麵嘅2倍加強版!絕對唔講得笑,小編食正常版已經食到狂飲牛奶解辣,食完口水仲不受控制咁狂流.但越辣越過癮,加上麵條又爽又彈牙,非常之好味,真係令人又愛又恨.今年呢款辣麵強勢推出另一版本—2倍加強勁辣版,去到韓國當然要買返包挑戰一下!
Hotels.com 酒店優惠
Cover Photo: @Flickr


text:
其實由細到大我都好少講粗口,除非真係好嬲好嬲好嬲,因為印象中細個試過講咗一句粗口(_街)就畀阿爸掌嘴,所以細細個開始我就覺得粗口係唔可以亂咁講,同埋啲人成日都話女仔人家唔好講呢啲呀,女仔講粗口好UN耳等等,所以我都盡量少講,直至我入咗一間全女班嘅PR公司.
你知啦做得PR通常個個都係假到死㗎喇,化晒妝,扮得靚靚,斯斯文文,對住個客就溫柔到不得了,笑臉迎人,成個親善大使咁,背住個客就粗粗魯魯,句句粗口,當佢殺父仇人咁鬧.啱啱入職嘅時候佢哋發覺我一句粗口都唔講,簡直當我係珍禽異獸咁嚟觀賞,覺得我好奇怪,而阿姐就好肯定咁講:「不出一個月,你都會同我哋一_樣句句粗口.」我嗰陣唔信,因為我覺得唔需要特登改變自己去融入佢哋,點知最後又真係畀佢講中咗.
一嚟係畀同事影響,日日對住,句句聽住,真係會口快快會講埋一份,但最重要嘅原因都係因為啲客真係好很煩,唔用粗口形容佢哋真係對唔住自己.同埋粗口真係有發泄同治癒作用,明明好嬲,鬧完幾句粗口之後個心真係會舒服好多,個人都平靜啲.最頂癮嘅係粗口真係可以完全表達到一個人嘅憤怒程度或者個客嘅麻煩程度,以下係其中一個例子.
Level 1 個客真係好煩
Level 2 個客真係好很煩
Level 3 個客真係好很7煩
Level 4 個客真係好很79煩
Level 5 個客真係好很79西煩
Level 6 掉!個客真係好很79西煩
Level 7 掉!個_街客真係好很79西煩
我特登無寫粗口正字,但我估大家都明我講緊乜,如果有更高Level嘅版本歡迎留言話我知.以前我做咗啲無聊嘢,阿媽都會話我:「你真係多舊魚.」我當時唔明,仲好傻仔咁問:「點解要多舊魚,唔多舊雞,多舊鴨嘅?」佢點答我已經唔記得咗,當然我到大個就知道原來係「多9餘」咁解.
後來轉咗工,無再遇到咁多麻煩客,就無乜再講粗口喇.雖然我自己少講,但其實我都唔介意其他人講,唔好用嚟鬧我就得,不過啲男同事梗係覺得我會介意,所以甚少會喺我面前講,通常是但一個講咗其他人就會話:「女仔喺度唔好講粗口!」可能我個樣真係唔似爆粗band友啲friend啦哈哈.點都好,粗口真係好很重要,至少嬲嘅時候唔使谷住度氣,可以盡情宣泄,粗口萬歲!


text:
廿五歲之前,聽過好多人話「女人廿五歲皮膚就開始老化⋯⋯」,「女人廿五歲之後就老得好快⋯⋯」,當時仲係青春少艾嘅我覺得呢班人真係唯恐天下不亂,老一歲咋喎會唔會咁誇張?何況二十五其實都好後生啫.轉眼去到廿六歲嘅尾聲,我開始感受到當日佢哋講嘅說話,廿五歲之後,我身心都好似起了變化.
有個處女座朋友,一向都好多堅持同原則,唔鍾意事情被打亂,鍾意物件整齊排列好等等⋯⋯一個對生活嘅細節都有咁多堅持嘅人,大家都以為佢會搵番一個同佢有差唔多原則嘅人,點知佢搵咗一個自由奔放,生活好隨性嘅男仔.記得呢個處女座朋友有嚴重潔癖,話過唔會去非大城市嘅地方旅行⋯⋯最後佢同男朋友去咗西藏去咗柬埔寨,唔係愛情醫好佢嘅潔癖,而係愛情令佢願意讓步.
一段感情最令人覺得進退兩難嘅,就係「友達以上,戀人未滿」嘅階段.用朋友嘅名義去留喺一個人身邊,但係自己嘅心卻係深愛住對方.唔敢主動向前跨出一步,因為怕會失去呢個朋友,不過又無辦法後退一步,叫自己嘅心停止去愛.於是就進不可攻,退亦不可守.
「男仔」同「男人」同樣都係指雄性生物,但係意思其實好唔一樣,每個男人都曾經係男仔,但唔係每個男仔最後都會變成男人.有好多男仔幼稚一生,到最後都唔知道咩叫做承擔同負責任.
唔同嘅朋友就自然有唔同嘅性格特質,有啲朋友好似你嘅buddy,會同你一齊做盡白痴事.又有啲朋友係你嘅心理醫生,可以聽你訴苦畀意見你.而其中有一種朋友我係最驚,就係佢哋會好似你阿媽咁,管住你,咩都要問咩都要知,又會用一種食鹽多過你食米嘅態度去對你嘅事指手畫腳.
以前細個嘅時候,眼見所有大人都係結婚,然後生仔⋯⋯於是就以為生仔乃係一對夫妻應該做嘅事,正常程序是也.到大個咗,除咗發現有啲夫妻原來係會選擇唔生小朋友之外,亦都好深深地感受到有啲人真係唔應該生小朋友,唔應該害咗個小朋友同呢個世界.
一對情人或者一對夫妻喺埋一齊,其實就好似兩個人一齊去跑馬拉松.雖然睇唔到終點,但都要一直跑,一直跑⋯⋯而且沿途有唔同嘅障礙,根本就係一場耐力消耗戰,中途總會令你覺得乏力同好想放棄,所以好需要兩個人互相幫助同支持.而最重要嘅係呢場馬拉松唔可以一個人去跑完,要兩個人一齊跑完先有意義. 所以喺呢場愛情馬拉松入面,最重要嘅係搵一個可以同你一齊跑嘅伴侶
有個朋友單戀一個男仔,曾經明示暗示表達過自己嘅愛,對方亦都好明確地表示咗自己唔會同呢個女仔一齊,亦都只當呢個女仔係朋友.但係女仔就好似心有不甘,覺得自己「偉大嘅愛情」不被了解,然後開始喺網上公開地抒發自己嘅傷感,覺得自己被傷害,覺得自己嘅愛情得唔到回應,講到好似被人辜負一樣.另一方面又會間中WhatsApp個男仔盡訴心中情,講下自己愛得幾辛苦⋯⋯
任何關係都好,最重要亦係最難嘅就係易地而處.「也許相愛很難,就難在其實雙方各有各寄望,怎麼辦?」兩個再親密再相似嘅人,都唔可能喺任何情況下都睇法同願望一致,而如果你真係想一件事好,或者想一段關係好,就唔可以淨係用自己嘅角度思考,甚至用自己嘅一套放落對方身上.
兩個人喺埋一齊,難免會有意見不合嘅時候,有爭執都係正常不過嘅事.但我有個朋友好憎亦好怕鬧交,佢話唔知係咪因為細個成日見到父母鬧交,令佢對嗌交呢件事特別討厭,所以佢同男朋友從來無嗌過交.
我諗我同好多人一樣,細個同父母關係都算幾好,然後去到青春期就突然想掙脫父母嘅束縛,於是不知不覺間會同父母愈行愈遠.再眨眼就已經去到廿幾三十歲,開始了解父母嘅辛酸,開始想要揹起一啲責任,然後驚覺父母已經老咗好多好多.
自從我過咗二十五歲之後,慢慢開始愈嚟愈多以前嘅同學結婚,今日見到有個同學宣佈自己有咗BB⋯⋯雖然唔係同佢好熟,但係突然諗番起以前十幾歲時識佢嘅場景,突然覺得時間好快,原來不經不覺間已經被推入人生下一階段,當日稚氣嘅小女孩亦已經離開得好遠好遠.
香港地一個正常打工仔每日除咗瞓覺,用最多時間就係喺工作上面,所以工作得開唔開心其實對一個人嘅身心都好大影響.一份討厭嘅工作真係會令你每朝起身開始就覺得痛苦,到放工之後都一樣元氣大傷無辦法覺得開心.雖然十個有九個人都唔會真心鍾意番工,但如果你份工係嚴重影響緊你嘅情緒時,你真係好需要辭職.
現實生活入面,好多人嘅那些年都唔係好似電影咁美好,反而係傷痕纍纍,滿目瘡痍.好多人青春時期嘅愛情,都係一路跌跌撞撞,傷害過人又被傷害過,曾經為咗某某死去活來.
喺香港拍拖其實真係好無聊,本來香港已經好細唔多地方可以去,仲要人多車多旅客多,加上樣樣都係講緊錢錢錢,一對普通收入又未同居嘅情侶拍拖真係唔知去邊好!個個屋企都好細,阿爸阿媽兄弟姊妹喺哂屋企,再帶多個男朋友番去已經無位坐,就算有位都係你眼望我眼! 除非兩個人有共同嘅興趣,例如行山跑步,或者番教會,唔係仲有咩好做?行街睇戲食飯係基本,而且係每次約會嘅基本,而最令人覺得悶嘅係香港有街你行嘅通常都係大商場啦,而香港大商場最大特色係咩
有個朋友最近番新工番得好唔開心,新公司入面有個老屎忽,能力係零又專畀屎其他同事食,朋友話佢條Team嘅同事個個都有微言,個個都對佢避之則吉,明明做到出哂面,但係老屎忽依然故我.
當科技愈嚟愈進步,我就愈感覺到人同人之間嘅關係,同每個人嘅生活都好似愈嚟愈退步.近幾年我年屆50嘅爸爸媽媽都學識用智能電話,記得當初佢哋學識用WhatsApp嘅時候我覺得真係好好,以前我媽每日都會打電話問我番唔番去食,有時上緊堂唔得閒,但轉左WhatsApp之後就隨時可以覆到,方便咗好多.然後慢慢地大家都依賴咗用WhatsApp,媽媽就好日都唔會再打畀我.
拍拖就係咁,有好多嘢其實係可以自己去做,但係總係希望對方喺自己身邊,同自己一齊去分享嗰啲時刻.因為一個再普通嘅時刻,一旦加上咗愛情,就會突然變得有意義.每個人愛上一個人嘅時候都會係咁,每個重要定唔重要嘅moment,都好想對方喺度,食到好味嘅嘢睇到好靚嘅風景,甚至係聽到一首好聽嘅歌,睇到一條好笑嘅片,都會希望分享畀對方.有時見到一間想去嘅餐廳,一個想去嘅地方,我都會希望另一半同我一齊去,唔係因為自己去唔到,而係因為我好享受兩個人一齊去做一件事嘅過程.一齊去發掘新事物,一齊去感受一齊去分享,令到一個普通嘅事一餐普通嘅飯都突然變得充滿意義.
大部分人似乎都係犯賤嘅生物,愈得唔到嘅嘢就想得到,愈對自己愛理不理嘅人就愈想去接近,我哋都總係覺得得唔到嘅東西特別美麗,對唔屬於自己嘅故事都特別嚮往.於是好多人都拼命去追嗰隻唔會為自己停低嘅風箏,即使沿途跌到損手爛腳,都依然高呼:「不經一番寒徹骨,焉得梅花撲鼻香!」
單身係一種可以養成嘅習慣,由一開始心不甘,情不願地被迫單身,到後來時間耐咗,太習慣一個人嘅時候,反而變咗係害怕再去搵一個人由零開始,好似唔再識拍拖.一個習慣維持得太耐就會變成舒適圈,圈住自己⋯⋯拍拖太耐會害怕單身,單身太耐都一樣會害怕拍拖.
幸福係一種心情,一種對於自己所擁有嘅嘢感到滿足嘅心情,所以知足嘅人總係覺得自己幸福.愛情上面,能夠令你感到幸福滿足,就係呢段愛情,呢個愛人令你覺得唔多唔少,所有嘢都啱啱好.
但係你逃到去邊度都好,你都無辦法搵到一個同你完美配合,零缺點嘅人.你無可能永遠逃避同另一半磨合嘅難熬過程,你無可能永遠喺度等其他人幫你打磨好一把完美,又完全適合你嘅寶劍,仲要拱手相讓埋畀你,然後你就可以不勞而獲.其他人白頭到老嘅愛情唔係因為天生就係perfect match,而係經歷過好多次磨合,而兩個人仍然堅守落嚟嘅成果.
我哋都曾經有過執迷不悟嘅時候,明知繼續愛落去只會令自己受盡折磨,明知對方唔會同自己開花結果,明知對方已經選擇放棄自己,但係都死不放手.講過千次萬次要放棄,對對方講過狠說話,又對自己下定過好多次決心,但係始終離唔開,放唔低.
我好唔鍾意呢種人,所以我一直都努力唔去對別人嘅人生指手劃腳.畢竟每個人嘅人生目的地都唔一樣,唔一樣嘅目標就自然會有唔一樣嘅道路,你可以分享你旅途上嘅經歷,但你唔可以當自己嘅過去就係google map,要所有人要跟住你嘅人生路.批評其他人好容易,但理解好難.有時候講少幾句,潑少啲冷水,其實已經係對當事人最大嘅支持.


text:
聽個friend講埋落去,先知道係個完全唔美麗嘅誤會,原來佢嗰幾個老餅同事要喺辦公時間去參加嘅係「毅行爭普選」.話說佢地校長發咗個衣貓俾所有同事,話自己同陳日軍行埋咗,感覺相當良好,叫啲同事自己決定去唔去行喎.有得跟陳日軍佢老人家出巡,班老餅都唔知恨咗幾耐啦,等放學先去咪俾人飲晒頭啖湯?!書可以唔教住,有得近身擦陳老鞋就千祈咪走雞囉!哈哈,果然係薑越老越辣!
今勻實在背得緊要,居然唔知有「毅行爭普選」呢單嘢,會唔會真係同「毅行者」有關呢,即刻孤高吓先.果然有料到,第一條就係爛生果題為「澄清與『毅行爭普選』無關 樂施會:『毅行者』三字已註冊」嘅新聞.報導仲列出幾條網民留言,都係一致鬧爆樂施會.本人真係唔明,人地喺自己地頭澄清一啲可能會引起誤解嘅嘢啫,咁都有問題?
打個比喻,你開咗間小店賣有機蔬菜,艱苦經營多年,鋪頭喺區內已經薄有名聲.最近有大財團喺隔籬街開咗間凍肉鋪,掛晒一個二個羊頭出嚟,至於裏面賣嘅係乜嘢肉,明眼人當然心知肚明.你賣菜,佢賣肉,可謂河水不犯井水,本來可以相安無事.偏偏間凍肉鋪改到個名同你鋪頭好接近,搞到日日有街坊問你係咪改變咗經營方針,同大財團合作賣埋肉.你覺得好煩,索性貼張告示出嚟澄清.點知咁就出事嘞,全港18區嗜血嗜肉嘅民眾蜂擁而至,喺你鋪頭掟屎掟尿,你話係咪無莽之災呢?
言歸正傳,爛生果記者向來獨具穢眼,唔想見嘅嘢佢地會自動睇唔到,有關網民留言會唔會都係選擇性節錄嘅呢?上樂施會嘅飛屎卜查證吓,竟然極目所見都係攻擊留言.不過咁,又唔可以話我冤枉咗爛生果.如果要客觀反映民意,點解佢地又唔上埋「香討」睇吓呢?
睇番啲「網民留言」,傳遞嘅信息主要有兩個:以後唔捐錢俾樂施會同硬撐陳大輸機.講開又講,熱愛民主嘅香港人,留言當然唔會少得粗言穢語啦.其中好多留言完全將啲嘢倒轉晒嚟講,簡直令人啼笑皆非,例如以下呢條:
Joey Yu:樞機所帶出的是真正毅行者所擁有的氣節,貴機構只配註冊「偽行者」為用,也不配再主辦「毅行者」.
樂施會唔埋堆,班友就話人地連從來唔牽涉政治嘅老本行都唔配搞,咁霸道都得?!即係話,你唔瞓身支持佢地定義嘅民主,咁你就冇資格教書,冇資格做醫生,冇資格做律師,甚至連做雞做鴨都冇資格添.如果呢啲就係香港人要爭取嘅民主,咁我寧願呢世都見唔到普選囉!
至於話陳大輸機「帶出的是真正毅行者所擁有的氣節」,簡直係對「毅行者」嘅終極侮辱,真係睇到人噴飯兼嘔奶!陳大輸機,「偽行者」先係你嘅真正稱號!本人絕對唔會好似香港啲民主派人士咁係又鬧唔係又鬧,我講得出自然有證據.
首先,我想問吓大家,喺陳大輸機身居要職嘅神聖帝國,最高元首係咪由國民一人一票普選出嚟嘅呢?咁當然唔係啦,係由一眾輸機煮教提名互選嘅.哈哈,咁又同香港凸首選舉嘅提委會,選委會有乜分別呢?有,香港嘅提委會同選委會唔多唔少都有啲民意基礎,雖然絕對講唔上人人均衡參與.而喺神聖帝國,重要職位基本上係由自上而下嘅委任制產生.再由輸機團互選最高元首,實際上係一個塘水滾塘魚嘅小圈子遊戲,連丁屎咁多民主成分都冇囉!仲有,神聖帝國嘅女性子民從來冇得擔任重要職位,性別歧視嚴重過巴基斯坦.據聞舊年先出現第一位女性煮教,距離男女平權呢個民主社會基本要求仲有十萬九千光年咁遠!
喺自己地頭嘅神聖帝國都冇出過一分力促進民主,陳大輸機反而走嚟香港爭取普選,你話佢係咪面皮厚到無倫呢,一個「偽」當之無愧啦!
唔使講到西方神聖帝國咁遙遠,我地又睇吓一單本地嘢.早前政府推行校本條例,要求學校成立法團校董會,當中要有教師,家長,校友代表,以提高學校運作嘅民主度同透明度.呢樣嘢一定會有好多人唔認同,但係點都估唔到,反對得最激嘅竟然陳大輸機佢老人家.佢仲同政府打官司,最後當然係輸埋啦.講開又講,連神嘅意旨都唔可以左右法庭裁決,呢啲先係真正嘅司法獨立囉!
講真,成立法團校董會人人可以反對,唯獨陳大輸機唔反對得.教師,家長,校友都係學校持份者,俾佢地有機會參與學校管理,正正就係民主嘅體現,試問不遺餘力為港人爭取民主嘅陳大輸機又有乜理由反對呢?哈哈,俾你估得到就唔係神人啦!
神人嘅腦部結構果然異乎常人,陳大輸機嘅反對理由係咁做會削弱神聖團體嘅辦學理念喎.哈哈,神話連篇,唔輸官司就有鬼啦!辦學團體有6個校董位,再加一個由佢地委任嘅「獨立人士」,自己友已經有7票,其他街外人就算想搞破壞,聯合起嚟最多都係得3票,根本就搞唔到乜嘢花樣.對於學校管理,嗰3個「街外人」校董極其量都只係得個知字囉.削弱辦學理念云云,究竟從何說起呢?咪住,唔通神聖團體嘅辦學理念竟然有啲乜嘢不可告人之秘,一俾人知道就會見光死?本人就唔多作猜測嘞,大家自己諗吓啦!
由以上兩單事例可見,陳大輸機平時就大義凜然咁替港人爭取民主,但係一牽涉到自身利益就睬你都有味,丁屎咁多都唔肯放俾你班友.呢種表裏不一,神口蛇心嘅人,叫佢做「偽行者」已經算客氣啦!乜都做戲咁做,但係啲戲又屎到爆,又唔肯俾多兩錢誠意.如果佢有啲誠意,好似拜苦路咁擔住個十字架行,起碼都可以叫做「藝行者」囉,哈哈!
順帶一提,雖然十分鄙夷陳大輸機嘅為人,不過我都覺得佢講過一句好啱聽嘅嘢,就係佢話要退回辦學權.都唔知乜嘢理由,政府竟然要用公帑資助啲神聖團體傳道!尤其是有陳大輸機呢啲咁嘅人,政府出雞佢出豉油都仲要咁多阿吱阿咗,真係忍得佢都食得屎囉!好可惜,陳大輸機最後都係口爽爽大隻講,冇退回辦學權.言而無信,再記佢一個大過!
Annapurna Trek, Nepal
Police on wheels, Seoul, South Korea


text:
今次唔再講警犬,一黎講到口臭,二黎係明事理既人都會知警犬黑暗嘅一面,淨返果班藍絲帶就由得佢地繼續發夢.佔中已經進行左接近廿幾日,連日黎嘅黑幕,對抗,清場,留守,對所有佔中人仕都產生左極大嘅壓力,不安,恐懼.當企係對面全副武裝嘅人可以無視守則噴眼打頭,當收錢搞事嘅人可以得到班仆街護送離場,我地已經睇清楚香港有幾咁黑暗.但亦正因為係咁,身為香港人,我地更加唔想自己同下一代日後都要係咁嘅環境生活.我地唔似蝗蟲咁淨係識搵方法去美國做難民,我地要做嘅,就係好好守護住自己居住嘅地方.
相信好多人同筆者一樣,好憎班警犬.每次睇到新聞班友點樣打班學生法,我恨不得有人搶到警棍就一野扑落佢祠堂要佢絕子絕孫.但去到而家,我地嘅行動咁成功除左因為我地係民主自發冇「大台」之外,就係我地每次都係被施暴嘅一群.弱者永遠得到別人嘅同情,所以就算冇參加過佔中既市民見到學生比警犬打到頭破血流,或多或少都有小小心酸,亦都不齒警犬行為.而警犬高層係錯用催淚彈令民怨大爆發之後,再唔敢用大規模嘅殺傷力武器,最低層嘅狗要發癲最多都「只可以」拉你埋暗角踢獲金.每次清場佢都想我地反抗,最好打死幾件前線嘅警犬(冇睇錯,佢地真係想自己友死),因為咁樣就可以有藉口話我地太危險,之後真槍實彈出齊射瓜我地收工.可惜我地實在太忍得,搞到佢地清完鐵馬就冇藉口再搞落去,被迫收隊.
我地而家的確係要比壓力政府,不過唔係由我地直接比,而係透過我地嘅行動去令共產黨口中所謂嘅外國勢力,甚至共產黨本身去比.依排冇EQ嘅黑警只要拖得愈耐,粗暴對待威者嘅畫面肯定愈多,咁市民自然會愈黎愈對警隊嘅手法不滿.萬一佢地咁「識揀」又拉多幾件外國記者走,咁國際記協同果個國家又要出口,當地記者又報埋一份,世界就愈黎愈多地方知到香港嘅警犬有幾垃圾.當然我唔會望有國家願意真係有咩大嘅實際行動去幫我地依班示威者,但你要知到共產黨嘅心靈係幾咁弱小,只要人地話佢一句佢就會係地下勁碌大叫「操你媽B別管我」,如果每兩三日就有人話佢兩句,佢塊臉一定激到紅過關公,到時自然搵香港689之流上去問責出氣.久而久之最後會點?萬一真係佔黎佔去清極唔走,最好當然係買我地怕搞個真普選,但以中共咁小器嘅性格真係難過登天,咁最有可能嘅就係上演六四翻版,應該唔會有坦克,但流血事件就點都走唔甩.不過世界對中國依個暴發戶一直都唔多鍾意,只要中國一亂黎,佢就會親手將佔中事件推上國際外交層面.
而家我地處於一個膠著嘅狀態,但我地唔需要急於打破,因為中共同689仲急過我地.著重利益話我地阻住做生意嘅商人而家就話我地阻街,但過多排屌我地唔走佢就會轉頭屌政府冇好好解決件事,再加上民心盡失下689又爆單五千萬事件出黎,我係689嘅話真係晚晚訓教都驚醒三次.我地嘅對手本身就沉唔住氣,加上咁多負面新聞,肯定會好快就做野.不過由一班冇腦嘅高層管住嘅一班畜牲又可以做到咩大事出黎?只會將件事搞到愈黎愈不利佢地自己.我地而家要做嘅事就係支持住,然係等佢地自動犯錯,好快支持佢地既勢力就會愈嚟愈薄弱,最後自己玩死自己.所以各位有良知嘅人,繼續幫忙守旺角,守金鐘,守中環,守銅鑼灣.我地唔需要任何暴力,亦唔駛製造任何武器,因為佢地嘅警棍打落我地身上,亦同時將自己一步一步咁樣慢慢打沉.
相關


text:
香港人用「便宜準則」衡量人的習性
做人嘅嘢,要明白世事無常,一個人「叻」,「聰明」,只係眾多重要特質嘅其中之一.
據說,而家 PCLL 比起十年前係難入咗好多好多,十年前 HKULLB 入 PCLL 嘅比率比起今日高一截,據稱而家差唔多得返五成六成左右係入到.
另一方面,而家 PCLL 每年當有 500 個位,但爭嘅人就成 2,000 甚至以上,好多英國,澳洲等地嘅留學生返黎考 PCLL .而當中大家聽到又濕又硬嘅英國,反而仲難入.因為澳洲嘅 Law Degree 係 2nd degree ,加上讀嘅嘢實務好多,要入一樣係實務為主嘅 PCLL 反而比起注重理論嘅英國學位更易.
同時,香港好多進修式嘅 Law degree 要入 PCLL ,比例可能係講緊 1%,我知道有人係由呢啲途徑入 PCLL 再入行,真係好誇張.
又,廿幾年前,如果係去咗英國讀個 Law Degree ,返黎係唔.使.搵.工的,啲工會自動來問你搵你,但今時今日唔同晒,一定要主動出擊,又要講得又要做得.視乎不同 partner ,有時有啲 partner 中意啲人「presentable」於是請好多國際學校出身嘅人,但講實際工作其實佢哋真係無本地傳統名校出黎果班咁掂的.
所以,同樣一個人,同樣嘅天資,同樣嘅成績,可能十年前,廿年前係輕易入到大律師樓,做十年八載後月入七位數,但放喺今日就係連 PCLL 都入唔到「廢渣」,但一切都只係講緊時機,同埋少少運氣.好多今日 LLB 嘅畢業生如果入唔到 PCLL 可能就去做 paralegal,行嘅就係另一條路,兜遠好多,亦矮人一截.原因?其實可以同你叻唔叻無關.
講咁多,我係想講,其實香港人唔好再用咁多「便宜準則」去衡量一個人,例如一見佢讀 LLB 就覺得係「筍盤」,一見佢係英國返就認為必然錢途無可限量,一見佢係本地學校就覺得係廢係退聯鬼係無用.可能香港節奏太快,連認識一個人都要由 “CV” 開始,立兩眼見唔係外國LLB就馬上當人係垃圾.我覺得將生命詮釋成咁係好可悲嘅一件事.
但呢個亦係香港嘅常態.當大家一直話咁樣好窒息時,其實自己又往往不自覺咁樣做.


text:
四大波神聚會
日本AV廠眾多,每間廠都有自己嘅特色,好似Attackers專門拍SM作品,Kawaii就最鍾意搵可愛美少女拍片,而Madonna主打熟女女優,而作為巨乳狂熱分子嘅我就最鍾意Oppai喇,事關O廠專門拍巨乳女優作品,廠內更加有四大波神,包括J奶Julia,H奶佐山愛,G奶神咲詩織以及強絕AV界嘅人間「胸器」O奶Hitomi!早前四大波神聚首一堂,為Oppai演出「冬之Oppai祭」,親身同廣大巨乳迷見面,當日四位波神去到位於秋葉原嘅M' Studio與數十位AV迷聚會.話時話,舊時樂壇四大天王同台演出都會傳出面左左傳聞啦,如今四大波神都獨當一面,人氣指數甚高,但係佢哋四個不知相處得幾咁融洽,全程有講有笑,仲搭晒膊頭扮火車畀大家照相添!唔通波大嘅女仔真係零舍好相與?
呢個「冬之Oppai祭」陣容相當豪華,有四位咁有名氣嘅波神同台演出,但係內容同一般握手會差不多,頭一Part先嚟握手環節,四位波神一字排開企晒喺台上同大家握手,之後AV迷可以獲得一份紀念品,就係上面有齊四位波神親筆簽名嘅紙板喇!淨係得塊簽名紙板咁小兒科?當然仲有四大波神嘅便服攝影會啦,當中佐山愛最識做,打扮火辣性感,露乳溝派福利畀大家,其他三位波神都着到密密實實,波罅都冇條睇吓.唔知係咪Hitomi感覺到AV迷唔多滿意,影影吓,突然拉開領口畀大家欣賞佢對震撼人心嘅O Cup巨乳,即時引起哄動!最後四女一齊換上金色及銀色嘅比堅尼上陣,讓大家都大飽眼福,班現場觀眾當中冇人暈低證明佢哋身體的確係夠晒壯健,唔怪得有研究話睇得巨乳多可以延年益壽啦!
撰文:賢


text:
基於我反對世代和解嘅立場,我係反對於現階段實施全民退保的.
望下電視,望下網上新聞,望下你公司,望下你啲親戚,老屎忽總係無處不在,梗有一間喺你左近.鐘意就話畀機會你實情係昆鳩你做免費勞工,唔鐘意就屌你廢青話你唔肯蝕底;有著數就要求你幫佢地爭取,無著數果陣就屌你搞事,被黑警打都係抵死,自己攞黎.上述難聽過粗口嘅句子,就算未聽過都一定睇過.
實情係點呢各位?實情係呢班一早應該被社會淘汰嘅廢老只係一味恃老賣老,年輕果陣無為未來打算,到老無依靠先攤大手板問佢口中嘅「廢青」拎錢,乞啖飯食.
喂,老餅,平時你地唔係好憎廢青有事唔做走去搞事嘅咩?你地唔係好想啲廢青被差佬打死嘅咩?搞乜鬼到頭來又要問我地拎錢呀?又要屌又要拎,邊有咁撚著數架?無錢咪駛少啲再唔係逗綜援囉(仲有生果金呀,仲有 $2 搭車呀唔好唔記得),駛要人供乜鳩全民退保黎養你班浪費地球氧氣嘅廢老?
我知實有人話「呢個政策將來你都會受惠」,「他朝君體也相同」乜乜乜.哈哈哈收檔啦.與其而家繼續食老屎忽啲屎,不如收鳩埋啲錢自己用,早啲餓撚死班老屎忽好過.「唔係所有老人都咁盟塞」?我梗知啦,所以我都相信比較有 sense,無咁唯利是圖嘅老人,都會反對全民退保呢項咁唔公平嘅政策,而唔係好似左膠為支持而支持咁核突.
所以呢,而家推全民退保,我就反對硬嘅——係為錢,更加係為啖氣.老屎忽踩住後生仔咁多年,家陣就唔好老撚奉問後生仔要呢樣要果樣咁無賴.現階段世代之間根本唔存在和解,只存在老屎忽向後生一代投降一個 option.投降就係好似少林足球黃一飛咁,笠條底橫上頭頂跪低認錯.出得黎行預左要還,咁基本都做唔到,就唔駛旨意響後生一代身上乞到一個仙.
拋開啲不知所謂嘅架子,唔好霸住屎坑唔屙屎,多啲關心社會福祉,咪再唯利是圖咁自私,對後生一代唔再有歧視,有錢唔駛賺盡拎返多少出黎做善事,唔好盲撐政府咁弱智.做到上述呢啲,先有資格傾全民退保呢件事.


text:
今日簡直係 港鐵 開出故障全壘打,沒有最混帳,只有更混帳, 港鐵 先因觀塘線架空電纜故障,全線癱瘓,跟住又嚟荃灣線車門故障,又停住架車,放工時間最繁忙嘅六點半先玩啲咁嘅嘢,金鐘站據我朋友所講,根本係地獄嚟.而觀塘線車廂因無電,又熱又焗就更地獄,再嚟東西九龍都有大塞車發生,情況仲差過東京地震,要由市中心步行返千葉縣.
港鐵 搞邊科?
斷電纜呢家嘢,係 港鐵 眾多事故中最惡搞,首先,所有列車一定停擺,跟住緊急整好條電纜都要三個鐘,兼且整完條電纜,都唔可以立即全速投入服務,果吓維修只係臨時頂住先,要捱到收車之後,至可以進行詳細嘅維修.衰電纜遠遠惡劣過衰人身事故,或者車門一類嘅小意外,而放工時間搞啲咁嘅嘢,就除咗可以用地獄嚟形容之外,無其他嘢更加適合嘞.
港鐵明知電纜唔壞得,都搞成咁,依家真係想知呢幾年, 港鐵 問啲乜公司買電纜,而電纜嘅保養維修又係點做,同埋啲中國製列車,果啲集電弓又會唔會設計上有問題,令電纜可以扯斷.大家要記住,電纜並唔係膠,或者係棉線,電纜係一條好粗嘅銅嚟,點解可以扯斷嘅呢,真係奇哉怪也.
當然,運房局例牌又係要港鐵交報告,但運房局自己,其實都要向香港人交報告,點解依家香港無港鐵會死,因為無任何替代嘅交通工具,或者替代交通工具嘅限制奇多,根本無法喺緊急事故期間取代 港鐵 運作,況且, 港鐵 其實一早係超載,但政府仍然係要搞 港鐵 優先政策,硬要塞晒啲人入去,講真,真係唔出事出鑊甘就奇.好似今次,如果隧巴線100同300仍然存在,你覺得件事有咁大劑?依家香港係一啲剩餘運載力都唔容許,結果咪係一出意外,完全無走盞位可言.唔通政府班友真係認為港鐵嘅接駁巴士服務,足以取代港鐵服務本身咁強悍?好明顯唔係果回事囉.
港鐵 嘅維修水平唔知點監管,政府扶助係一鐵獨大,如果政府再咁搞落去,唔該恢復一啲渡輪線,或者喺海底隧道開闢人行嘅通道,東京同千葉之間仲可以係行,但維多利亞港係無得行,全民聚晒喺尖沙咀同中環過海實仆硬街.


text:
天氣熱,即係又到蟲出沒的季節.幾辛苦都要去松仔園朝吓聖.成山都係人,旅遊車越來越多既場面已經無可避免,唯有接受.天氣熱得來好潮濕,我個眼鏡成眼都矇矇,不停要抺.
昆蟲到了發情期,大量竹節蟲在交尾,幾乎梗有對喺左近.不過……….好難影.由於佢地身體好長又多數在雜草中搞嘢,要成隻都入鏡既話畫面簡直亂到不堪,完全唔知影緊乜.開大光圈又sharp唔到兩隻,搞咗一大輪都係冇相,只可以影吓大蚊.
今晚個引閃好似神神地,時得時唔得,嘥咗我好多機會.依家諗翻可能係唔夠電,呢張影完好黑,要事後推光兩級,即實際用咗Iso 1600去影,但對焦又好準就是旦啦.
又到咗另一個爆發區,周圍都係,其實呢種蟲我已經影過,但陪朋友來好似乜都唔影咁唔係幾好,又影吓.
又見到竹節蟲,今次個角度好似好小小,離背景較遠.我決定要用盡一切努力影好佢,於是不斷試垂直角度,唔同光圈咁影咗一大堆相,燃燒閃光燈既壽命及電芯電力.最後叫做勉強可以,光圈結果都係F16.真係大啲啲都唔得.我特登唔影晒啲腳,因為蟲體會太細.搞完一輪成身濕晒.
回歸途中遇見最後一個爆發區,頭先明明經過但走灟咗眼.由於要趕時間,冇心機慢慢影,隨便影咗兩張就走,估唔到景深又剛剛好.


text:
對宣誓風波釋法嘅解讀羅永康
2016/11/3 — 9:43
對呢場釋法風波,首先,就當成報有料到,張德江,張曉明同梁匪振英係一伙,跟住呢單嘢,由人大釋法,而張德江又係人大委員長,佢有召開會議釋法權限,釋法會玩死香港法治,如果人大釋法唔針對梁游,就即係叛國.以此綜合推論,應該上面權鬥,亂港四人幫佔下風,想一拍兩散,玉石俱焚.
香港法治一死,內地資金就冇咗上市平台,佔中同旺角騷亂咁大件事,都唔出解放軍,就係香港嘅上市地位.
曾經提出過一個疑問,唔明地產代理點解為爭客要打交,打完個客又唔係佢嘅,開始嘈,個客已經走咗.網友神回:「師兄,你真係唔明中國人心理,自己食唔到碗飯,都要人地冇得食」
梁匪臨時臨急唔上北京,正路單案一早排好日期,唔會而家先突然話留低,應該條友驚被自殺.
建制派而家大部分都仲騎緊牆,表面上仲炳緊青政,但我仲未睇到佢地對「今次釋法」明確表態.冇錯,班友有外國護照,但我想同佢地講:「銅鑼灣五子都有人有外國籍,一樣照捉,如果押錯注,你哋都走唔甩」佢哋冇可能唔知,大部分中共權貴家族有資產喺香港.根據巴拿馬文件,香港另一個功能就係幫助權貴家族將金錢匯出國際,權貴冇可能攞自己利益較飛.呢個時候再唔表態,打算作壁上觀,將來會唔會俾人清算就天曉得.
支持非建制陣營市民無論點都好,都要出嚟遊行,因為冇咗法治就大狠鑊個鑊.


text:
作品
橫世間 啱啱考完final exam,班契弟就個個飛曬去日本grad trip. 而我,窮撚一名,就選擇留返起香港grad trip算了,畢竟我對旅行其實都無乜興趣,可去可唔去. 不過聽人講萬宜水庫靚,還掂我又未搵到工,去一去都無妨.於是我就plan好自己一個人去萬宜水庫grad trip.其實諗深一層,都唔係幾失禮啫!話曬都係香港的旅遊勝地,never mind啦! 2018年6月26日 七點,天朗氣清,我就由屋企出發了. 我由大圍直坐到烏溪沙,再轉99號,八點搭二去到西貢市中心,再等94,九點到咗麥理浩徑步行.風景都幾靚,你去日本咪又係睇埋D花花草草,所以都唔知佢哋比咁多錢去做咩?不過,無所謂啦!都唔關我事!行咗段斜路,到咗萬宜坳,我就停低飲下水食下包,之後就向右邊的萬宜路行,見到萬宜水庫,大約十二點幾,我終於到咗西壩,風景係幾靚嘅,水庫中間有D島仔,但係我就唔多識欣賞囉! 見到創興水上活動中心,講明水上活動中心,多數都係要錢,咁即係唔關我事,我就繼續行,終於行到東壩,見到好大嚿藍色石頭,係一嚿錨形紀念碑,我都唔理佢紀念D乜,繼續行,見到湖旁對面有幾個山洞,有成班人起度參觀,我見咁多人,都費事去趁熱鬧,又繼續向前行,D石一條條一層層咁,幾得意!跟住又見到防波堤上面有好多嚿巨大的錨形石排起度,唔知佢想點,不過都never mind啦!咪又係石頭,無乜特別. 跟住行下行下,就到咗東壩的涼亭,都係下晝三點幾了,但係咁難得來到咁早走又好係又D餂,咁就坐多陣,睇下D石頭先走. 太陽開始落山,其他人都開始走了,但係我又唔捨得坐的士,就跟住條路行返落山. 開始天黑,我攞個尿袋出來照住條路,周圍人影都無,車都無部,有D驚,不過都算啦!有路就行得返落去.突然,唔小心跣手,跌咗個尿袋落斜路邊.我好小心咁蹲低去執. 「啪!」我踏住個嚿石斷咗,我成個人碌咗落萬宜水庫. 屌啊!我唔識游水啊!「救命啊!救命啊!……」無人起度,跟住我就唔知發生咗咩事!


text:
黃之鋒同佢女友錢詩文拍拖睇完戲,路過大角咀都遇襲,呢啲咁離譜嘅事,反映班土共己經恢復1967年嘅恐怖分子狀態,類似事件只會一單接一單.石房有曾經滋擾黃之鋒,而啱啱好石房有班hihi喺旺角至保護完班擾民兼非法從事賣淫活動嘅中國大媽,大家問吓陳志豪同石房有兩條hihi,大角咀發生咗乜事.
有啲偽本土派不知輕重,唔係去質問石房有,陳靜心班友,走去質黃之鋒點解唔還拖.黃之鋒點還拖,黑警實老屈佢公眾地方打交,長毛喺城市論壇俾土共五毛打,佢還拖都被黑警老屈喇.更何況黃之鋒嘅體格,好可能要至少練幾年,仲要好密集咁練,佢個體能同肌肉力量至夠回應呢類襲擊.依家己經去日本幕末果陣果種年代,坂本龍馬夠好打,有槍有刀一樣近江屋遇襲.太多口頭勇武分子,唔知自己講緊乜.
呢件事係一件黑天鵝事件,反映土共藍絲唔係純粹五毛組織,而係類似Ulster Volunteer之類嘅民兵或半民兵組織(叫忠義民團呢個名,大家諗到係明顯有問題),當年愛爾蘭成立Ulster Volunteer果陣,因為有保守黨人撐腰,所以只有少數英國軍方有識之士知道有問題,拒絕背書,政府偏幫1912年成立Ulster Volunteer後果係乜?
1913年十一月,天主教徒回應Ulster Volunteer阻礙Home Rule實現嘅武力行動,成立自己嘅義勇軍Irish Volunteer,好快就變成咗聞名世界嘅IRA,為1916年復活節起義,同1918年獨立埋下伏線.Irish Volunteer原本唔係為獨立而成立,係為保護自己免受Ulster Volunteer打而成立,結果Ulster Volunteer真係玩出膠,舊膠去到1998年簽Good Friday Agreement至清得晒.
乜土共認為真係咁好玩,如果北京唔想香港情勢惡化,最好主動自己執咗忠義民團,愛黨力一類組織.


text:
後生仔行去搞手續,馮寶寶攬住馮克安喺候診大堂等.
同你吟一吟
QE做放射治療 馮寶寶拖喼陪馮克安
Ads by Google
據講,出名好戲嘅馮寶寶識外星話,可以同外星人溝通,不過,寶寶姐始終係地球人,經歷兩段婚姻失敗,唯一不變,係對家人不離不棄.
上星期二(九月一日),家有十一兄弟姊妹嘅寶寶姐,同個後生仔陪住大佢幾年,六十四幾嘅哥哥馮克安,去伊利沙伯醫院腫瘤科做治療.等候期間,寶寶姐攬住馮克安咬耳仔,細心安慰,到醫生出現講解療程,只見寶寶姐好緊張咁問咗醫生一啲問題,之後一齊陪馮克安行去治療室.
翻查資料,據講寶寶姐唔係老豆馮峰親生,但冇血緣關係嘅哥哥馮克安要做化療,喺身邊嗰個,都係佢!
換咗衫嘅馮克安,由馮寶寶拖住行去治療室,一手拖喼一手拖實哥哥嘅寶寶姐,要用口叼住張紙巾.
醫生講解做治療細節,馮寶寶緊張到企起身聽清楚.
搭的士去到伊利沙伯醫院,馮寶寶第一時間打開拖喼攞個孭袋出嚟,扶住馮克安嘅後生仔見寶寶姐倒瀉籮蟹,惟有走埋去幫手.
《功夫》 04年 六十四歲嘅馮克安,粵語片年代同細妹馮寶寶一齊入行,邵氏年代跟導演張徹,之後埋成龍洪金寶班,近年洪金寶做動作導演嘅《功夫》同《惡戰》,馮克安都在陣.
《惡戰》 13年
撰文:八珍
nextplus.nextmedia.com


text:
我地成日都覺得有D野好有紀念價值.
例如:小學日記,功課,有用堂既筆記,孩時玩具,以至到係情信,收到既各種各樣禮物,紀念冊,各種無無謂謂既野等等.但係時間對呢D野,其實都好涼薄,只要時間夠長,紀念價值就會不知不覺咁樣降至去零.又或者唔好將D責任推晒落時間度.其實個大腦既細胞,亦都對過往種種既芝麻綠豆既小事,一日又一日咁樣愈黎愈唔上心.於是紀念價值既野,到最後只係變成:雜物.
而雜物到最後當然就係會變成垃圾.
如果要真係搵番某樣野,先至記得番某年某月發生既事然後要觸動果一下,咁或者可唔可以咁講:其實都唔係真係咁刻骨銘心唶.更何況儲埋儲埋又唔會用既,每次搬屋都係從一個屋企既黑箱搬去另外一個,直頭係確確切切既黑箱作業,依家香港又已經寸金尺土,又唔係好似郁D西方國家咁有個balcony 或者屋頂將狗屎垃圾野任裝.既然係咁,又何必呢?
我個人經驗係舊有電腦既文或者相都會做晒backup.但搞搞下發覺原來唔backup,咩都無得check 番轉頭,個人係唔會有任何損失.只有咁樣做,先會真正做到bygones are bygones.做人真係唔需要成日去回望住過去.就好似清明重陽咁,間唔中做下咪算囉.做人都係最緊要過到自己果關唶.你自己push 自己,就會發現其實空間仲有好多.
或者你睇到呢度,都仍然會覺得唔係呢有D野真係點樣都唔會捨得丟走哩.或者轉下另一個場景,可能易D:譬如你係活係世界大戰既年代,你一係就要走難,一係就要因為飛機轟炸而走入防空洞,所有既身外物都隨時因為幾個炸彈而消失.就算唔係戰亂時代,如果你依家係佛羅里達,一個暴風就足以將你所有既珍藏毀於一旦.
紀念品都係相對的.打得仗,就唔會有人欣賞花瓶古玩.而鬧饑荒,再名貴既珍寶首飾,隨時都係換到一兩斗米.而有時更諷刺既係,想懷緬又唔真係約番舊親朋,何必以死物黎假托自己既虛偽.我依家屋企入面真係無咩唔要得(...除左塔嫂之外,除左塔嫂之外,除左塔嫂之外).
所有物質最後都會腐朽破滅,就只有情誼不死.當然你係咪用心去守,呢個又係下一個課題鳥.


text:
洪宗玉師父 熱門
師父基本資料
師父詳細資料
亦曾接受無線電視翡翠台在94年之「花弗新世界」任客席嘉賓,並替前任港姐周嘉玲小姐,批算「紫微斗數」.另在「玄機雜誌」中撰寫文章.亦曾接受「媽咪寶寶」,「忽然一週」等傳媒刊物的專訪,及每年在新春期間,由香港旅遊協會主辦之新春「運轉乾坤」環節上,為客人批命.另被邀請在千禧年初協助獅子會植樹日中「義批籌款」活動,以義占「文王卦」的方式為會友解答疑難.本人亦在匯豐銀行教授風水,面相班,及在有線電視27台主持玄學節目.本人亦有個別教授占卜班,風水班,八字班.
地圖
網友評論
2 位網友的平均評分.
非會員也可看到留言,不過並非即時的,請注意喔!
Top 1000 評論員 查看我的所有評論
風水神棍人見人憎
佢呃過我錢,我未叫佢睇風水前問如果佢啲風水無效咁點先,佢對住個神壇話冇效會原銀奉還.結果真係一啲效都冇,佢賴死唔肯畀返錢我.
佢畀天收,呢家越撈越霉.
Top 500 評論員 查看我的所有評論
佢係可憐人,請你地做下好心幫下佢.
佢好可憐,成日都冇生意.你地就當可憐下佢,畀佢呃你地一次錢啦,一次就得架啦,唔係佢連飯都冇得開.
佢好有骨氣,就算搞成咁都仲堅持去呃人,自食其力而唔去攞綜援.你話係咪值得支持先.
做戲做全套,唔好當面踢爆佢唔靈,否則你要忍受佢用口放屁嘅折磨.


text:
無線頒獎禮又破下限
其實香港頒獎典禮圍威喂亂咁嚟就唔係淨係無線嘅,橫跨電影,音樂,電視都俾人嘈咗好多年,亦無人對無線個萬千星輝頒獎典禮有期望,不過今年特登延期兩個月嘅頒獎禮真係候選名單一出街就劣評如潮,破下限.
首先,我真係唔可以扮有追開頒獎禮,當然亦對網民果啲爆喊等如好演技應該攞獎係覺得幾低能,不過近幾年我印象中頒獎禮抵鬧真係有往績.最經典要數2012年,《天與地》只係攞咗最佳劇集一個獎,而事實上佢係比今年嘅《踩過界》更加應該橫掃哂男女主配角四大獎項,但最後只有佘詩曼憑葉梓恩一角入圍女主角五強,仲要輸俾楊怡…講起男主角,《天與地》係唯一一套無線劇真係有三大男主角,而唔同近幾年嘅劇無人知邊個係主角邊個係配角而且點解會有多於一個主角…講真,你問我林保怡演嘅鼓佬劉俊雄同陳豪演嘅黑仔宋以朗邊個演得更出色,我真係睇第二次睇到尾二果集都決定唔到,絕對係值得攞雙男主角嘅…咁當然,我比無線專業,我係唔會覺得主角獎可以係同劇兩個人一齊攞嘅,所以我會坦白講,我第二次睇《天與地》睇到完我嘅一票係投咗俾林保怡,而如果睇多一次我係好可能投番俾陳豪嘅…唔好誤會,黃德斌演嘅Ronnie 鄭振軒都好出色,起碼淨係佢對《大太監》嘅黎耀祥我肯定投黃德斌一票.而男女配角更加係無對手,朱慧敏演嘅Jessica,唔單止遠比《拳王》嘅胡定欣出色(其實胡定欣喺2011年《法證先鋒III》嘅演出亦遠比陳敏之《怒火街頭》嘅演出出色》),甚至我敢話數近十年嘅最佳女配角都無一個比朱慧敏嘅Jessica出色,包括陳法拉,不過,佢連提名都無.男配角更加誇張,果個係張國強,神級配角張國強,TVB無對手嘅張國強.佢演嘅Ben,係TVB有最佳男配角獎之後任何一個男配角都唔係佢對手,包括謝天華嘅Laughing,黃智賢嘅辣薑,當然包括同年嘅古明華(其實朱慧敏都可能係有獎以嚟最強,不過我無乜睇《金枝慾孽》嘅鄧萃雯,唔評論).
再講啱啱嘅舊年,《律政強人》係一套TVB罕有嘅十年難得一遇級大製作,其實係緊次於神劇級,要橫掃頒獎典禮其實係唔難,唔止應該攞最佳劇集咁簡單,仲要攞唔到.相反,《城寨英雄》就完全overrated.陳展鵬係咪做得好過《潮流教主》嘅陳豪,《幕後玩家》嘅黃宗澤,《EU超時空任務》嘅王浩信就見仁見智,但你話佢好得過《律政強人》嘅方中信就真係笑話嚟.當然,更明顯嘅笑話係男配角啦.因為要捧Ali場,所以我逼住睇咗《巨輪II》.好明顯,吳岱融嘅鷲哥係超哂班,喺無張國強嘅情況下佢係無可能攞唔到最佳男配角嘅,結果竟然輸俾曹永廉…
睇完咁精彩嘅往績係咪難以想像點樣仲可以破下限?就係同《律政強人》水準極接近嘅《踩過界》,喺星和無線頒獎典禮橫掃咁多獎項其實好合理,尤其係我之前寫過嘅Ali,其實佢釋演嘅王勵凡Never Wong角色複雜難演,Ali發揮得極出色,唔止對佢自己嚟講係一大突破,而且已經好過唔少之早十屆嘅最佳女主角得主,但竟然喺萬千星輝頒獎典禮係20名都無份?再望下張名單,恐怕有過半數人自己拍完套劇都唔知自己係女主角,我更加唔明點樣可以一套劇有四個角色爭女主角.反而Ali自己打自己有兩個角色入圍會合理好多(雖然我都唔知《誇世代》佢算女主角)…順口提一句,《不懂撒嬌的女人》嘅王浩信同樣唔比《踩過界》嘅佢差,我唔知點解會同樣無得入圍,佢今年的確可以兩個角色入哂最後五強自己同自己爭.配角我就唔數落去喇,見到張名單都廢事俾反應…
其實無線到底仲識唔識拍劇?我都唔要求佢拍到日劇咁一套劇得10集11集,一套劇得一個主角,一係男主角一係女主角喇,你合理番少少,清清楚楚每邊主,配角得2,3個得唔得?即係一係第二女主角,一係第二女配角,甚至有第二女主角就可以無主要女配角得唔得?你痴線到一套劇有四個入圍女主角,另一套四個入圍男配角,一套三個男主角一套三個女配角,唔講以為你勁到一年開咗三五七套二百集長劇喎.喂,根據呢個標準套番落神劇《天與地》度,金燕玲,陳芷菁,簡慕華都要入埋女配角圍啦下話?男配角又要加埋劉丹,陳鴻烈,黃智賢入圍?咁講番轉頭點解《踩過界》羅樂林,林韋辰又無入圍男配角?係演得差過《降魔的》嘅何遠東,胡鴻鈞,《使徒行者2》嘅謝東閔?定係戲份少過何遠東或者《使徒行者2》嘅黃德斌?講真,如果爭男,女配角戲份係唔緊要嘅話,咁何遠東又真係好唔過黃德斌,羅樂林喎.
其實我講到咁長氣,主要都係唔滿意攞完最佳女主角嘅Ali王勵凡一角連入圍都無啫.


text:
Monday, 12 May 2008
An American Crime
尋晚同妹仔睇o左齣都幾激o既電影, 叫 An American Crime, 故事係基於真事, 以法庭資料做藍本. 主角係一個十幾歲o既少女叫 Sylvia, 由我好鍾意o既 Ellen Page 演出. 佢父母因為工作關係, 將佢同佢細妹交俾一個陌生o既女人寄宿. 呢個女人叫 Gertie, 由好戲o既 Catherine Keener 演出, 係一個失婚窮女人, 有六個仔女, 最大o個個女同 Sylvia 年齡相若. 開始仲 ok, 但係後來 Gertie 開始以各種原因打 Sylvia, 而為要保護細妹, Sylvia 次次都受兩倍. 開頭係打, 後來用煙頭燒, 將個玻璃瓶塞入 Sylvia 下體, 掉佢落 basement. 不單止 Gertie, 後來連佢 d 仔女都加入虐打 Sylvia, 仲叫埋 d 同學o黎"玩", 打係常事, 仲用煙頭燒佢, 個個都玩到上晒癮. Gertie 甚至用燒熱o既鐵線, o係 Sylvia 個肚上面劃穿皮肉寫字: I am a prostitute, and proud of it. 最後 Sylvia 終於死o左, 事情發生都呢步, Sylvia 個細妹先同警察講真相. Gertie 被告一級謀殺, 佢話乜都唔記得, 話 Sylvia 身上 150 個傷口全部都係佢 d 仔女同鄰居做成. 不過當然冇人信, 最後都係要去坐監, 唔洗坐電椅.
雖然內容係非常暴力, 但係個導演明顯係非常節制, 極力低調處理暴力畫面, 有 d 必然o既情景亦冇交代, 例如 Sylvia o係全身唔郁得o係 basement 度, 佢點大小便呢? 佢食乜呢? 同埋 Sylvia 死o個時個樣亦冇嚇人化妝, 因為真實係 Sylvia 屍體非恐怖, 佢因為太痛, 死前將嘴唇都快要咬落o黎. 但係, 雖然導演已經好克制, 但係睇完之後, 我依然覺得呢齣戲真係好恐怖, 只能作出目瞪口呆o既反應. o係唔訴諸血腥而令觀眾有如此驚愕反應, 我覺得係高手.
片中令人心寒o既係所有角色, 除 Sylvia 外, 全部都係冇心肝o既冷血動物. Gertie 當然唔使講, 仲有佢 d 只有十歲咁上下o既仔女同埋佢地 d 同學, 個個都不單唔幫 Sylvia, 仲加入虐待佢o既行列. Sylvia 父母又係痴線, 將兩個女去個陌生人屋企住? 仲有個細妹, 雖然係驚, 但係家姐俾人搞到咁都唔幫, 其實亦係非常自私. 而演出 Sylvia o既 Ellen Page 就真係做得好, 同呢班衣冠禽獸相比, 佢個樣蒼白柔弱, 同埋佢痛到尖叫o既聲音真係聽到個心都震一震.
Posted by Howtindog at 17:00
Labels: 電影
0 comments:
Subscribe to: Post Comments (Atom)


text:
我唔係講啲港姐!
港姐俾人話一年差過一年,問心講比起80年代,現今港姐確實少咗啲氣質,但其實又唔係真係好似傳媒或坊眾講得咁差,以前都有大把醜! 但講到港姐d styling喇喎,就真係不得不佩服TVB既堅持,唔醜既都唔出黎獻世! 好似啱啱試戰衣既世姐香港代表朱希敏同國姐香港代表許亦妮,又示範了兩套"驚為天人"既晚裝,難得兩位港姐敬業樂業,仲笑騎騎一副滿意狀咁俾傳媒任影,戲劇科仲唔斟下兩位姐仔客串下?
其實太陽報既記者好好人,影唔哂成件衫.其實件衫一味死駁,好似
粵語殘片黃曼莉家窮唔夠布做衫俾個女咁,求其搵啲碗布駁埋下半截.
啲色水又唔討好,而且又一貫港人致愛乜都加啲上件衫度,慌死蝕底!
其實呢個港人傳統真係死症,唔信你睇下結婚啲新娘,簡簡單單一條婚紗
唔得既,死加閃珠又加朵花咁,唔夠busy唔收貨!
真係好想同許小姐講句:四位食小菜吖唔該! 點啫,成個稻香知客咁,
拎埋個walkie-talkie就真係神似過繆非臨@志明與春嬌呀! 呢件旗袍聽講
係民族服裝黎架,而家都唔興中國風啦,仲整啲咁鬼out既款式,做乜
對鞋唔整埋橙色啫,要醜都醜盡啲吖嘛! 唉,真係希望可以憑Whitney
既標緻樣貌拉返高少少分啦!
其實Karen Chan或其他服裝同事明唔明簡單就是美既道理呢? 就算冇fashion sense,睇下其他國際選美或時裝雜誌都知而家選美既晚裝應該係點架啦,唔需要嘩眾取寵以為香港人就鍾意呢啲!!! 有冇人有Karen Chan既Facebook呀? 真係好希望佢知道自己啲「傑作」有幾咁震撼!!
朱晨麗:你地兩個玩得開心啲喇,著呢兩件衫carry得
好睇啲喇,希望你地唔好俾其他佳麗笑啦!
朱希敏&許亦妮:睇下到華姐時你點死!
梁麗翹:好彩我唔洗出去選啫!


text:
其實我都算係一個老煙民,自從出嚟做就開始食煙,煙齡有九十幾年喇.開始食煙係因為覺得自己大個仔嘞,可以做大個仔先做得嘅.其實嗰時只係貪得意,食得唔多,一包煙可以食成幾日.後來愛上咗打牌就大鑊嘞,打親牌就煙駁煙,一晚可以煲成三包煙.有一次打完牌,發覺個喉嚨損晒,於是就的起心肝戒煙.嗰次都算成功架,足足有幾年冇食,直至轉咗工.
新公司同事個個都係煙鏟,而且又又鍾意飲酒,一個禮拜幾晚歡樂時光.大家都知啦,煙同酒根本係分唔開嘅,所以咪食番囉.除咗飲酒,班同事仲鍾意打牌,結果就越食越犀利.
以前好好架,喺office都可以食煙,當然只可以喺自己房食啦.後來公司搬咗,改晒做open office,而且仲全面禁煙,就唯有出後樓梯食.喺後樓梯食煙都有好處架,通常都係埋幾個煙鏟同事一齊去,順便講吓是非,都不知幾過癮!
到後來政府推行不吸煙運動,室內全面禁煙,就開始覺得好冇癮嘞.飲酒唔食得,唱K唔食得,連打牌都唔食得,咁仲有乜人生樂趣?於是兩年前又的起心肝戒煙,不過為咗留番條後路,只係戒買唔戒食.最初嗰兩個禮拜真係好難頂,成日心思思.後來堅持咗兩個月,都係頂唔順,就約咗個煙鏟朋友出嚟,我請佢食飯,佢請我食煙.戒咗兩個月再食番,嗰種感覺真係正,直頭係「久旱逢甘雨,他鄉遇故知」!
自從再食番之後,心裏面一直有條刺,硬係覺得自己冇理由戒唔到嘅,跟住就開始咗一連串嘅戒煙行動嘞.我會定一個特別嘅日子俾自己戒煙,好似元旦咁.元旦衰咗就定喺農曆新年,再衰咗就情人節,情人節都衰埋就清明節.如是者,勞動節,端午節,七一回歸,中秋節,十一國慶,重陽節,次次都衰晒,結果兩年內咪戒咗十幾次煙囉.最長嗰次戒咗兩日,最短就只係兩粒鍾.你地知啦,而家周街都係便利店,梗有一間喺左近,要買煙真係話咁易,結果一心思思咪走落街買囉.
啱啱做咗個統計,2010年買煙就用咗萬幾蚊.財爺又就嚟公布財政預算案嘞,煙草稅肯定會勁加.如果一包煙賣到成五十蚊,你話有乜可能再食得起?今次冇得傾,一定要戒架嘞,總之不成功便成仁!
話時話,其實呢篇係一路食住煙寫架!哈哈,加價前梗係要入定貨做儲備啦!


text:
相信呢排,好多人用網嚟查法例,都侷住用番HKLII,因為 電子版香港法例 亂晒大籠,喺Google搵到舊版網站,但無法跳到新版網站嘅同章節條文,亂到炒晒粉,全香港法律人以至網民,甚至差佬都鬧爆,究竟發生乜事.
搬新website係合理, 電子版香港法例 新版有經核證版本,對好多市民或律師,唔駛要保留printed copy嘅認證版本,確認法律條文嘅確實字句,本為好事.但搬website成個過程部署失當,就令成件事炒粉炒到爆.
唔做sitemap,亦唔做適當transfer
首先,政府嘅軟件供應商,有責任喺舊網站寫番個script,將舊系統嘅連結,自動指去新系統嘅相應連結,如果新系統係用permalink,同舊系統一樣嘅話,其實應該唔難做到自動指向動作嘅script.我唔明政府班懵撚,點解無要求個供應商做呢步,呢個照計,係可以用個script做得到嘅事嚟.
另一方面,政府應儘量避免市民search到舊版網站,一方面,應該開始喺舊網站用robot.txt block咗google等crawl,避免抓取資料,另一方面,新網站亦應該儘快提供xml sitemap,等google可以對新網站進行indexing工作,呢個係差唔多新網站一出就要做,否則市民就會喺Google搵到大量令人confusing嘅search result.但好明顯,政府班蠢材係無考慮到search engine嘅問題,唔知網站要主動交sitemap,甚至要政府派人同Google商討成個過渡安排,又無用robot.txt block咗search engine啲robot,結果咪炒車炒到傻,市民因此無所適從.我諗呢啲search engine遊戲規矩嘅嘢,政府同啲大vendor無理由完全唔知,呢次真係要搵申訴專員調查一下發生咗乜嘢事至得,呢個一定係好大嘅行政同技術失誤嚟.
呢個亦可以睇到,政府係搵到傻人去管IT,咁搞落去,笑料實會層出不窮,沒完沒了.


text:
臨近香港被中國佔領20週年,就越嚟越多好似牛鬼蛇神咁嘅怪事出現,好似劉江華同陳肇始兩位局長,居然可以唔要面到,話曾經同港澳辦主任 王光亞 討論過政策局嘅工作,就係當中嘅好例子.中國共產黨喺香港玩內地延長主義式殖民統治,又推進新一步,簡直係當英中聯合聲明係隱形咁滯.
王光亞 理論上只會接觸內地及政制事務局局長
理論上,香港特區政府喺國防同外交兩方面運作以外嘅事,係關 王光亞 叉事,一國兩制,高度自治係太含糊,用《銀河英雄傳說》,尤里安領導伊謝爾倫共和政府,同銀河帝國政府締結嘅條約,以伊謝爾倫要塞控制權,換取巴拉特星域(自由惑星聯盟嘅故土範圍)內政自治權,果種至叫算數.換言之,除咗律政司司長,政務司司長喺個別情況下需要見 王光亞 ,以及負責同中國事務接觸嘅內地及政制事務局長要同 王光亞 合作,其他局長嘅工作,特別係食物及衛生局同民政事務局呢啲咁香港內部運作嘅部門,關係 王光亞 叉事,所以我唔明陳肇始同劉江華兩條友,有乜嘢係一定要同 王光亞 傾嘅.
其實呢兩條賣港賊同 王光亞 交代工作,反映中共對香港嘅控制,隨林鄭月娥上任更進一步,曾蔭權年代,係韓國統監府同大韓帝國政府關係嘅話,咁梁振英年代,同林鄭月娥年代,事實上係朝鮮總督府直接統治朝鮮半島嘅情況,香港原有嘅人,肯賣屎忽嘅,就可以喺中國分配之下,有番少少權力,但唔肯賣屎忽如曾俊華,就只有選擇自我流放,而曾蔭權呢個cheap精,係唔係cheap精性格俾共產黨睇中當中弱點,再設計玩佢,一如日本帝國當年玩大韓帝國高宗一樣,我已經唔可以排除呢個可能性,畢竟依家中國吞併香港嘅手法,越嚟越有當年日本帝國吞併大韓帝國果種味道.所以曾蔭權爵士受害,係咪涉及一場政治陰謀,呢一點,大家可以細味一吓.
只不過,依家亦唔係1905年日俄戰爭之後嘅日本同大韓帝國,日本1902年英國簽英日同盟,當時日本真係一個旭日東昇嘅新國家,但依家嘅中國,係一個扮晒勁嘅東亞病夫嚟,而國際社會亦唔會好似當年任由日本吞併朝鮮咁做.所以,中國好自為之.


text:
熱門文章
-
年初四晚八三三上 漢 屋企打邊爐 ,臨收檔提過下今個星期五晚一齊去睇《錦衣衛》,點知在場各位得我一個認真,另外兩個完全冇左件事無聲無息放飛機,結果今晚返到屋企又要自己搞掂. 前晚俾麥記所謂「買一送一」昆過一次 ,唔甘心再俾佢呃,今晚決定自己整.點知仲衰. 通常自己屋企整野食,...
-
唔知係我生得咁健壯定點,居然兩次開刀剝智慧齒都係剝完好似冇剝過,朝早剝完夜晚已經同平常一樣暴飲暴食完全唔使就住,血流半日就停晒止痛藥一粒都未食過,二千五蚊全包一隻又咁好手勢抵到爛啦.點知原來最辛苦嗰嘢係拆線. 之前剝右邊,生得淺,所以四個字搞掂話咁快仲冇手尾.左邊隻生得深好近...
-
從來唔明點解電話殼可以賣到咁鬼貴,其實見換咗Nexus 5想試試用皮套,但平極都要六七十,見Yahoo有人放膠套包埋保護貼同郵費先$28,自然是窮撚首選啦琴日過完數今日已經收到.成世仔第一次自己貼保護貼,貼到成劈嘢噉邊位起晒泡中間又有幾粒捽唔走,同個膠套一樣頂住先啦真係去到一日望...
2014年10月24日 星期五
三年前觀塘行人隧道的艾未未塗鴉,和今天獅子山上那不朽名句
禮拜四朝早一班登山狂熱份子,為我哋大家在獅子山上留下那不朽香江名句,跟住警察加消防迅速聯手,派出部隊封鎖山頭再勞師動眾直昇機都出動埋,唔夠廿四小時美景不再,堪稱香港九七之後其中一次組織最快,規模最大,效率最高之政府跨部門行動.見到,令我諗起三年前嘅觀塘行人隧道.
鄰近band房同藝術工作坊集中地,街頭常見塗鴉是平常事,三年前之特別,是因艾未未被捕,令街頭出現大量「誰害怕艾未未?」塗鴉,觀塘行人隧道就見到幾個.朝早見到仲諗會留到幾耐,夜晚經過已經全部唔見.不過好有趣,獲此厚待之塗鴉只有此項,其他佈滿大半條街同隧道嘅大小塗鴉,你今日見到同當年所見冇乜分別,唯獨有幾個位係與別不同地份外清潔.
上面講咗乜嘢,自己參透吓啦.
2014年10月23日 星期四
2014年10月6日 星期一
每週一相片大行動:2014 Week 41:Dead Trigger 2世界都同步發生雨傘革命(好似係)
我真係覺得Madfinger好多時擺明玩野.之前中國其中一個任務係佔領兵工廠,因為大陸政府知道終有一日國內會有大暴動,就起間兵工廠專門生產對人彈藥作為鎮壓準備.而當今個星期香港發生雨傘革命,Dead Trigger都打到去香港了,個任務介紹,仲好鬼死應景添.
(between,中國任務地圖好多素材根本取鏡香港,之前打極都冇,今次終於有香港了.但係trailer入面香港地下水道打喪屍跟住隻巨人喪屍一拳打爆天花板,然後走上地面同隻巨人大戰呢一幕呢?)
2014年10月5日 星期日
憑Wintersun對《Time II》的堅持,Jari Mäenpää行動解釋俾香港人點解唔可以袋住先
好耐未寫過有關metal文章,今日特意寫寫,因為對現今香港時局,呢單新聞有一個啟示.
Wintersun最出名係可以用差唔多十年出一隻碟,原因係唱片公司只俾好少錢佢去做隻碟,視野廣成本卻有限,《Time I》就係半妥協之下完成,好多部份只有用家中器材完成,可以聽得出製作方面有相當多瑕疵.所以《Time II》Jari Mäenpää決不讓步,一定要入專業錄音室錄音,只係單憑唱片公司微薄資助冇可能達到目標,亦因合約所限唔可以經群眾集資,結果一拖再拖.
當中可以帶出好多議題,例如可以話佢太理想化唔現實,幾多樂隊錄音連搵似樣少少嘅器材錄音都做唔到?既然唱片公司俾得你係得咁多,「袋住先啦!」其實Jari可以同《Time I》時一樣,有幾多錢就使幾多出咗隻碟至算,「話唔埋之後唱片公司肯投資remix remaster呢!」不過佢選擇全力堅守立場,長時間爭取之後,終於輪到唱片公司讓步,批准佢用自己要求嘅方法 - 群眾集資 - 去達成目標.雖然過程辛酸亦用咗好多年時間,但最後爭取到嘅,係真正想要嘅成果,而唔係一個過後連自己都面對唔到嘅不淪不類結果.
凡事總要貫徹.今天你是金鐘派還是旺角派,請自行選擇.
2014年10月4日 星期六
每週一相片大行動 2014 Week 40:2014.10.3 守旺角街頭記
我會將我由2014年10月3日6:45到場至凌晨兩點過後離開,於旺角街頭一切所見所聞,亦即黎棟國所講之「好戲在後頭」寫低.
3/10星期五返工之後出旺角,其實我只抱「贏就一齊贏,輸就一齊輸」心態,就算俾人掃晒場都要睇吓輸成點.點知原來件事未完,六點九去到時未算好多人,主要集中亞皆老街彌敦道交界十字路口,我可以企到亞皆老街近女人街條班馬線,全部人由四面馬路圍堵中間,仲有幾乎全世界記者在場.匯豐銀行對出安全島側邊放音響個鐵架上面有個madam嗌咪叫大家離開,大家當然睬佢都傻,因為而家全部人唔走圍住困喺中間嗰班,就係晏晝打學生班黑社會,佢哋逃走唔到,差佬又唔拉人,而出現呢個圍堵對峙局面.
至於六點前情況,資料來自不同目擊者,當中一個健談阿叔,我相信佢就係英國衛報專題文章《Hong Kong protesters beaten and bloodied as thugs attack sit-in》受訪者Andy Chan,佢駐守朗豪坊外地鐵站C出口位置時以風趣幽默全晚幫大家維持士氣,而且係黑社會清場目擊者.佢當時喺地鐵站上緊地面,途中撞到黑社會追打學生打到落地鐵站,有個男俾人打到流晒血,另一個女過去勸交都俾人打埋一份,所以佢驚都立即加入旺角圍堵黑社會行列.
事件過程,聽到係四五點開始大打出手,當時已經接近散場,留守學生得幾十人,突然出現大班人衝入去見係學生就打,仲要見血都唔停手嗰隻.好耐之後差佬終於出現,點知得十零廿個,更加見唔到任何防暴裝備,胡椒噴霧,催淚彈或者雙面旗.成條街都叫佢哋做嘢,點知班差佬係企喺側邊唔理,仲要留守班學生想還手時制止佢哋唔准對班黑社會郁手.然後差人終於做嘢喇,點做呢,當有人打你你想舉手擋時,差佬捉實你隻手「我救你走!」跟住拉你走,佢一面拖,幾個黑社會就襯你冇手擋時追打,仲要一面打你一面嗌「嘩!你做乜打我呀!」而拉你走個差佬完全無動於衷.好喇班差佬終於將你由彌敦道路拉到去朗豪坊嗰邊,你以為冇事時,側邊馬路又衝另一班黑社會出嚟繼續打,原來班差人係「救」你去人打,打到你落地鐵站都唔停手,差人都只係同你講你一還手就係傷人,同記者訪問你對鏡頭講黑社會打人差佬唔做嘢時喝你唔准講嘢.
所以七八點已經好多人,學生再建物資站,當中好多人相信係第一次上街.有對老夫婦住示威區樓上,條街出事時屋企老人家報警,佢哋亦睇住現場情況,有個黑社會自己扮跌低,有醫生定醫護員過去話幫佢睇睇咩事,佢彈起咬人隻手再繼續瞓低,然後無線報「有人俾示威人士推跌暈低」,佢哋睇完電視報導立即出嚟.而在場男女比例係五十五十,就係一句「示威就預咗俾人非禮」,好多女性出嚟旺角聲援(有關非禮女示威者,請同時參閱《喜記老闆踩場,涉嫌非禮被警帶走》),如果今日班人可以打完人非禮完女學生之後大模斯樣離開,就代表即日起你身處香港已同大陸一樣失去任何人身安全保障,因為香港法律禁止行私刑,人身安全要靠紀律部份/警方保護,所以唔好成日話「一面鬧警察,又一面要警方照」,呢樣係法律規定,如果可以自己帶防護器具出街,我相信好多人唔介意好似去到咩國家都鍾意食生果個阿返噉,任何時候都有把刀傍身.但而家差人擺明唔會保護你,你亦冇權自行保護自己,相反黑社會打人唔會俾差佬拉,你還手反而會被拘捕,即係話從今以後香港地只要係黑社會就可以見人就打,見女就強姦非禮,而完全唔需要負法律責任,甚至有警察做佢哋私人保鑣.所以今晚旺角街頭特別多人.
當街頭開始多人包圍黑社會,立即有大量差佬出現,比學生俾人打時多幾倍,而呢好大班警察嚟到立即圍起防線,去保護班黑社會.冇錯你冇睇錯,黑社會打完人之後,居然得到警方保護,而唔係被警方拘捕,班差人仲要拎警棍出嚟威脅市民唔好行前,成個計劃根本就係黑社會打走示威者,然後差佬趕走到場聲援市民徹底清場,真真正正警氓合作.有人話搞事呢班唔係旺角陀地而係西北落嚟做嘢,因為旺角古惑仔師承牛佬講義氣,而鄉紳派係牛屎佬當正自己土皇帝乜都唔怕乜都敢做,所以打完人之後仲可以留喺條街度對住市民同記者叫囂成個鐘都唔走,因為佢哋知道差佬一定會保佢哋走.只不過因為人實在太多,而差佬擺明唔會做嘢,結果條街只有越來越多人,「拉人」之聲此起彼落.
聽到在場人士講,被圍困黑社會主要有兩群,一群喺匯豐銀行下面近轉角位,另一班喺彌敦道至朗豪坊中間路段,過程中差佬已經幫手放走咗幾個 - 冇錯你又冇睇錯,差佬到場居然唔係拉人,而係將黑社會同市民隔開,然後襯市民唔留意或阻止唔到時放佢哋走,而且為保班黑社會安全仲要不惜千方百計,好似匯豐銀行外彌敦道路段約八點人群突然起哄,因為班差佬居然圍起一個圈護送幾個黑社會離開,不過去到近安全島時俾市民迫返去匯豐下面,班黑社會走唔甩,但班差人繼續保住佢哋,等市民唔可以對佢哋郁手.我寫完都覺得好超現實.
八點之後匯豐銀行下面有人搞事,民眾嗌「警察拉人」甚至開埋條路俾佢哋入嚟,完全冇差佬理,結果要市民自己行使公民拘補令制服搞事份子,之後再擾攘多成個字終於有警察現身,不過差人似想只帶走佢就算,全部人梗係唔收貨大叫「落孖葉」,大佬打人係刑事喎,手扣都唔使用,唔係啩?又擾攘多好耐,可能差人見呢舖冇其他選擇,至戴手扣押走個犯,當然大家都知只係做場戲,全日好多人都目擊到差人帶犯出去之後轉個彎已經放人,只差在送上的士之後未幫個犯俾埋的士錢.大家唔妥係一來冇可能唔拉人,二來對學生你都用手扣時,拘捕犯毆打刑事罪嘅黑社會邊有可能唔使落孖葉?而家差人係直頭想連戲都唔做俾你班市民睇呀.
結果終於正式拉咗第一個人,而全晚我見到落孖葉拉嘅只有兩個.如果你問點解黑社會公然打人仲要打完唔走兇返市民記者咁大件事,居然可以差唔多冇拉過人?差佬甚至會幫手放犯走?說話頭先單嘢過程中,有個洋警官現身(請注意,當晚旺角洋警官有兩個,光頭個有幫市民擋黑社會係好人嚟,講緊係肥肥哋成日講笑撩女仔嗰個),經過我面前時聽到佢同隔籬個華人白衫講 - 好似係咋,唔係肯定呀 - "Don't arrest anybody, just remove them to safety." 雖然我對自己英文水平有一定信心,都唔敢講我冇聽錯,亦唔知佢句中arrest對象係示威者定打人嗰班.你可以按幾日間發生之事,自行思考.
然後現場話地鐵站C出口即朗豪坊H&M對出位置唔夠人,就過去支援,亞皆老街彌敦道路口至朗豪坊路口一早俾警方前後用封條分做禁區,我企封條前,隔籬個社工個仔晏晝留守彌敦道時俾人打到入醫院,好多人講返晏晝清場同差人護送打人黑社會離開時都眼濕濕.個禁區本身只係俾差人同記者駐守用,後來班黑社會實在無路可走,差人就將佢哋全部護送入禁區內保護,市民就前後路口加兩邊行人路包圍,不停問候各位警察同黑社會的親人.MK朋友向來充滿通俗智慧,呼籲既然藍絲帶係支持警方執法,警察就應該對打人者如曾偉雄所講「嚴正執法,無畏無懼」.此情此景,就同今時今日中國國歌實際上好比中國禁歌一樣咁諷刺.
因為已經無路可退,如是者僵持咗幾個鐘,不過期間警方並未有放棄放走班黑社會,扮普通市民光明正大放走試過,警師護送出去試過,就連交更差人列隊出去時,隊伍中間夾住幾個黑社會偷運出去都試過.有架警車自禁區離開,我相信入面已經運走一大班出去散水,而喺警方全力保護同突圍之下,有幾個黑社會成功被差佬護送落地鐵站,仲趕到切追尾班車返屋企,唔知差佬有冇幫佢哋買埋車飛呢.我諗全香港除咗班官之外,呢班黑社會就係得到最嚴密保護一班,同埋點解警察可以咁抵死居然唔係困住班犯之後拉人,而係無論如何都要放佢哋走?
去到兩點幾,相信差人都知長此落去唔係辦法,最後直頭光明正大帶最後幾個行出去,立即大班人包圍追住以防差佬又放人,但係就算捉到入差館,坐一陣轉個頭都係放佢哋走架啦,又唔係未試過.我真係未見過有警察可以有證據都唔拉人,仲要幫手窩藏罪犯八九個鐘加猛咁偷運出去放走都唔拉,仲要黑社會打學生市民想郁佢哋時幫班黑社會擋,相反現場市民同差佬有少少衝撞,即搭.同我到而家都唔明點解唔拉得人,喂黃之鋒冇做任何動作冇任何犯罪證據,都可以無端端俾差人拉去差館拘留四十八小時,仲冇搜查令都可以「因為相信將會犯罪」而爆入屋抬嘢走,反而而家班黑社會已經俾人拍晒片影晒相俾市民包圍埋走唔甩,有犯,真係唔拉?既然每次示威差人落場時,在場無論係咩人就算只係剛剛路過,都通通拉晒返差館先有殺錯冇放過,點解今次又唔可以拉住先?而且仲會調返轉警察保護黑社會再落力放人,除咗警氓合作,我真係諗唔到咩原因可以要警方勞師動眾,出動比市民被打時更多警力,更多裝備,再用咁多個鐘頭去保護同送走打市民班人.
黑社會走晒,跟住點收科呢?風聲傳來金雞嚟咗班防暴隊,晏晝學生俾黑社會打時都唔嚟,而家黑社會俾差佬放走晒只餘市民在場時,防暴隊就出動了.企我隔籬個哥仔立即開背囊派裝備俾各位,我收到一個口罩同一條毛巾,而家香港人已經進步到視胡椒噴霧同催淚彈只是一般威脅,出門口已經帶齊裝備應對,我唔知係可喜定可悲.好在可能見在場仲有大量記者,最後差人剪封條收隊,彌敦道就由俾黑社會同差佬合作拆到得返路中心個帳幕,回到眾人同心重新霸佔全個十字路口,並已經立即有人建立四方路障,差佬亦由中旅社走到朗豪坊上車,相信正式收隊返警署.
我親身經歷呢八個鐘之後,你唔好再同我講香港警察係伸張正義,除暴安良,儆惡懲奸,更加唔好同我講而家嘅差佬執法係不偏不倚,公正嚴平,絕無選擇性.我唔直接答你,我用例子答你:首先香港係行法治唔係人治,即無論被傷害對象係咩人有冇犯罪,只要你有傷害佢,你就犯咗罪可以被檢控.假如我前面有個差佬,我喺佢面前一拳打落企我隔籬條友度,或者去非禮一個女仔,你估幾多秒鐘之內,我會俾個差佬推落地落孖葉?跟住又需要幾多時間先至會俾人拉上警車押去差館落charge錄口供?全個過程應該唔使半個鐘.但係我唔相信我打完人或者非禮完一個人之後,可以草都唔使著留喺現場耀武揚威,跟住警方會派成隊差人同我講「放心我哋唔會俾你有事」保護我幾個鐘,仲要用盡任何方法都要唔拉我而放我走囉.
今場,果然是一場好戲呀.雖然班差佬演技就好屎.應該話,佢哋而家已經連戲都唔做喇.
2014年10月2日 星期四
路障必不可失,嚴防左膠引警入陣
請謹記,路障係最重要,只要冇路障,警車就可以直接衝入陣地趕人拉人.琴日一葉雙輝陳淑莊突然出現四處叫人拆路障,跟住今日周融同愛字頭話晏晝會開始有行動,香港島亦特別多咗好多警察旁邊駐守,跟住會發生咩事,可想而知.所以路障點都唔可以拆,點都要撐住.最好各地點有人自發去路障處睇住,以防俾人e.g. 不明來歷糾察隊襯人唔覺拆走引兵入關.
訂閱: 文章 (Atom)


text:
哩段時間好似冇咩心機寫日誌咁
唔知點解呢
考完期中考嚕
有啲科我覺得都幾難
今日一考完就已經知道幾科既成績啦
希望今次唔好咁差啦
今日中午唔知點解我咁好笑
笑到噴水.可能我真喺笑點低
但喺 我真喺覺得好好笑喔 哈哈
考試時霖翻起以前喺一中果時
初二果時我成日都唔扎頭髮,老師話又唔聽
最後個老師講到唔想講
就變咗提醒我級長喺附近,叫我快啲扎住
可能以前覺得咁樣好體啲掛 哈哈
不過升咗初三就冇咁啦
同埋每次考試都有好多女仔乘機唔扎頭髮
依家 唔同學校唔同要求
學校規定要扎.我又覺得冇咩所謂
反正個個都喺咁嘎啦,扎住米仲舒服
以前成日都會話一中點唔好點唔好
但喺畢業之後大家都好懷念喺一中既初中生活
人就喺咁 咁唔知足
永遠唔知道要珍惜自己擁有既.唔知道能夠擁已經好好
所以我覺得其實依家高中生活都幾好啊
冇咩大煩惱.同學之間又相處得唔錯
同埋 我好珍惜初中既友誼
就算只喺曾經既好朋友我都珍惜
無謂將啲陳年舊事故意翻出來.永遠記住唔開心既
SO. 我都好珍惜高中既友誼
原來人都好自私
永遠都想人哋對自己好
永遠想對你好既人唔離開你
***
And.大大大粒既大粒豆生日快樂
我祝你永遠都咁大粒豆啊下 哈哈
(希望爺爺快啲好翻 身體健康好重要)
网易公司版权所有 ©1997-2018


text:
係香港比較注目嘅bb展,一般第一時間都會諗起荷花一年兩次嘅大型bb展,一次夏天八月左右,一次冬天二月左右,陀住曉曉時我哋就係二月嘅bb展大出血(請參閱:1-2-2015:懷孕扎記28w1d.興奮買買買@BB春季購物節),今次陀住fufu,八月時連廿週都未夠,買嘢實在太早,到下年二月又已經出咗世喎,諗住都冇機會去行bb展,點知有一日搭地鐵時經過見到有海報廣告,原來有第一屆Mothercare bb展喎,四日嘅展期,抽一日去參觀應該唔難啩?大住個肚唔會星期四帶住放學後嘅攰曉去行,星期五又要返工+去飲,星期日下晝day要去學車,只剩低星期六非常緊逼--曉嘅interview後家族聚會前--少少時間﹗咁我真係好想去下丫嘛,好在day都(勉強地)肯奉陪~佢不嬲都好怕呢啲咁逼人嘅展覽,書展美食展都唔太想去(所以而家我搵曉陪我去書展,爸媽陪我去美食展﹗),今晚仲要有地方去嘅時候都未必好適合買嘢,你肯陪我去真係好唔話得啦~咁有真係真係好啱嘅嘢我先買啦~
今次Mothercare bb展係九展舉行,我老實講唔太鍾意呢個地方,交通唔方便之餘又周圍立立亂,帶住曉又唔夠時間,我哋由九龍灣搭咗的士過去~今次入場只係$10,咁都好啲,萬一唔好行或者買唔到嘢都唔算太大代價嘅~入到去展覽場地,我第一個反應真係覺得都幾細,好似好快行晒咁~高興嘅係,我哋咁都撞到熟人喎,我都唔知Brian嘅太太preg咗,原來下個月bb就出世啦,恭喜晒﹗又撞到家榮佢哋一家三口~兩組人都大有斬獲,good﹗
我哋?我其實心目中最主要想買兩樣嘢,一樣係奶樽啦,睇下有冇比平時bb部平啲,我都唔諗住用咩豪華嘅牌子,曉細個時用嘅Pigeon平靚正,或者試下母乳friendly嘅chuchu都可以~另一樣係初生用嘅橫抱式揹帶啦,屋企嘅揹帶多就多,不過四個月大可以用hipseat之前我都prefer用硬淨少少嘅橫抱式揹帶,以前曉用嘅係金借俾我嘅Combi揹帶,咁佢哋條揹帶又俾咗人咯,屋企可以初生用嘅揹帶我都覺得唔太理想~因為坐完月我都要帶住fufu接送曉返學放學,買餸等各樣活動,希望我會對條揹帶有信心啲,唔駛成日顧住望住個bb﹗加入infant insert嘅ergobaby揹帶,同埋之前自己買嘅Moby Wrap布揹帶都係打直抱,頸仔唔夠力時我都唔太放心,而後來好後期買嘅超輕揹帶,同埋曉有好一段時間用嚟瞓覺嘅Babasling揹帶都可以橫揹,但好軟身唔夠承托力,我都覺得要成日望住至得,我都係想要一條硬淨少少嘅橫抱揹帶﹗不過⋯呢兩樣嘢我都買唔到﹗今次個bb展似乎比較多歐洲牌子呢,奶樽都見到有熟悉嘅Avent同埋Tommee Tippee賣,但我target嘅牌子就見唔到,揹帶方面,都只係有各種hipseat同埋打直抱嘅揹帶~
想買嘅嘢買唔到,不過都有開下眼界嘅~
呢個迷你小童安全帶系統,之前係玩具反斗城有見過,都有興趣想了解下,但嗰度冇人現場示範都唔太明白,而且產品說明話for四歲以上,我諗暫時都唔關曉事,今次有promoter +我哋嘅小model做示範,知道原理係點了﹗不過嘛,等day pass咗考車先算啦~而且我都覺得,個pat pat坐係塊硬板上面會唔會好唔舒服呢?
我哋行完大半個bb展都冇乜收獲,結果我唯一有買到嘅嘢就係Medela嘅配件同埋羊脂膏,家姐用完嘅奶泵可以過俾我用,我都要買番一set新嘅喇叭同埋valves,fufu埋身啜啜唔知叻唔叻得過曉家姐,但曉曉當時搞到我乳頭成日損嘛,羊脂膏都搽過唔少~我估bb展買即使唔特別平,點都唔會貴過平時去代理商度買啩?我哋冇睇到嘅部份就係Mothercare自己個booth囉,因為要排超長龍入去,我哋又攰,拎住啲嘢又重,而且每人限買$1一件嘅貨品嘅吸引力唔夠大到吸我入去,冇乜心機排隊,其實平時都鍾意Mothercare啲衫下嗰啲,但我都真係冇力衝入去人群搏殺,所以提早收隊﹗都好在早少少走,晚上嘅飯局先冇遲到,因為九展交通實在太唔方便了~
個bb展行得最開心嗰個,其實可能係曉曉囉⋯
有得同Peppa同佢哋嘅好朋友影相之餘,周圍又可以搞下嘢,玩下人哋demo嘅玩具,平時同爸爸去街成日都要抱住嘅曉,入去bb展都自己行咗唔少路(去玩)﹗
冇辦法啦,買唔到嘢,fufu嘅嘢都係要去番Aeon bb部,一田bb部等地方採購啦~
前往其他懷孕扎記blog


text:
hi:
你好, 我同男朋友分手三個月了, 但我始終放唔底佢, 我哋拍咗4年拖, 由中學開始識既, 之後拍拖一個月佢就去咗外國讀書, 接住落黎4年我地都係whatsapp, skype, viber聯絡. 佢放sem break都會返香港既, 不過最深刻一次就係2014年. 當時我突然間中風, 要住醫院同埋做手術, 但佢知道我有事可以二話不說買機票返黎睇我十日, 我屋企人比返錢佢, 佢又唔要. 後來我好返, 都係靠佢既支持同鼓勵.
佢大學畢業之後依家返香港做野, 不過佢就提出分手, 話我思想好負面, 成日唔開心, 話我成日返part time淨係想搵錢, 話我唔去學下野. 於是我走去學急救學煮飯, 但佢最後都冇返黎我身邊, 我依家崩潰了, 點解我做咁多野, 佢都唔欣賞我既? 咁我學黎做咩?
最衰既係, 我提出做佢sp, 我話我可以留係佢身邊, 之後我地發生過幾次關係, 但最後發現, 根本一d都唔開心, 因為佢已經唔再喜歡我, 我地繼續落去都唔舒服. 佢最後一次都提出, 唔想再咁落去, 如果做普通朋友就ok, 但唔想做sp.
究竟我應該點做? 我已經好努力去改, 但佢只會當我係朋友, 或者唔會去留意我改左d咩. 我的人生, 真係好似咩都冇晒咁. 我地已經返唔到去以前, 就好似簡單過一條馬路, 以前佢會捉住我隻手. 仲有, 以前同佢去街, 我係商場廁所出黎, 佢就會買定frozen yogurt比我食. 呢D野佢已經唔會再對我做>.< 我覺得人地已經向前行緊好多步, 而我仲係原地踏步, 甚至生活緊係過去, 我每日走去check佢whatsapp last seen幾次. 估佢幾點訓幾點放工...
我朋友話, 其實我同ex一d都唔夾, 我ex鍾意去玩去旅行去飲酒,我就鍾意返工做野唔消費, 佢外向我就內向. 只不過之前一直以social media方式談戀愛, 依家返到黎香港咪出事囉. 我問佢係唔係因為我有病所以唔要我? 佢話唔係. 又冇第三者. 我真係唔知道點解唔可以繼續落去. 佢只係話感情淡左, 咁點解無啦啦會淡既??? 點解佢唔珍惜4年既感情? LONG D 4年都唔散, 點解返黎香港先散既?
我好辛苦, 又話time will heal, 咁究竟要幾耐? 佢又會唔會返轉頭搵返我? 我應唔應該等?
係唔係我改晒d野, 佢就會返轉頭? 佢唔搵我, 又點知道我改緊/改好?
多謝你既回應!
B少女上
____________________________________________________________________________________
回覆:
1.點解會淡?
因為你已經講左,之前咁耐都係social media方式拍拖,到真正相處就會知道一啲都唔夾,所以無論你做咩都係改變唔到大家價值觀唔同既事實.冇錯你肯改的確好好,證明你想大家同步返,但係呢個男仔知道夾硬黎仲辛苦,不如搵個真係適合大家既人.
2.應唔應該改?
佢話你唔去學下野,於是你走去學急救學煮飯,但佢最後都冇返黎你身邊...你覺得你依家改,佢仲會留意?既然佢離開你,不如你真係放開少少先,比空間自己進步.想佢再次留意你,唯一方法係唔好搵佢,stalk佢,要去識多啲朋友,擴闊生活圈子,到時佢自然知道你唔同左.相反你繼續執著,個人愈來愈內向,咁佢一定唔會再同返你一齊.


text:
田北辰 終於退出新民黨,雖然 田北辰 有意退出新民黨,本來唔係新聞嚟, 田北辰 想走政界傳咗好耐世紀,起碼都九個月.只不過,喺特首選舉之前, 田北辰 想走,中聯辦都千方百計要慰留,但呢次,好可能係中聯辦自己都玉成其事,由得 田北辰 同六位葵青,荃灣地區嘅區議員走.
中聯辦無法控制 田北辰
田北俊同 田北辰 ,雖然兩兄弟都唔妥,但兩兄弟近年喺政治上嘅醒悟大咗好多,田北俊變咗一代玩膠專家,連候任特首都夠膽整蠱,至於 田北辰 ,開始知道乜嘢都跟政府係累街坊,例如小巴加座位問題,或者李波事件等等,對於無乜生意喺中國,真係喺香港為本嘅政客嚟講,中聯辦只係一班倒米壽星,中聯辦都唔可能控制全部建制,只要果區淺藍加淺黃票係夠嘅,駛鬼你班西環班大帝,有乜事自己上北京傾都得喇.所以田北俊開始狂玩膠後, 田北辰 亦開始變成新民黨內部不受控制人士.
當然,中聯辦唔會想新民黨咁散晒,因為中聯辦喺新界西部城市地區,特別泛民根據地葵涌地區,以及中產越嚟越多嘅荃灣城市地區根本實力唔夠, 田北辰 一直無退黨,其實係中聯辦死扯爛扯.但上個月嘅特首選戰,葉劉淑儀最終被迫歸邊,但以好多人所知, 田北辰 並無投降,堅持將票投俾曾俊華,去到呢個位, 田北辰 同葉劉淑儀分家係定局.葉劉淑儀仲幻想中聯辦會俾到嘢佢,而 田北辰 完全係拋棄幻想.當佢知道單靠薯片黨嘅票,都可以維持佢現有嘅政治實力同版圖果陣,咁點解仲要黐住一個講就凶狠,做就毓民嘅女人呢?而我個人相信,依家跟 田北辰 嘅荃灣同葵青區議員,好多人都係自己地方有一定實力打返嚟,同中聯辦種啲飛,或者組織飛無乜關係,又無乜生意喺中國,所以夠薑採取行動.
依家出現香港政壇其中一次大變動,新民黨睇嚟會實力大減,依家大家可以留意公民力量嘅去向,呢班香港投注最精準嘅政治投機分子(根本係港同盟沙田支部變出嚟),如果突然間起容海恩飛腳,自立門戶或者另擁新主,大家應該知道有啲事係發生緊.中聯辦嘅力量,其實係慢慢消減緊,張曉明以為自己好威水,真係大錯特錯.


text:
2015年10月25日星期日
模型展
感覺好似細規模咗,唔係太多情景模型
但係多咗玩車嘅地方.(可能係租唔出個場嘅掩飾方法)
呢啲玩具多數都係德國製.要有奧地利特色嘅真係好少.第一次見有某超市集團嘅車隊.
一條藍精靈村
維也納公交lego.Lego人仔都係維也納公交嘅制服,但係佢個盒又唔係lego出個喎.
講開lego,有一檔係lego club.
砌咗好多維也納景點.
比較細嘅,唔夠detail,唔多似.
模型比賽參賽作品.
另一part係for女性多啲嘅手作仔展銷. 同往年差唔多.唔影lu.
呢檔sell伴碟畫花嘅筆.
29 則留言:
- 回覆
lego算係最好睇.刪除
玩 Lego 真係會敗家 XD回覆刪除回覆
咁奧國特色玩具係玩d咩架..回覆刪除
呢次真係麻麻地, 冇咩特別野.回覆
奧國特色玩具....好似冇囉. 都係玩德國入口o野.刪除
最後張相我以為有嘢食~回覆刪除
展覽場咁大,有排行喎回覆刪除回覆
我快快行都睇咗一個鐘.刪除
- 回覆
但係砌屋嗰啲係大人玩意.刪除
啲情景模型都算靚喎回覆刪除
雪景整得好似,有水池運河好大規模,不過,真係有人屋企超大擺得落?回覆刪除回覆
喺鄉村地方住應該有位.刪除
嗰啲玩具又咪係中國製造?回覆刪除
滑雪場果個係咪用真雪?回覆刪除
模型比賽參賽作品有無講邊個贏?回覆刪除回覆
我去嘅時候仲係公眾投票中...刪除
哎!我去德國都揾唔到淨色嘅lego買喎,我只想買粉紅.粉藍.粉綠.粉紫幾隻色咋,佢全部都係一大桶立雜色個種.回覆刪除回覆
你去lego shop有逐粒散賣㗎.刪除


text:
清水寺隔離有座地主神社,係著名既求恩緣既寺廟,放兩舊戀愛石,就已經吸引到每日成千上萬既遊客參拜,認真唔講得笑,可惜此行團友太多,唔可以咁揚,唯有再等下添啦!哈哈哈
*唔通佢係玉兔?!
離開清水寺,再順清水坂三年坂二年坂一直行,沿路遊人超多,原本都諗住租和服著下既,但係諗諗下都係覺得著住和服又唔方便影相又唔方便行石級,又廢事要其他團友等,所以都係冇租啦!假如你好有表演慾又鍾意被人影相既話,就一定要租泥著喇,事關好多遊客唔理你係中國人定日本人都會走埋泥話要同你影相囉,我都捉左幾個日本人一齊影合照啦,哈哈,係呀我肯定佢地係日本人先會搵佢地影合照架,影番d香港人就冇意思啦!除左著普通和服外,仲有好多女仔會俾錢扮藝妓架,其實都好費解,點解好扮唔扮都扮藝妓呢,十個有十個都好嚇人架喎!同埋最好唔好要求同佢地企定定合照添呀,驚嚇程度簡直爆燈囉!
*影Snapshot咪幾好囉!
*哩位最靚,仲有8分似鄧麗君呀!
離開円山公園就到八阪神社,拜既野都大同小異,除左一般既學業恩緣健康事業之外,竟然連美白美容都有得求,可見從古到今都係女性比較迷信.神社四圍都掛滿燈籠,睇真D原來全部都係京都祗園區一帶著名餐飲名店,仲以為係甚麼祝福語,實情係廣告燈箱至真!
*此泉為美容水,可能勁過SKII噃!
*哩張影后相我最喜歡!
今天晚餐選定位於京都駅既炸豬扒名店『名代かつくら』,真係超好味,白飯味噌湯沙律絲都係任添任食,豬扒炸得甘香鬆脆,醬汁酸甜度又適中,水準遠勝香港任何一間日式炸豬扒店囉!


text: 地點:機場1號離境大堂4樓 環境 國泰冇幾耐之前,喺台北桃園機場開咗一個貴賓室,所有嘢都好乾淨同好靚.貴賓室入邊嘅設計就好似香港嘅貴賓室咁樣用黑色同埋以木為主題.貴賓室入邊嘅座位數目都非常之多,所以完全唔擠迫.貴賓室都分咗唔同區域,最入邊呢就有一個酒吧,我就喺酒吧嗰度叫咗啲飲品同埋雞尾酒. 食物 貴賓室入邊嘅食物有好多都係你叫佢佢先至整,例如有點心同埋台灣牛肉麵.所有食物都非常之好味!呢一度叫野食嘅程序就好似我入咗間快餐店咁樣.首先我就去叫餐,之後佢哋就會俾我一個提示器.當食物一準備好,呢部機呢就會震同埋閃燈,跟住我就會去返食品部攞返熱辣辣嘅食物啦. 飲品 第一杯嘅雞尾酒我叫左(Cathay Fantasy), 嘩真係難飲到呢又甜又奇怪.所以我嗱嗱臨有叫左第二杯無酒精嘅飲品,佢個名叫做 (Cathay Delight).呢杯飲品嘅材料呢就包括有奇異果汁同埋椰汁感覺好Fresh好好味.除咗係呢個貴賓室入面飲到呢一杯飲品之外,其實你喺國泰嘅商務艙或者頭等都可以飲到呢杯飲品. 總結 我好享受係呢個貴賓室入邊嘅時間,我好肯定呢一個地方係我入過咁多間貴賓室入面都算係數一數二架啦.如果有機會我一定會返嚟呢度享受一下. Advertisements


text:
上星期突然紅雨,搞到全香港唔駛返學,之後成個禮拜變得離奇通爽,日頭我唔開冷氣都仲得!
我地趁周日出左去愉景灣行下.本來老公想影相,但時間晏左少少,去到已係黃昏,我地只係去左個沙灘就算.
出發前阿仔好興奮,係咁話好野,有得去沙灘!仲前叮萬囑我地帶堆沙工具.沿途佢都好興奮,成日擒上擒落.唯有同佢玩下個APP,等佢可以坐定少少,唔好影響人.坐船過去佢又好開心,我坐佢後面同佢一齊睇風景,同佢傾下計,「呢個係貨船,呢個係浮標」等等,我同佢都好開心.
出乎意料,小朋友去到沙灘唔肯落地.其實佢都唔係第一次去,爸爸一直拖住佢隻手仔行,佢就喺後面縮縮下咁,我見佢D手指都屈曬起黎.佢好唔習慣喺沙上面行果種感覺,一直大吵大嚷要大人抱起佢.
小朋友全程唔肯落地.佢爸爸好失望,原本以為會同佢好開心咁喺沙灘追逐,但阿仔反應完全係另一樣野——驚驚青青捉實大人要抱.後來我地帶佢去公園玩下,諗住有個熟識D嘅環境,可能可以令佢放鬆一下.但小朋友好似regressed左咁,d馬騮架佢唔肯爬,滑梯都唔係好有興趣.佢老豆好失望,跟住就企喺佢隔離ON居居咁,已經唔想同佢玩了.
呢種情況都唔係第一次.
小朋友比較怕生,去到陌生環境,好容易蛇kuare.同佢去新地方,要畀多d耐性佢.呢樣野佢老豆成日都唔記得左.
後來佢終於肯落草蓆玩,但係都係唔肯落沙地.我專登放d玩具遠少少等佢離開「安全區」,都唔係好work.唯一一次係要玩倒水倒泥,佢即刻二話不說標出去推開個桶,之後又縮返去張蓆度.
之後我地出返中環,坐叮叮去cwb食野.小朋友開心曬,佢好鍾意坐叮叮,明明抱住都要落地行去電車站.
今日返學畫交通工具,小朋友揀左電車.
原來佢咁鍾意電車,我而家先知.


text:
「臥底」
唔知係唔係最近大台有播嗰套電視劇,睇到某啲新聞竟然諗起臥底呢樣嘢.因為做臥底不能黑定白,真係要一步一步咁滲入去個機制同組織入面.而嚟種滲透式嘅方法所需要嘅時間好長,唔係一時三刻就可以做到.做戲都有得做啦,三年又三年,三年又三年.只不過如果真係發生係現實社會嘅話,咁你會點?會唔會覺得好安全?其實或者現實真係發生緊!
「警察」
唔知大家有無留意到嚟單新聞關於一個內地學生嚟香港讀碩士,之後留咗係香港接近七年.最奇怪嘅係佢竟然想考見習督察,不過失敗咗.原因係佢仲未係香港居民,但係問題就出現啦.真係唔好話我陰謀論,如果按照咁嘅情況,即係可以有好多內地學生借讀書為名,之後留係香港工作.夠七年就申請成為香港永久居民,仲可以投考警察!咁之後同內地公安有乜分別呢?
「滲透」
先唔好討論個別事件,但係如果香港警察慢慢係由內地移居香港嘅永久居民去擔當維護香港治安嘅角色.我諗真係會比依家嘅警察會有更加多嘅問題.如果一個住滿七年嘅內地人,有一個碩士學位,咁樣就可以投考見習督察嘅話.講真係唔係要檢討嚟個招聘模式呢?分分鐘過多幾年,所有督察大部份會係內地人,咁其實同公安有乜分別?
Also published on Medium.


text:
康文署轄下其實有上百個公共公園
但係好多時都唔係就近巿區(因為最靚嘅地都賣哂俾地產商)
用我哋納稅人嘅錢起嘅公園就唔講你都唔知道
今次等我帶大家睇吓呢個位於觀塘區的岩石系公園!
搭綠Van到彩福邨總站落車就會見到一楝好高嘅電梯
岩石公園就喺上面!芊芊即刻跑去撳
今日下晝都幾曬,當我哋一入去電梯度即刻嘩一聲!
因為裡面個冷氣好夠凍,So Nice!
一出就係一條木橋,2個小朋友即刻跑跑跑去前面嘅公園.
咩都見唔到,剩係見到前面呢個咁特別嘅遊樂設施,
我都覺得呢個遊樂設施好唔簡單,真係有設計!
妹妹最鍾意玩單槓!
哥哥就爬嚟爬去超開心
當然呢度咁偏僻就梗係一個人都冇啦
呢度可能個地勢真係好高,所以好好風好舒服!
呢度個繩網都係不規則有弧度
我好鍾意呢個設計!
哥哥唔該你喺度爬夠佢,番到屋企唔好再爬床
喺呢度你會發現多一楝好高嘅電梯,
你可以選擇行樓梯行上去都得㗎.
可惜呢度好多嘢都唔俾,
唔俾帶狗,唔俾踩單車…
呢度都有俾老人家做運動嘅設施.
附近亦設有d岩石嘅介紹同資料!
呢個遊樂場寫住話只適合12歲以下小朋友玩.
跟住我同佢哋上去睇吓第二層係咩嚟㗎先.
嘩原來上到嚟望番落去都好壯觀!
真係要讚多次設計師設計得呢個公園好靚.
第二層冇咩特別,只係有個太極園有埋好多休憩區
望去左手邊就係一大座礦石山,
行到過嚟呢度再向下影番張相,
睇到唔同角度既公園.
佢哋兩個望番落去大聲嗌媽咪!
媽咪驚曬已經匿埋咗.
呢度仲有唔同嘅岩石大大細細唔同顏色,
可以俾小朋友親手去摸吓唔同種類嘅石頭!
之後都係落番嚟玩(其實同芊芊已經上下搭咗好幾次)
當嘆吓冷氣!HEEEE…
哥哥就喺度識到個朋友仔,呢個小朋友好得意,
佢住喺附近,話媽咪喺上層度跑緊步,自己就落咗嚟玩!
佢同我講佢話自己一唔開心就會落嚟呢個公園玩.
呢個鐵架好特別,係可以轉動㗎!
大家可以放心呢度係有洗手間嘅!
廁所裡面一樣係有岩石
對爆石嘅人嚟講都幾Fit!
洗手間對出有間房好似有部好大嘅機器喺裡面,
其實呢個係展示的廁所污水作沖廁水循環系統 (Grey Water System).
除咗呢度,佐敦谷公園和埋彩禧路公園都採用此系統.
圖中介紹點樣一個又一個嘅步驟唔知同岩石有冇關呢?
最後喺梅花樁度玩多一陣我哋就拜拜呢個公園lu…
玩玩吓變咗喺度執草!
Photo by CANON 5D Mark III, Len | EF 24-70mm f/2.8L IS II USM
呀劍評分: 7分
呀劍評語: 以普通屋邨遊樂場嚟講都唔算差架啦! 始終巿區好難可以好似新界地方咁! 如果可以多番D飲水機之類配套設施及洗手間會比較好!
觀塘 彩榮路岩石系公園 簡介
彩榮路公園就在平山彩霞邨對開山上,前身是平山石礦場.2001年,香港政府決定將位於九龍觀塘區平山已經停止運作26年的平山石礦場地段發展,將此地由一個由廢棄石礦場改造而成為社區公園!而且以岩石公園為主題,教育大眾地理的知識.
地址
彩榮路 88 號
開放時間
24小時
費用
免費入場
交通
專線小巴 83A 由彩虹站坪石到總站彩福邨 (彩榮路公園)
(以上資料更新至文章當日)


text:
動物醫療中心(大埔) 熱門
基本資料
詳細資料
星期二 : 09:00 ~ 19:30
星期三 : 09:00 ~ 19:30
星期四 : 09:00 ~ 19:30
星期五 : 09:00 ~ 19:30
星期六 : 09:00 ~ 19:30
星期日 : 10:00 ~ 19:00
公眾假期 : 10:00 ~ 19:00
地圖
網友評論
9 位網友的平均評分.
非會員也可看到留言,不過並非即時的,請注意喔!
劣!貴!
狗仔食藥療程間,脷滲血,口出白泡,親身去問原因,話唔關藥事,帶埋隻狗去先發現條脷腫瘤.之前佢地check 唔到,仲呢個已經係問題,最重要獸醫怕狗,檢查條脷時問會唔會咬人(驚就唔好做!);另外,獸醫同助手唔同我地傾就開藥,以為隻狗食咩藥點醫都得.
Top 50 評論員 查看我的所有評論
女醫生 無愛心
之前小病痛睇個鬼佬感覺幾好,點知今次狗狗生粒超大瘡,見個女醫生摸都吾敢就知窄窄地,仲一開口做化驗各樣要五千左右,即刻放低診金藥錢講拜,去第間睇醫生話含晒濃,足足放左10ML濃,好彩走得快,吾系等到化驗我狗狗粒大瘡都吾知惡化到點
查看我的所有評論
差,同拖症
見到依間野就興過火屎,上次帶我隻狗去,個醫生檢查完話都唔知隻狗係咩事,要驗尿先知,比個容器同開左藥俾我俾隻狗食,收我7舊.
返屋企我即刻幫我隻狗攞尿啦,之後驗尿又收2舊幾,我其實覺得OK,但攞到去個醫生又唔信我,問我係咪喺4個鐘內生產嘅,跟住到出報告,又話啲尿結果唔清楚,懷疑盛尿個容器唔干淨,要比錢再驗過,話最好驗埋血,話似係膀胱炎,我覺得非常莫名奇妙.
我好有疑問,未知咩病又會俾到藥我同收我錢??
我開始唔信佢地,亦覺得佢地有亂咁收錢!
之後去咗第二間睇,診斷結果唔同,因為第二間有用顯微鏡,一睇就見到結晶石,唔會搞咁多野都冇結果,係度拖究症!
唔怪得之之前有次見到有個狗主人鬧個醫生,完來事出有因!
所以我都決定咗blacklist呢間野!
Top 1000 評論員 查看我的所有評論
睇過兩次
我隻貓BB係依間睇過兩次~有一次見隻貓係咁嘔~
另一次就流鼻水~兩次睇完食完藥好明顯就好喇~
而且依間診所算係連鎖~因為係旺角同其他地方都有~
所以覺得穩陣D~知道大埔都仲有其他寵物診所~但因為第一次都係依間睇~
所以都無試過第二間
Top 100 評論員 查看我的所有評論
做絕育同檢查
家中隻大狗做絕育同檢查都係大埔呢間動物醫療中心,佢好多分店,都有試過去近近地個間粉嶺睇過,覺得兩間都OK,可能同一個集團.獸醫同姑娘都有幾有保證,個獸醫都OK,雖然有好多野,都係我問,佢答,但都算係我肯問佢就肯答,唔會唔耐煩,只係唔會自己主動講到我想知個D野,可能我個人比較多野問,所以都覺得OK.而且之前我隻狗做完絕育,傷口都算埋得幾快,亦好快活躍番起上來,係大埔嘅口啤亦都唔錯,所以都推介比剛剛養寵物嘅大埔友
肥仔睇哩間動物診所
我隻肥仔系粉嶺睇唔掂
都系帶佢來大埔睇
我覺得幾好喎
可能系因為我個女仔fd推介我
有少少佢講咩都信既關系啦
但肥仔睇完真系唔再咳唔再流鼻水
都睇左有2年
系姑娘態度有少少寸唔系都冇乜野幾好既
大埔動物醫療中心嘅獸醫夠經驗
大埔動物醫療中心嘅獸醫夠經驗,姑娘好,好細心,即便依家搬左出新界,我都會毫不懷疑帶我隻貓入番大埔睇.不過好多人睇,去到都要等成個鐘
Top 1000 評論員 查看我的所有評論
大埔動物醫療中心獸醫ok架
呢度獸醫ok架.我個朋友隻狗同我隻貓都係係呢間睇.因為都幾方便!開正係我屋企樓下,因為住唐樓.我都養左幾隻貓.一有事唔舒服.dick佢地落去睇.又快.又近.最緊要係好.姑娘都真係唔錯.同埋最多都係覆診2~3次就一定好.貓貓同人唔同.就算真係對左隻貓好耐.養左好耐.佢有咩事係上黎.擔心真係冇計.要睇獸醫.所以其實睇2~3次好得番真係算好好.始終人係長命過d動物.想見多佢地幾面.都真係要花多d銀兩啦~
獸醫真係好專業
獸醫真係好專業,3兩眼就知道囡囡病得好嚴重,今次佢真係開重藥俾我隻囡囡,好多人睇,入到去D人坐滿曬,我隻囡囡食左藥,之後仲未好,個次覆多次診就好番曬,算係好好,因為之前帶囡囡去第度睇,睇極都唔好,睇左8000蚊.


text:
據我嘅推測,首先,佢地會進化到有個人樣.而且生活習慣亦都同人類冇乜分別,單憑外表根本就分唔出佢地係人定係小強.不過佢地仲會保留住一昆蟲嘅習性,例如有頑強嘅生命力,真係想佢地死都幾難.佢地仲有超強嘅適應能力,喺任何惡劣環境都可以處之泰然.佢地又好食懶做(當然除咗做愛),食飽飯就匿埋生仔.生埋一竇二竇又唔理,由得仔女自生自滅.當然啦,你地又幾時見過昆蟲會湊仔啫,呢樣就係昆蟲同哺乳類動物嘅最大分別.係咪覺得好抽象呢?星期五睇報紙就見到有類似咁樣嘅人(或生物),不妨同大家分享吓.
話說有個已經生咗三件嘅大肚婆,因為個老公夜晚返上大陸,就懷疑佢去咗尋歡.根據一般新聞情節,個女人梗係攬住三個仔女燒炭,嚟個四屍五命啦.如果你係咁諗就大錯特錯喇.個女人即刻掉低三個由一歲至九歲嘅細路,自己過大海搏殺,實行你做出一,我做十五.個男人凌晨返到屋企,知道老婆過咗大海,又即刻揼低三個細路,過大海老婆.計我話,老婆只係藉口,條友想搏殺埋一份就真.當然啦,呢只係我嘅推測,如有雷同,實屬不幸.言歸正傳,第二朝因為兩個細路缺課,學校叫社工上門睇吓,先至揭發事件.
其實以上嘅絕對唔係單一事件,類似嘅新聞都唔知睇過幾多次.有理由相信,冇被揭發嘅可能仲有好多,我地見得到嘅只係冰山一角.真係唔明人,唔想湊就咪生啦,唔通佢地唔知道有叫做domdom?生埋一竇二竇又唔理,直頭係累己累人!喺咁嘅環境長大,細路第日好可能會好似佢地父母咁,變埋人形小強!
喺生物紀錄片都有得睇啦,動物為咗保護仔女,對住老虎獅子都冇有怕,就算犧牲自己都在所不計.所謂虎毒不食兒,真係唔明點解咁多人會連禽獸都不如!
咪住,等我發揮吓逆向思維嘅威力先.會唔會香港有部分人根本就係由五億年前嘅小強進化而嚟嘅呢?


text:
小弟由第一代美版iPhone用到依家,對我嚟講,iPhone唔係新嘢,只不過如果講進一步提升拜產力,我諗係iPhone 4至真係帶嚟喺工作模型上嘅大改進.
iOS本身係好強,但以往嘅iPhone,一嚟RAM太少,仲有CPU速度亦太慢,令成個用戶體驗唔多順暢.特別係iOS 4夾粗裝喺iPhone 3G,成日要行Free Memory 2.0都唔係咁盞.
但依家用1 GHz為iOS最優化嘅CPU同埋512MB RAM後,你可以好順咁做好多嘢,例如喺地鐵用Wordpress呢個App寫晒成篇blog,用Filemaker Go搜集數據,或者用Quickoffice寫稿兼交稿.
所以唔一定要有iPad至做到隨時隨地工作,用iPhone都得,甚或可能iPhone 4更符合香港嘅環境,因為喺迫人無位坐嘅港鐵車廂,iPad略嫌大咗啲.
我諗小弟好少遇上好似iPhone 4咁,咁有效率嘅工具,雖然成架地鐵好予人都揸住iPhone 4,依然一機難求.
後話︰我都有用Android,但Android喺Apps開發上仍然有待努力,同埋iPhone 4嘅Retina display對成個用戶體驗提升具關鍵作用.
我都會買iPad,但iPad更大作用喺商務用家同學生,例如減輕去做present果陣嘅負荷,或大減要㩗帶紙張文件.


text:
第一代互聯網創業家之中,有一位Paul Graham係成功創業後,花咗好長時間研究藝術.佢係《Hackers and Painters》之中提到,各種藝術源頭都係實用技術,只係當科技淘汰咗該項技術之後,有心人將之保存,繼而發展成藝術.例如,自中世紀開始,油畫原來係實用技術,宗教油教宣揚教義,人物肖像則將達官貴人嘅形像留世.到咗攝影技術成熟,油畫嘅實用性被淘汰,就慢慢演變成藝術.
將依個理論擴而充之,好多生活品味都係類似.馬術同弓箭原係國防技術,但分別因為汽車同槍械成熟而昇華成體育項目.葡萄酒原來係實用技術,一方面可以消毒食水,另一方面製作過程亦較蒸溜酒容易;但隨著現代食水處理成熟,又出現咗工業規模嘅啤酒廠之後,紅酒逐漸演變出藝術形態.
或者再尋根究底,所謂科技淘汰咗一項技術,一般意思係人類社會開發咗新技術,以更快更平嘅方式,大致達成同樣效果.攝影淘汰油畫,係因為影一張相只需要一秒,而油畫對象,必需連續幾個鐘頭保持同樣姿勢.當舊有技術仍然有人樂於傳承,必定係浪費資源.犠牲物質生產以充沛心靈,似乎就係藝術嘅意義.
以依個角度出發,傳承舊技術係繼承袓輩嘅生活模式,實際上係尋根活動.香港長期被稱文化沙漠.雖然今日已經發展成繼紐約,倫敦之後,全世界第三大藝術交易巿場,但係普遍民眾,仍然覺得藝術離自己好遠.當中主因,或者就係因為現有藝術活動,同我地嘅根斷裂,所以感覺離地.香港開埠一百七十五年,從來未有經歷過需以油畫紀錄史實嘅階段,故此香港人可以欣賞油畫,個別港人可以成為油畫家;政府或民間有心,甚至可以製造出油畫業,但係就算行到依一步,油畫仍然係借來嘅藝術.
當然我並非鼓吹文化排外,但只要明白藝術源頭係承傳自己歷史,就會明白要鞏固香港嘅文化底蘊,必需要從過去嘅技術著手,先會搵到貼地嘅藝術方向.以紅白藍膠袋做題材,或會有矯情做作之議,但紅白藍的確代表香港.同樣道理,西瓜波,飛行棋,玩具機械人等,都係香港六七十年代嘅工業結晶.甚至沙田嘅香港文化博物館,都有展館保存.藝術題材,或者就係由依類札根我地嘅物件開始,就可以搵到文化嘅根.
黃色鴨,紙熊貓,甚至一百多啦A夢展都可以影響全城,原因為何?或者三者之間嘅共通點,就係佢地都觸及社會嘅共同回憶:唔少人見到黃色鴨,都會記得自己細個時候都或者擁有過類似嘅鴨仔,突然係維港見巨型版本,都可以勾起回憶.雖然上面例子都係舶來品,但係如果要發展本土藝術,依類例子可以參考.
除咗題材,本土藝術需要發展自己嘅表現方式.黃色鴨,不外乎就係一個室外充氣公仔,同離地怪獸父母心目中嘅藝術似乎有段距離.但正如上面題到,任何技術,尤其係商業世界開始離棄嘅技術,理論上都可以昇華成藝術.香港經歷過工業時代,貿易時代,金融時代,掌握嘅技術唔少.要發展本土藝術,唔需要限制係任何表現方式.跳出框框,或者前路更闊.


text:
袁彌明作為政治人物,她咁講肯定係政治七傷拳.因為實有人會因她嘅「白目」言論抽稱佢,但係唔係致命,又未必,港島區呢類言論唔係無市場,大家睇葉劉淑儀都居然攞到一個立法會席位,就明香港政治形象有問題都未必會死人.
小弟剛由東京回港,不過唔係去東京玩,而係去東京公幹,對公幹嘅人,唔理坐商務客位定經濟客位,都會怕BB仔甚至其他旅客嘈嘈閉,因為坐飛機公幹並唔係好玩嘅事,而係好疲累嘅事,喺日本公幹,朝早勁早起身,夜晚仲要喺二手煙滿天飛嘅coffee shop至走係好正常.我諗佢地比一般渡假客,更加有資格要求一個寧靜嘅機艙環境.
飛機BB仔大喊,有時係因為家長唔識處理細路坐飛機耳痛問題有關,我係一個耳水不平衡嘅長期患者,對氣壓極度敏感,我明細路面對氣壓大變嘅辛苦.相信航空公司可以俾多啲乘客指引,協助家長去克服呢個問題.既然都有乜嘢飛行貼士,避免坐飛機相關嘅靜脈問題,更何況教家長處理氣壓.
但有啲,其實係家教問題,香港啲家長己經叫教得好,你遇正一班宇宙至強強國嘅搭客坐嘅機,又有細路,我睇你都係準備耳塞好啲.由一個文化角度去批判呢個問題,相信係比較合乎事實.
呢個茶杯裡的風波,簡單嚟講,係咁睇:有人政治道行不足,用錯角度,唔理何謂政治不正確嘅問題,批判一個應該正視嘅問題.航空公司同家長有啲都無認真處理呢個問題,而有啲人無家教,更加唔駛講.


text:
林鄭月娥 民望低處未見低,要急急搵人背書,連周永新呢啲做官果陣得罪過都搵,周永新教授諗住退休做好人,希望藉拍片機會去搏 林鄭月娥 支持佢嘅主張,點知 林鄭月娥 擺明搵周授教老襯,搞到周教授急急要劃清界線,周教授無撤回支持同意書,都已經好厚道.
邊個仲會信 林鄭月娥 ?
周永新教授呢啲老好人學者,唔知 林鄭月娥 呢挺人,一向都係表面對你好,暗中插你兩三刀果隻,所以至會上當,被迫同 林鄭月娥 同行.關注保育果啲人,一般好少上當,因為file最花果部分,正係保育果部,依家天星皇后兩個碼頭重現人間無期,連紅樓都爭啲被人拆,你就知 林鄭月娥 由發展局局長升咗做政務司司長,喺保育政策上都係零進步,正常人都唔會認為, 林鄭月娥 做咗特首之後,會真係堅搞全民退保,雖然我個人係唔贊成喺香港擁有自主人口同入境政策前,搞乜嘢全民退保,呢啲表面上幫老人家嘅政策,只會被中國移民係咁搵漏洞濫用,香港年青人會怨死政府同周教授一世.我諗周教授某程度上,低估咗近得共官太多嘅港官,可以變成咗乜嘢出嚟.
當然, 林鄭月娥 搵周永新老襯,完全達唔到提升民望嘅目標,對於年青人,除咗果啲不食人間煙火,長期住喺堅離地城嘅左膠,絕大部分都唔會支持搵自己老襯嘅全民退保,依家提全民退保係倒米行為.而呢次同周永新搞到咁核突,本身亦係關公災難嚟,又一次證明咗, 林鄭月娥 完全無辦法管理好公關隊伍.喺政治上,公關嘅重要性係確保傳達俾市民嘅政治信息唔會錯,或者一啲高度令人反感嘅政策,可以用軟性手段爭取市民嘅支持,或減少反對力量.但依家 林鄭月娥 嘅團隊,日日撲滅啲關公災難都已經好唔得閒,唔好話花心思令到一個政治信息容易明白,令公眾反對聲浪減少呢啲對 林鄭月娥 公關團隊嚟講,係過於深奧嘅事.
如果 林鄭月娥 當選嘅話,佢個團隊應該集體拜一拜關公,但唔係因為警察同黑社會拜關公果個理由,而係成日搞出關公災難,打搞關公,成隊Team要向關公道歉,如果關公知道自己成日被現代香港人提起嘅原因,係因為啲膠人自膠,一定會笑到傻.


text:
其實係屋企有老公養既人生活係點...唔會悶咩?
-
referee
日日都係行行企企, 呢度行下個度去下...唔會悶咩?
-
唔會啦 今日去做個treatment 第日去shopping 又可以約下唔同friend high tea 傾下偈 夜晚等老公返黎 舒舒服服開開心心又一日
-
Holly1234
做家務買餸都好忙架
-
zoe0957
我諗唔會掛 我都有朋友都係咁,佢就日日都有時間去做下facail,去下shopping,有時真係幾羨慕死人架依D生活
-
Anonymous
咁你會去邊shopping同做treatment呢?
-
無嫁 都係尖沙咀廣東道 PP果啲囉 有時就會去銅鑼灣做順便去angus beauty做埋treatment囉
-
referee
但係日日咁做唔會無挑戰性, 好似好hea咁, 日日做一樣既野
-
PASSER_BY
我都係靠老公的
不過今年就開咗間公司
都係賺錢買花帶咁樣
平時會take course進修
間中去行吓名店買吓嘢
滿足自己的虛榮心嘛
有時會去做facial 架
-
其實返工都係日日做同一樣既野嫁啦 點解唔揀個生活係自己享受
-
can1220
都唔會呀 可以得閒就行下做下自己野都幾好呀


text:
颱風雖然依家已經易測好多,但 八號風球 可以話嚟就嚟,特別依家溫室效應越嚟越嚴重嘅情況下,海洋可以提供幾多能量俾颱風迅速增強,依家人類未摸得清.只不過,一個 八號風球 搞到全香港交通癱瘓,啲人有排都未返到屋企,呢種情況,就明顯係人禍多過天災.
八號風球 失去原有意義加運輸署愚蠢嘅公共交通政策
首先, 八號風球 本來有預警作用,既然係預警,天文台應該係提早發出警告信號,市民返到屋企都要時間做防風措施,天文台唔係打算要市民喺烈風之下要進行防風措施,呢個係咪有少少牙煙咁.
但更愚蠢果個係運輸署,運輸署有運吉署之名,並唔係浪得虛名,由香港公共交通嘅宏觀政策,到一啲細緻嘅執行措施, 八號風球 搞出嚟嘅大災難,都反映咗完全係狗屎垃圾,簡直係無藥可救.
- 除非好似日本咁,有幾間大手私鐵同JR競爭,否則鐵路為本政策嘅結果係大癱瘓.喺日本東京,就算係JR,有人身事故,喺上野東京線開通後,湘南新宿線出事,你仲可以走上野東京線系統,甚至你可以喺新宿揀小田急,東急,京急一大堆.香港呢?一條觀塘線仆街,就全港仆到直.
- 政府捉Uber無問題,你政府捉X晒果啲揀客,打風冚旗果啲仆街先,今日搞到咁大劑,啲的士佬個個趁火打劫,差佬去晒邊?都係果句,依家運吉署係由譚惠珠條八婆去領導架?
- 政府成日想殺咗小巴佢,因為小巴,特別係專線小巴,好明顯係控制專利巴士嘅大財團,以及控制的士嘅譚惠珠嘅眼中釘,但今日係,有部分有良好通訊系統嘅小巴公司,係最快疏散晒啲乘客,直至停駛為止.靈活嘅公共交通工具係必要嘅,但政府點解要殺佢地,係咪因為有啲仆街嘅胃口好似黑洞咁,永遠都填唔完呢?
- 香港嘅道路網,其實應唔應付到啲緊急情況,呢幾年,除咗中環灣仔繞道,好多路都未upgrade,政府有錢起港珠澳大橋果條廢橋,點解唔搞好九龍東嘅道路系統先,仲話起動九龍東,睇怕日後九龍東部嘅交通,簡直係一場大災難.以往星期五都塞到問候祖宗十八代喇.
八號風球 一出,可以反映依家政府嘅交通政策根本係一舊屎嚟.


text:
「地球」
依家事無大小,每當天氣有極大改變同變化嘅時候,大家都會話係同全球的氣候暖化有關.但係又會有幾多人真係會關心點解地球暖化?當然好多科學家都會對於氣候改變有不同睇法,不過無可否認依家嘅天氣真係好反常.所以「地球一小時」嘅真正原意係喚醒大家對全球暖化嘅關注以及環保意識,而試問全球仲有啲乜嘢活動可以令大家關注「全球暖化」呢?
「暖化」
唔知點解今年好似唔多覺有關於「地球一小時」嘅宣傳.係我無乜出街,睇唔到廣告?我都係直至前幾日係屋企嘅大堂先至見到「地球一小時」嘅海報,而且今年好似就連社交媒體上面都無乜宣傳.如果唔係睇到某啲朋友分享真係唔記得完來係今晚.其實熄燈一個鐘頭真係唔係一件好難嘅事,背後有無實質效益雖然無人知,但係最起碼傳遞咗一個好重要嘅環保訊息.
「訊息」
好多人都會質疑「地球一小時」其實係唔係真係可以減少碳排放,因為之前有人發表過一篇文章話其實如果所有人熄晒啲燈,而當大家一個鐘頭後再開番燈嘅時候,其實所需要用嘅能源其實係比起唔用電一個小時更大.雖然係有咁嘅理論,但係個人認為背後嘅訊息其實更加緊要.因為如果全世界嘅人都會因為嚟個活動而更加注意佢哋每日嘅生活,其實嚟樣嘢先至更加重要.
Also published on Medium.


text:
「智能」
人工智能係每一間大企業都想研發嘅一個項目,因為人工智能除咗可以好似人嘅大腦咁自我學習以不斷成長.其實係好多電影入面都會以人工智能去做題材,而好多都會提及人工智能嘅危險性.當然電影入面嘅劇情唔係無可能發生,但係無可否認嘅係人工智能嘅同發展其實都係好初段.未來會係點真係好難講,只不過每個開發人工智能嘅人都會同你講好安全,所以信不信由你.
「圍棋」
好多人都會關注今次谷歌嘅人工智能同韓國九段棋手李世石嘅對決.咁點每次當有電腦對人腦嘅比賽都吸引咁多人關注呢?其實好多人都想研發點樣透過電腦學習人類嘅智慧,再利用係人類嘅日常生活入面.而今次嘅比賽相信係最複雜嘅一次,因為圍棋變化多端,有好多嘅可能性同策略.所以圍棋被認為係目前世界上最複雜嘅棋盤遊戲之一!
「擔憂」
唔知大家有無睇過霍金嘅其中一個訪問.佢其實對於人工智能嘅開發同應用到表示擔憂,而佢亦都揚言人工智慧可能導致人類嘅滅亡.當然要成功研發人工智能當然唔單止係玩圍棋咁簡單,其實背後需要一個強大嘅數據處理系統,不斷收集同分析數據而再作出最好嘅決定.因此系統需要不斷學習同調整以達致近乎完美狀態.當然好多人話電腦始終無可能有人類嘅感官同感情,所以人工智能無辦法取代人類,其實你點知將來會係點,如果有嘅話真係難以想像!


text:
話說幾年前追開韓劇,間中都會去吓有關網上討論區,不過只限於睇,從來唔會留言.有次睇到一個post,討論好踴躍,來自國內,香港,台灣嘅網民都有參與.其中有個睇嚟係韓劇專家嘅台灣妹,不斷提供資料,解答其他網民嘅問題.眾人談談笑笑,氣氛融洽到不得了,睇到我都有啲感動.大家都知啦,網上世界一向多紛爭,就算唔係討論時事或政治,喺啲娛樂討論區,網民都可以因為捧唔同嘅偶像而大吵大鬧.兩岸三地網民可以融洽相處,老實講,我真係好似未見過囉.
點知好景不常,就係因為兩個字,討論氣氛就即刻完全逆轉.台灣妹提到中國嘅時候,竟然用咗支那二字,雖然留言並冇負面意思.我估佢係綠營粉屎,平時喺台灣嗰邊用慣咗,一時唔記得改口啫,其實條留言並無惡意嘅.但係有大陸網民就不由分說,即刻留言鬧爆台灣妹.佢兩個原本仲傾得好投契,估唔到話反面就反面,竟然一啲先兆都冇.跟住其他大陸網民亦紛紛加入戰團,狂插之餘,仲扯埋兩岸議題嚟講.台灣妹不甘受辱,亦留言反擊,雖然只係單槍匹馬,仍然負隅頑抗.一時之間,韓劇討論區竟然極速變身成為政治討論區,仲犀利過變形金剛.而一班香港網民就消聲匿跡,似乎喺度隔岸觀火.最後台灣妹都係寡不敵眾,落得曳甲而逃,事件先得以平息.
大家可能會覺得喺事件之中,啲大陸網民實在係太敏感,台灣妹只係無心之失,唔需要有咁大反應.事實係,講到膚色,種族,宗教呢啲嘢,人會變得冇理性可言.就算係有爭拗,鬧乜都冇所謂,但係呢幾樣嘢就點都唔掂得,除非同對方有不共戴天之仇啦.喺大陸,支那二字已經同日本侵華扯上關係,肯定會牽動民族情緒,又難怪啲國內人會有咁大反應囉.
所以我話,高登仔喺歌詞裏面用咗呢兩個字,如果唔係無知,就係惡毒到極點!而韓劇討論區事件亦令我體會到另一樣嘢,原來人竟然可以喺一秒間變臉,真係勁過變色龍!
Souvenir bought in South Africa


text:
經歷過無數英倫前鋒早熟早殘既例子,作為一個十年英超既見證人,我已經唔多敢再對英倫前鋒有過份既期盼.
幾驚哈利簡尼唔係俾人鏟斷對腳,就係俾英超後衛睇通睇透佢既路數.為咗睇佢,我挨夜走去睇U23歐洲國家杯,睇足三場英格蘭既賽事,最後英格蘭隊都係小組出局,而且無緣出年既奧運足球賽,哈利簡尼冇所斬獲,表現只能講係中規中矩.
年輕人,真係要好好把握好每一次大賽經驗.喺有限既青春當中極可能去綻放自己既光芒,哈利簡尼舊年都仲係一個冇人識既小夥子,家陣變成係冇人唔識既超新星.
後生猶如艾殊頓,戴倫賓特,安祖莊臣,安祖卡路爾等人,年長猶如格蘭賀特,列基林拔,森莫拉,高治等人,邊個未試過一季/半季爆紅?但最後能夠keep住勢頭既冇幾多個,係呀,仲有好多半紅不黑既例子,艾殊利楊格,艾朗連儂,艾邦拉荷……有排數,好命既可以好似祖高爾咁,球會同國家隊都撈得掂,可惜敵不過傷患又係好快淡出,英格蘭咁多黎唯一一個奇跡應該就係朗尼,然而穩如泰山既正選位置,朗尼卻冇喺國家隊交出太多代表作,唔通英格蘭整定係冇運?
哈利簡尼,簡直就好似係治療系既前鋒,治療系既文章可以治療人既心靈,治療系既前鋒一樣可以治療球迷既心靈.
如果單純話佢走位靚,射術好,咁通街都係啦.哈利簡尼最大特點係無球跑動特別多,而且喺前面可以hold住個波,盤扭同過人都得,哈利簡尼二傳掂,分波俾邊路亦掂,等隊友更好地同佢配合,全能前鋒既典範在於,佢仲可以交出防守數據例如攔截同搶波,你話啦,呢d咁勤力又有料既前鋒,買少見少啦.
以前d英格蘭球隊最鐘意用442陣式,總之是鳩但擺兩個前鋒喺最前,一高一矮,一個頂得一個跑得就ok,宜家英格蘭球隊開始沉迷4231陣式,對前鋒既要求更高,梗係一個前鋒做曬幾個前鋒可以做到既野,咁前鋒後面就可以擺多d創造性球員去支援前鋒,而哈利簡尼自然成為英格蘭球隊最寵愛既一種前鋒類別.
Pick up到如此良機,哈利簡尼邊有得唔大紅大紫?加上佢又靚仔,靚仔得黎唔囂個下先叫得人喜愛.如此出色既前鋒,大家應該好好珍惜佢,我真心想佢成功,完成連尼加,舒利亞,奧運等超級射手都未能完成既創舉:幫英格蘭拎返個大賽冠軍.
忽然又醒起王晶點評劉德華既句子,佢話劉德華呢份人精益求精,每日就算進步1%,佢都會努力.從哈利簡尼身上我就見到呢種特質,好勤力好勤力,你話啦,點可能唔撐呢d咁有hear既後生仔?
比起李斯特城既華迪,我更加想熱刺既哈利簡尼撐起英格蘭隊,因為青春,無論幾時都係球員最大既本錢.
趁住每晚仲有少少時間,趁住每晚距離第二朝早都仲有好長時間,一定J爆哈利簡尼,識J一定J哈利簡尼.佢唔係一個人,佢肩負起好多代人既期望咖!
今季個d就暫時冇乜精華啦,記得追睇熱刺隊既賽事啦.
相關


text:
popvote 喺 telegram 保安安排上出問題,出到包括我在內都唔敢參與 popvote 事件,由於玩到打擊市民參與 popvote 嘅意欲,所以戴耀廷教授出嚟解畫,話設計果啲人都係有心人,希望大家信佢.
我都信肯幫 popvote 係有心人,大佬,識寫勁嘅 program,去寫大project賺錢好過,更何況好似 HSBC Payme 咁大嘅 project 都炒粉炒到傻,更何況 popvote .只不過,戴耀廷咁死撐,係救唔番成個project,甚至影響日後市民用雷動聲吶嘅信心.
popvote 嘅保安要求從來都要最高
popvote 作為中聯辦嘅主要目標,保安要求一定要高,否則唔會上屆特首選舉係 Cloudflare 成立歷史上其中一個里程碑,果役令 Cloudflare 幾乎一戰成名,亦令大家意識到 CDN 係極重要嘅一環.所以唔理啲義工幾有心都好,喺保安要求上,係無退讓空間,因為一退讓就打擊成個運動,甚至之後雷動計劃嘅運行.
IT界同法律界有一樣嘢好似,由於行業性質嘅問題,高手多數企喺泛民一邊,至少唔少保安專家都係泛民中人,甚至係選委嚟,既然係咁,點解戴耀廷喺推出 popvote 之前俾泛民 IT界各人馬試用,等我們去試清楚當中有無保安漏洞.特別好多保安漏洞,唔係用錢去補救,往往係設計問題,如果成個設計理念一錯,就會由頭錯到尾,跟住就難以挽救.
好似呢次 popvote 之所以錯晒,因為telegram個設計並無預計做OAuth,除非 popvote 故意為 Telegram 開發 OAuth API,並且日後 open source,如果咁樣成功,梗係一大進步,因為依家大部分 OAuth 用嘅 ID 都係依附 Google同 Facebook等公司,呢個係好唔健康,能夠擺脫大公司嘅OAuth,對成個私隱都係好事嚟.問題係,popvote 呢次唔係開發咗個成熟嘅 Telegram OAuth API出嚟,只係用原有嘅API係咁亂咁舞,結果依家咪事已出.
戴教授,其實停咗今年特首選舉 popvote 特首提名部分算,長毛呢次嚟搞局,亦對大局無益.反而搞好投票,至少先用比較成熟嘅 OAuth ID進行避免重覆投票嘅認證,呢個係比較可行嘅做法,基於 Telegram 嘅 OAuth 機制,可以將呢個技術要求向 Telegram developer community提出,相信下屆就會有好方法,並能用喺泛民立法會初選上.


text:
2017年2月11日 星期六
♥(美食)抵食又高質.8度海逸xSKINFOOD 柚子tea set ♥
放假的時候和閏蜜聚會傾計,姐妹們都好鐘意揀去High tea
因為環境夠relax,又可以慢慢同好姐妹傾心事
而姐妹唔係特別太喜歡甜點,
所以揀左咸甜比例各半又用柚子做主題既tea set
餐廳有indoor同outdoor揀,
我地當然揀戶外啦 因為當日好好天又唔凍
我地坐呢個位剛好望住酒店既泳池
不過暫時仲係冬天,所以未開放有泳客
怕凍既朋友都唔洗驚,因為有暖爐開放
等大家可以非常relax咁enjoy個tea set
我地就係食呢個tea set啦
最底果層有柚子蜜糖香烤單骨雞翼
呢個雞翼仲要係單骨黎,方便女仔可以好斯文咁食
外焦脆又皮真係好加分,點埋柚子醬甜甜地 幾fresh
同柚子日式墨魚嘴串燒都係我好鐘意既(佐酒)小食,
呢個本身有汁係上面所以唔洗再加柚子醬了
咸食仲有柚子嫩雞開面三文治,上面放滿新鮮柚子
一路食D柚子就會係個口到爆開,非常輕盈唔會太膩
迷你蟹肉撻都係水準之上,好香蟹肉味,撻皮都是脆口的
柚子鮮蝦泰式沙律更加令我眼前一亮
上面既大蝦好爽口,泰式醬更加帶出柚子的鮮甜味
而冇諗到竟然有日本既黑糖水信玄餅食呀
好QQ既質感,口感介乎蒟蒻同啫喱中間
加埋黑糖既甜味就好似食緊Jelly咁 食完又唔會怕肥
而我最期待既甜點終於出場啦!
大家都知道金鐘開左一間專賣閃電泡芙既店啦~
但我都係第一次食閃電泡芙咋~今次仲係柚子味tim
入面滿滿的忌廉好creamy,上面仲有粒小花餅做裝飾
而黑糖軟芝士餅開頭睇仲以為係普通cheese cake
原來係mousse cheese cake黎!難怪咁軟滑
上面原來係黑糖jelly黎,連埋下面既cheese cake真係好夾~
呢杯柚子楊枝甘露凍,上面加埋蜜柑中和返柚子既酸味
底下既楊枝甘露仲加入西米添加口感
聞說呢度最出名既就係芒果拿破崙,
所以我地留到最後先食 (笑)
超鬆化既拿破崙餅底,加埋入面夾住既cream同最頂超甜既呂宋芒
難怪呢個蛋糕係皇牌啦!食完我地都好想買多個cake返屋企嘆阿~
之後我地上網睇 原來1磅加埋discount都係賣HKD$227 (原價$268)
所以我地約好朋友生日都會係到訂芒果拿破崙 (笑)
食完呢個Tea set 仲跟埋SKINFOOD精美禮品一份 同coupon呢
好鐘意戶外可以享受假日既美好時光
不得不讚呢個8度海逸酒店 x SKINFOOD 柚子清新下午茶
真係又平又高質,$168/位,網book仲有7折嫁!即每位只需$118+10%!
8度海逸酒店 x SKINFOOD 柚子清新下午茶
供應期: 2月1日至3月31日
時間: 3pm-5pm
地址: 九龍土瓜灣九龍城道199號
訂閱: 張貼留言 (Atom)


text:
講起呢位Ricky,其實我同佢都有一剪之緣,對上一次個頭就係佢幫我剪嘅.當然啦,只係剪過一次髮咁多,我根本冇可能知道佢嘅為人,自然判斷唔到嗰次撐場係咪收錢做show.不過對於民主鬥士一口咬定佢係收咗鼠王芬錢,我就真係不敢苟同嘞.唔通作為臨時演員就冇晒真我,做親乜都係收咗錢?點解班民主聖鬥士可以做埋晒瞓街同掟飛機咁嘅騎呢嚟表達嚴肅訴求,而一個做過臨記嘅人就連撐場表吓態都要俾人批鬥呢,咁仲唔係職業歧視?平機會應該諗諗佢啦,呢個世界唔係只得種族歧視同性別歧視架!
當然啦,「職業歧視」只係班民主聖鬥士嘅手段,其實「五毛黨情意結」至係幕後元兇.如果唔知五毛黨係乜,可以去呢度睇吓.去過香港各大討論區嘅朋友都知道,班民主聖鬥士淨係識互相吹噓(或蕭),遇到唔啱睇嘅意見,班友都費事辯駁,直接將來者打成五毛黨就搞掂.即係話,呢個世界只有一種聲音,就係佢地對民主嘅演繹!其他不同意見根本就唔存在,因位發言者都係俾阿爺用五毫子收買嘅!
對於呢種亂扣帽子嘅做法,我覺得比純粹嘅言語暴力更卑劣,係對異見者嘅強姦行為!我相信人各有志,就算幾白痴嘅都一樣有人奉為真理.我會話呢人係腦殘,腦積屎,但係就唔會話班友係五美仙黨,因為我冇確實證據支持呢個講法.當然啦,我都明白有人受先天所限,腦部發育唔健全,只有做埋自欺欺人嘅先可以得到一絲快感.其實我自己都應該檢討吓,居然恥笑人地嘅腦部缺陷,罪過罪過!
又講番鼠王芬,佢搞到俾人圍剿,唔多唔少都係因為之前就遞補機制發表嘅「懲罰論」.所謂崩口人忌崩口碗,蠢人自然最憎人話佢地蠢,鼠王芬居然話選民揀玩政棍係自作孽,班友唔反佢檯先奇啦.雖然我對鼠王芬冇乜特別好感,不過就真係幾buy佢嘅「懲罰論」喎.大家不妨想像吓,究竟最終邊個會受害呢,如果班尊貴議員嘅政績係以下呢:妨礙經濟發展,激化社會矛盾,擾亂議會秩序,破壞公眾安寧,濫用司法程序,浪費公共資源.好明顯,受害嘅會係全香港,當然亦包括揀咗呢議員嘅選民!
不過咁,雖然話所有港人都會受害,不過喺程度上係有分別嘅.例如對於班N失廢青,影響就比較輕微.班友本身就鍾意搞事,當然覺得社會越亂越好.佢地又唔使交稅,自然唔會介意政棍浪費公帑.唯一嘅壞影響係,如果社會唔穩定,經濟停滯不前,一定會妨礙年輕人嘅事業發展.不過唔緊要啦,橫掂班友都諗住成世攞綜援!
N失廢青選擇毫無建樹嘅政棍,當然係損人不利己,不過都算係情理之中,中產都係咁揀就真係意料之外嘞.有個教書佬同我講,佢有好多同事(教師)上次選垃圾會就係投咗票俾瀉民連班友.呢班中產真係好搞笑,其實佢地唔係認同班政棍嘅政治理念,而係想發洩對政府嘅不滿(主要係教育政策).佢地明知班政棍有破壞冇建設,揀呢班友其實係想政府高官冇好日子過.連教師嘅思維都係咁,我都唔知講乜好嘞.唔知佢地有冇諗過,如果呢班敗家政棍得勢,肯定會極速淘空政府庫房,到時中產必然係最先被開刀嘅一群.表面上,呢班中產用咗佢地神聖嘅選票嚟懲罰政府高官.不過諗深一層,咁對班高官又有乜影響呢,佢地一樣糧照出,慘得過人地面皮夠厚啫!講到底,人用選票懲罰嘅並非別人,而係佢地自己!
弊嘞,講咗咁多反民主嘅,唔知會唔會俾人打成五毛黨呢?當然啦,我自己就打死都唔認架!而家法定最低時薪都28蚊啦,我使嘥咁多時間賺啊爺嗰五毫子?如果係為咗錢,去7仔兼職好過啦!


text:
德高望重嘅英華混血退休警司 林占士 ,並無出席果次講出猶太人事件嘅集會,佢批評依家啲人撐警嘅做法變咗好似爛仔咁.佢同意七警應該係有罪,只不過判刑咪咁重.
如果警隊依家啲人,個個有 林占士 咁嘅理性頭腦,就唔會搞到依家咁樣一鑊泡.
林占士 反映係皇家警察嘅氣度
林占士 認為七警係應該有罪,其實呢個係警隊應有嘅常識,如果同個suspect有衝突,可能有過度反應,都未必構成ABH,但依家故意打犯就至少ABH. 林占士 認為判刑太重,我唔同意,但尊重佢老人家睇法. 林占士 係1967年嘅香港警察,果個年代嘅香港警察訓練同思維模式類似北愛爾蘭嘅 Royal Ulster Constabulary ,偏重軍事化,以及無咁注重人權觀念,加上1967年班土共確係恐怖分子,同 The Trouble 年代嘅IRA一樣,所以我對 林占士 嘅睇法,係不同意,但尊重.
當然, 林占士 果個年代,對執法人員喺ABH上知法犯法係判得無咁重手,但依無論英國定香港,法庭嘅判刑指引同案例都係偏重,濫用權力係加刑嘅考慮因素, 林占士 嘅睇法同依家香港人睇法唔同係唔出奇.七警案點判刑,係可以討論,有人認為過輕,有人認為過重,攞法律嚟講就係.
但 林占士 最令人尊重一點係拒絕參與藐視法庭嘅行動,執法機構係維護法律,點可以公然侮辱法官,咁警察自己都唔尊重法律,你叫人點尊重執法人員?無論鬧法官係狗,定係將警察比喻做猶太人,都係明顯有失身份嘅舉動,有正常腦袋都唔會附和,所以 林占士 係好清楚一個警官應有嘅底線.加上佢係曾經處理六七暴動,其實佢知果啲侮辱法官嘅言論,實在係乜嘢貨色嚟,無理由支持警方將香港警察推向義和團化,紅衛兵化,只不過 林占士 唔方便將呢啲講法宣之於口,佢唔係曾蔭權咁有膽量.
其實香港警察喺七警案已經輸清晒所有聲望,要重建固然唔容易,仲有啲倒米組織推波助瀾,為呃維穩費,忙死香港警察形象未去到俗底.其實警察學 林占士 咁講嘢,可能七警仲有機會特赦或減刑,依家?成枝警隊砍掉重練好.


text:
補誌日記.
自從知道喺公司可以免費無綫上網之後,就決定擺部MacBook喺公司.雖然咁樣用起上黎會麻煩少少,但都有好處.就喺執完相可以直接將佢地擺上網.
十四號嗰日朝早去香港公園,帶住部K10D加50 Macro,好努力咁要影荷花.因為支鏡只能夠近距離先影到Macro,出盡辦法有咁近攞咁近先勉強影一張半張.
最後都怕部機會落水,改影菊花.
到十一點幾就搭車返公司.
返到公司第一件事就係開機執相,搞左大約一個鐘先匆匆忙忙熄機簽到.然後一路開工一路望住個鐘,終於等到五點半食飯時間,即刻又去開機搞埋啲相.搞完之後再望個鐘,半個鐘嘅食飯得番十分鐘.結果係叮完盒通粉都無時間食….
放假第一日,去左HKU,發覺啲荷花未開,於是留左一陣就走.一路行去上環,見到一個神農雕像,影完之後再行去新中環碼頭.
只可以講新碼頭大,新,比我想像中好,去到尖沙咀就影低尖沙咀嘅天星碼頭,因為唔知佢幾時會要為市區重建,發展讓路.
一直諗住要喺新年假期去一次梧桐寨,天氣一直都唔好,話會落雨.觀望左幾日,終於都決定去.於是七點起身,食完野就出發去梧桐寨,依然係行井底瀑嗰條路,一直慢慢行到上主瀑,影相.見啲霧越來越大,怕會落雨.結果提前收拾好相機同腳架,然後落山.
感覺,冇第一次行咁攰;同可惜瀑布太少水.


text:
想打扮得潮啲?唔一定要搞到咁複雜,今季GU就推出咗一系列刺繡款式嘅上衣,仲有夏天必備嘅闊腳褲同喱士吊帶裙,簡單又易襯,一齊去睇吓Super Girls點樣將呢啲items拼上身啦!
為咗迎接今個夏天,GU帶嚟咗集時尚,休閒於一身嘅「心動の夏」系列,當中包括唔同風格嘅刺繡上衣,大行其道嘅闊腳褲,以及性感飄逸嘅喱士吊帶裙等等,全部都係夏日不可或缺嘅重點items,只要花啲心思mix & match,想打造出清新又好睇嘅造型一點都唔難!
上衫方面,新一季款式大多以刺繡為主,並且加入咗喱士,民族風,花紋等多個元素,配上寬鬆嘅剪裁,唔單止花款吸引,著上身亦都非常之舒適.
另外仲有唔同袖口設計嘅襯衫可以選擇,例如糖果袖,荷葉袖,傘袖等,無論襯褲定襯裙都一樣咁百搭,返工出街唔少得!
GU今季推出咗唔少I-LINE剪裁嘅闊腳褲,除咗最basic嘅淨色款之外,亦都提供咗蝴蝶結綁帶,Floral Pattern,同雪紡質料嘅款式,無論係可愛,少女抑或時尚,你想打造成邊一種style都無問題!
另外,想著得lady啲,喱士吊帶裙都係一個唔錯嘅選擇,喺裡面襯返件淨色T-shirt,再配搭牛仔褲,簡單得嚟又有睇頭.至於另一款闊袖剪裁嘅透視下擺連身裙就相對可愛啲,而且加多條褲就出得街,唔使襯嚟襯去咁麻煩.
Comments
Powered by Facebook Comments


text:
如果大家有打開籃球嘅話,都知道最近幾年籃球鞋絕對陷入「低潮」,小弟所指嘅當然係籃球鞋越出越「低筒」啦﹗冇計嘅,當Kobe Bryant,Kevin Durant甚至James Harden等都「玩低啲」嘅時候,作為籃球界「尖瑞」嘅你地,又點會唔跟到足呢?
實際上著Low-cut鞋款,喺做切入動作上係相對靈活嘅﹗特別好似Harden玩開Euro-Step (歐洲步) 嘅球員嚟講,低筒鞋比起傳統嘅中筒 (Mid-Cut),又真係啱佢多啲嘅﹗所以佢而家代言果對HyperChase,Low-cut程度比起足球鞋真係還要Low-cut﹗
不過大家要記得,Harden係新一代NBA嘅「鬼之切入」,而我地呢啲80年代早期出產嘅出土文物(當然係指冇操開果班),落得場嘅唔係中年發福就體能嚴重下滑,打場波唔抽筋已經算係咁架啦,仲分分鐘咬埋柴提早退役添啦,Low-cut鞋呢啲咁冇保護性嘅裝備,說真的我真係唔敢試…
所以上年,當Jodran 28同埋Kobe 9一出,突然玩超高筒果陣,我堅係好想買番對傍身,可惜呢兩對鞋,俾班潮人一句:「夠Fashion襯到衫喎」,結果佢地嘅炒價同個鞋筒一樣,都係向「超高」呢個方向發展…
到早幾日Kobe 10出Elite High-cut版,仲要玩埋Flyknit面,我心諗唔係唔買吓嘛,梗係即刻上Nike Store訂啦﹗點知一到手,我淨係想問一句,點解個鞋筒,可以薄過張A4紙嘅,個人即刻對佢冇哂信心,跟住試上腳,雖然都算係好著,不過我都係覺得搏唔過….
好彩Nike Store而家有退貨服務,而小弟同呢對Kobe 10嘅短暫緣份,亦唯有講句到此為止啦﹗
更多:
Under Armour 37億買起你嘅卡路里
女孩子一刻感動值廿億?
Fitz裝備文章
分享連結:


text:
熱門文章
-
年初四晚八三三上 漢 屋企打邊爐 ,臨收檔提過下今個星期五晚一齊去睇《錦衣衛》,點知在場各位得我一個認真,另外兩個完全冇左件事無聲無息放飛機,結果今晚返到屋企又要自己搞掂. 前晚俾麥記所謂「買一送一」昆過一次 ,唔甘心再俾佢呃,今晚決定自己整.點知仲衰. 通常自己屋企整野食,...
-
唔知係我生得咁健壯定點,居然兩次開刀剝智慧齒都係剝完好似冇剝過,朝早剝完夜晚已經同平常一樣暴飲暴食完全唔使就住,血流半日就停晒止痛藥一粒都未食過,二千五蚊全包一隻又咁好手勢抵到爛啦.點知原來最辛苦嗰嘢係拆線. 之前剝右邊,生得淺,所以四個字搞掂話咁快仲冇手尾.左邊隻生得深好近...
-
從來唔明點解電話殼可以賣到咁鬼貴,其實見換咗Nexus 5想試試用皮套,但平極都要六七十,見Yahoo有人放膠套包埋保護貼同郵費先$28,自然是窮撚首選啦琴日過完數今日已經收到.成世仔第一次自己貼保護貼,貼到成劈嘢噉邊位起晒泡中間又有幾粒捽唔走,同個膠套一樣頂住先啦真係去到一日望...
2017年7月29日 星期六
聽花CD #1:聽花CD:序
好耐未試過掃咁多碟.呢幾年多數去睇show同去日本先會瘋狂買碟,係呢兩個月無端端挑起執舊香港碟舖癮,又撞著HMV清倉加Yahoo有人放,結果一掃就十幾廿隻.
今次要多謝各位兄弟,一個月前提到想執返黃秋生兩隻碟同余力機構兩隻碟,一個月後全部入手再加意外收穫,出外真係靠朋友.其實除咗余力機構第一隻其他全部都有,買完又買因為我份人太過old-school,不過唔係咁old-school又點會搵咁老土嘅碟呢.
陳輝陽,因葵同余力姬夾埋嘅余力機構,係一個香港地有才華有態度只會揾唔到食嘅實證.九七年第一隻碟其實有點大路,雖然同同期香港流行音樂比較已經相當另類,因葵走咗之後三年磨一劍,第二隻碟《快活》變咗玩嘢rock,今時今日聽仲會覺得好前衛.我諗陳輝揚成世人最開心應該係呢幾年,佢畢生才華貢獻晒俾呢兩隻碟,余力姬把聲唔係超靚,但正正帶點粗糙更配合陳輝揚咁真誠嘅音樂.
不過當你隻碟過咗廿年再聽仲會覺得超前晒廿年之後嘅音樂,喺'90尾'00頭嘅香港絕對唔係好事,只代表出碟時走得太前嘅你死得好快.正如《快活》絕對屬於香港音樂經典之一,但問吓身邊有幾多人知呢隻碟甚至識得余力機構呢個組合?佢哋個名廿年後突然有人提起,都因為首《活著》俾人翻唱,唔係謝安琪佢首《活著》係原創,而係同余力機構所代表嘅完全相反嘅Twins其中一個,聽完佢唱只會令你更加懷念佢哋.如果謝安琪首《活著》先係翻唱,你話會幾美好.
香港地好現實,玩到識飛都用,係搵唔到食就要向現實低頭,嗰陣香港仲未接受到呢種音樂,再過幾年先開始欣賞唱作歌手同實力派,早咗出道嘅余力機構兩隻碟之後無以為繼唔算意外.陳輝揚轉做幕後跟住寫K歌寫到出晒名,係呀完全冇晒余力機構時期火花,人哋搵到食仲有名有利喎你吹咩?至於余力姬,維基百科話去咗美國做律師.你話搵錢至上到做嘅嘢搵唔到食就連活著空間都冇嘅香港,抹殺咗幾多有才之士同理想.
黃秋生唱作路好相似,第一隻碟國語加粵語alternative pop跟住第二隻變成全粵語indie rock,仲要比余力機構再早幾年出碟市道同接受性更差,不過佢算演而優則唱冇咁辛苦,有後路時個project自然去到幾盡都冇所謂,最少余力機構唔會唱粗口歌先啦.同有江湖地位時吹雞自然有號召力得多,你估請得郁黑鳥成員幫你寫歌同邱禮濤肯幫你拍MV真係個個做得到咩.
同其他轉型歌手唔同,黃秋生好清楚自己想做乜,同搵咩人合作會做得出佢想要嘅音樂,根本就唔志在最後成功與否,係要成功要賣得要紅就唔會唱粗口歌啦,而且喺地下做土皇帝唔開心得過上主流做路人甲?雖然論歌我比較鍾意rock底嘅《地踎搖滾》,其實《支離疏》較有性格,兩隻碟歌路都好雜,同時好多歌都會搵到模彷某外國樂隊嘅感覺,但呢份tribute味《地踎搖滾》比較重,呢個係八九十年代香港(獨立)音樂通病,因為仲處於追隨同學習外國階段,好少可以建立到完全屬於自己嘅聲音.是但啦,聽《吓》聽《地踎搖滾》兩首已經夠殺啦,呢兩隻碟份爛仔同地下味好真實,之後都冇幾多香港band香港碟玩得返.
本來只打算執返呢四隻突然想聽返嘅碟,不過跟住越來越大鑊.唔知點解我行二手舖從來冇乜運,想要嘅一係行極都冇,撞到都只得一二三百蚊炒價貨,偏偏其他人就係無論去邊區行邊間都搵得到,仲經常只需要一二十蚊執笠價,呢四隻都靠兄弟幫手至搵得返,不過成日煩人唔係路亦唔多好意思,就開始上Yahoo拍賣.
其實Yahoo真係好多寶藏,耐唔耐會有人放香港indie同band舊碟,當然有啲係炒家而且炒起上嚟可以好癲,好似搵緊余力機構隻《快活》時Yahoo有兩個人放緊,有隻二手最後炒到$320,就算隻碟絕版我亦好想聽返(同,其實本身我已經有...),都唔會捨得俾咁天價去買.最抵死另一個人放隻全新先賣兩舊水,唔知三百二贏到隻二手條友最後喊咗幾耐呢.同,我隻夜冷二手$20,夾埋用咗唔使Yahoo十份一價錢執晒佢哋全線兩隻,之後HMV再執多隻全新都係$60...
所以玩Yahoo拍賣最緊要係耐性,好多時肯等都會等得到夜冷價平貨,好似百無聊賴時見到有套亞龍大頭三隻$250,隻《Action Figures》仲要全新未拆,其實聽metal咁多年都冇乜聽過佢哋就執啦,買完之後就有人放平貨,$18隻《大車店》邊度搵呀,三隻分開買夾埋都唔使一舊水.唯有當俾多咗係為套碟99%新冇花仲有側標,加有隻未拆絕版貨囉,雖然買到返嚟都係照開嚟聽架啦,其實蠢咗如果另外買多隻四五十蚊二手,隻全新《Action Figures》過一排再擺上去放可能已經放到$250,不過我份人唔多鍾意呢種炒賣行為只為音樂,係賺少好多錢架喇.(呢個故事亦教訓大家,第時想執平碟記住跟住劉Sir,佢每次買完一隻碟之後好快就會有人放平貨)
其實Yahoo之外facebook二手CD拍賣區都好多寶,好似黃秋生之前搵極唔見,《支離疏》算易搵係唔知點解《地踎搖滾》好少見二手舖有貨,到我集齊之後立即好多人放佢嘅碟標價五六十蚊亦唔貴,但我份人始終比較懶唔慣成日望實有咩執,加上好多頭版碟絕版碟貴到飛起想買都唔捨得,呢個時候就輪到HMV出場喇.
又係靠朋友,唔係身邊有人單聲都唔知佢哋搞全場八折感謝祭,metal碟就算啦我更有興趣掃返復黑王同舊indie碟,小島Chyna浮世繪Raidas呢啲五六十蚊一隻唔使諗見到就掃啦,如果上Yahoo買初版貴幾倍呀,我只求有得聽唔志在收藏時買復黑王已經好足夠,仲要之前猛咁搵余力機構,點知去到銅鑼灣大大隻放喺度冇人要,唔使煩喇俾多六條執埋佢啦.
其實有幾隻碟已經唔係第一次買,黃秋生兩隻一早有,余力機構隻《快活》屋企直頭有最少兩隻,你未經歷過十幾年前嘅聽歌生活,未必明一隻碟點解可以買多過一次.想當年屋企部機harddisc得四十幾激,裝完Windows呀Office呀得返一半,全家人爭一部得廿激harddisc嘅電腦,想燒MP3只可以燒128K仲要揀碟燒.其實128K音質已經唔差,當換咗新機harddisc大咗時,自然想燒返320K追求一下或燒返當年冇燒到MP3嘅碟,但簡單的話就唔使咁煩啦.
當時寬頻未普及加好多碟特別地下band根本冇得download,想聽metal同indie只有靠買碟,每個月份零用份糧差唔多貢獻晒俾各大小CD舖,而住喺香港一大問題係土地問題.我鍾意一隊band慣咗買全線,而一隊老band全線過十隻碟好平常,所以開始聽音樂第一年已經買咗過千隻碟,後來開始收手時屋企已經有三千幾隻碟(但碟仍然會繼續買),已經自暴自棄到一個地步CD櫃都唔用,總之邊個位擺嘢唔會俾老母小,新買啲碟就揳落去啦,問題就係今日買咗隻碟唔立即聽立即燒的話,第二日已經唔知揳咗去邊唔見咗.
所以當一隻CD唔係買嚟儲時會一買再買不離三個原因,一係當你好想聽返或者燒返一隻碟,但首先要面對屋企個四五千隻CD碟海,你會寧願放棄直接買過隻算,好似浮世繪隻《愛花的少年》,第一隻買完返嚟未開已經唔知飛咗去邊,突然心血來潮想聽返HMV又開倉,咪煩喇買過隻再執埋《知道不知道》儲返齊一套啦.
另一個原因就係聽到花.而家嘅人好難想像聽花一隻CD,因為好多時只會開一次燒MP3(我都係),加上而家上網stream就得,好多時買碟只為儲返physical支持隊band,買到返嚟拆都唔拆用嚟擺唔係用嚟聽(我都係...).但十幾年前冇Youtube冇streaming,就算買咗碟屋企部電腦都冇位燒MP3,有啲碟就只有播CD聽,有時粗聽得滯會搞到隻碟花晒聽唔到,我隻黃秋生就係例子.
而最後一個原因,就真係為收藏甚至保育.香港band而家出碟都難,更何況二三十年前?復黑王都叫會幫大band經典碟印多一兩水,地下band當年印幾百隻就永遠只得嗰幾百隻,少一隻就冇一隻再搵唔返,所以就算自己已經有或者唔啱,每次見到都執咗先,寧願第時撞到有心人想要時平放俾佢,都好過啲碟放喺度永世冇人理,最後俾人當垃圾送去堆填區咁浪費.
所以有啲碟,唔會理音樂好唔好同自己有冇,總之見到就會買,余力機構隻《快活》我HMV開倉買呢隻應該已經係第四隻,仲要加埋有兩隻全新未拆,而DSC同Azylum兩隻碟我屋企應該各有最少五六隻.所以我其實有潛質做炒家,當《快活》二手Yahoo可以賣到$320,我屋企兩隻全新賣得晒已經抵返晒呢兩個月嘅買碟錢,加埋其他好多絕版碟,過多幾年可能每隻標一兩百都放到.可惜呢,我份人買碟就真係只為聽音樂...
呢個月不停煲呢堆舊碟,聽得出好多味道.Raidas出名在《傳說》,雖然同類歌路當中我都係鍾意浮世繪隻《愛花的少年》多啲,不過一比第二隻時浮世繪就輸好多,《知道不知道》pop好多仲玩到港台節目主題曲咁健康唔太慣,相反band味重過電味嘅《Raidas》就一定係香港band碟中嘅經典,齋聽好鬼靚嘅結他已經好滿足.Chyna隻碟又話有首兩個字長drum solo,點知得分半鐘,同隻碟先得廿幾分鐘EP長度,好在後半唔錯,雖然都好pop,不過當年嘅主流rock/metal係咁大路,你album track玩得夠火我都收貨架喇.
嫌太大路咪聽亞龍大,第一隻碟種爛撻撻真係冇得輸,第二隻碟已經太pop,第三隻雖然唔再metal但玩得幾Alice in Chains,未至於咁多人講到咁差.而聽完余力機構,之後應該要追溯埋天織堂.而家聽返廿幾年前嘅香港band同indie,仍然會覺得好好聽,唔係因為舊一定好聽,而係佢哋其實玩得好前衛,又或者話而家嘅香港band其實有點倒退.
余力機構好多歌根本就係佢哋唔玩幾年之後,王菀之出道頭幾隻碟嘅風格,只不過佢哋玩時啲人覺得好怪唔理,要隔幾年市道轉咗,王菀之再玩大家先開始接受覺得好創新,而佢哋較另類嘅歌好似好Velvet Underground嘅《三分鐘宇宙論》,根本就係好多好多年之後My Little Airport等文青樂隊想做嘅,正因生不逢時令余力機構只能成為一個獨立傳奇.
你唔會預而家仲有人玩synthpop同new wave,但《Raidas》好AOR嘅歌路同而家好多北歐hard rock/heavy metal band玩緊嘅差唔多更加唔會輸,而Raidas特別之處係營造到當時至而家都好少香港band會做或做得出嘅epic感覺.要唔靚要metal嘅,好多人知道亞龍大只因為LMF,但LMF後來已經只餘潮味,想搵返地下感覺咪聽返亞龍大第一隻,當而家嘅香港(metal) band不停追求更靚更新派時,反而失去咗《亞龍大》同黃秋生頭兩隻碟份真誠.
呢個係而家香港band界死結:睇落好似發展得好快,音樂不斷有新嘗試,但實際上落入一個循環,好多廿幾年前嘅香港band/indie artist根本就係玩緊而家嘅香港獨立音樂,又或者話而家香港只係回頭追求復黑王所代表個時代嘅創作高峰.
舊band襟聽唔止音樂多元化,各大小樂隊風格百花齊放,就算一個獨立artist自己歌路都可以好廣闊,但更優勝之處係當時嘅band聽得出感情好豐富,聽同一隊band唔同碟感受已經可以非常唔同.而家嘅band技術同製作資源一定比以前高,偏偏主流感情都係好重壓抑感好低迷,大家想表達嘅好似冇乜大波動大分別甚至唔多想表達,或者更直接只追求節奏同技術走感官路線,用太多電腦執到乜都好整齊好靚嘅新一代錄音製作方式有一定影響.
所以新band會聽,但真係冇太多碟會俾得返舊band嘅感覺同豐富感情,所以每聽完一輪新band新音樂,多數會回頭尋尋根.我相信我會繼續追一排復黑王同舊band碟.哎吔,Yahoo隻天織堂俾人搶咗添...
訂閱: 文章 (Atom)


text:
噚日先發現,原來話咁快Twins就已經出道咗16年喇!兩個好姊妹可以咁耐都咁好感情,係難得嘅~不過呢對親生孖妹就仲犀利,佢哋啱啱先一齊過咗一百大壽咋!咁咪即係對咗對方成個世紀?咁就要影返輯相賀一賀佢喇~
難得出去影相,就梗係要揸返架靚車頭搖又尾擺啦!你睇下婆婆笑得幾開心~
果然係孖妹呀下~兩個都咁鬼馬,一齊嘟起個咀仔扮瘦先!
邊個話老人家就唔可以賣萌㗎?你睇下兩位婆婆將牙痛托腮呢個甫士發揮得淋漓盡致呀!
「塊面瘦啲,再瘦啲!你唔好郁啦,我影唔到呀!」
「哎吔,我個甫士不知擺得幾靚呀,係咪你手震呀~」
其實呢輯影到婆婆咁可愛嘅相,係呢一個靚女攝影師操刀㗎.佢話老人家一百歲生日已經好難得,仲要係孖妹嚟𠻹,所以點都要送返份禮物畀佢哋喎.
靚女攝影師仲親自幫佢哋化妝𠻹,果然美貌與愛心並重,難怪婆婆都要啜啖佢啦!
網友都話喺啲相入面唔止見到兩個婆婆好可愛好有活力咁簡單,而係愛呀哈利~從佢兩姊妹嘅眼神動作,就可以感受到佢哋幾珍惜對方,睇到佢哋啲相,簡直係由個心度暖出嚟呀.
婆婆,一百歲生日快樂呀!毛毛都祝你哋身體健康先,希望你哋兩姊妹每日都可以好似相入面咁笑得咁開心啦!
封面圖片及資料來源:Fotografia Camila Lima


text:
海濱南岸 愛景街違泊問題,一直都係一個呢度跟進嘅問題.上回提到, May Kam請咗個白頭佬做天文台睇水,只不過,月租車位都係幾千銀,果三個睇水阿伯每月要收幾錢,至圍到條數至得.所以 May Kam 點解咁緊張 海濱南岸 嘅違泊事務,係一個不解之謎.
海濱南岸 違泊大肥肉
只不過,最近有黃腳鱲想入去 海濱南岸 抄牌果陣,曾經俾相中嘅白頭佬凶,而 May Kam 同白頭佬之間,經常喺街頭交收啲嘢,懷疑係現金嚟.依家 May Kam架車竟然借到車位泊車嘅情況下,May Kam嘅行為,明顯係另一樣嘢.
以另一個線人報嘅料,依家懷疑有人攞愛景街搵食,業委會有人勾結有勢力人士,提供類似村屋嘅陀收泊車服務,每個月俾一千至千五蚊左右,自然有一啲有勢力人士幫你搞掂泊車問題,包括玩啲黃腳鱲同差佬,當然啲黃腳鱲同差佬比較強勢果陣,呢啲陀地都可以迅速通知啲人揸走架車,如果住過新界村屋,就知有人攞愛景街做緊一盤點嘅生意,咁唔怪得有人要以咁流利嘅粗口,連小巴公司嘅試搭日,都要搵人阻止居民搭車.
警方應該密切監察呢件白頭佬同May Kam做緊乜,如果有人係做陀地式泊車嘅生意,警方應該堅決取締,唔駛客氣,因為呢啲係擺明違法,而且唔會對任何人有好處,包括警方在內.明天 海濱南岸 就係業委會大會,業主最好要求May Kam交代一吓,呢個白頭佬係乜水,同埋點解愛景街有咁多違泊車輛,係唔係有人攞愛景街用嚟當私人停車場咁搵食,當附近居民嘅交通權益同安全無到.如果業委會仲要保住呢條友,成個業委會應該炒咗佢.
仲有一樣嘢,鼠王芬應該對愛景街嘅違泊問題有一個清楚立場,特別業委會嘅角色,以及一啲懷疑陀地嘅人嘅違法行為,究竟係乜立場.你要收買地方勢力,我理解,但如果地方勢力做緊犯法嘢,我十分之想知道,你作為一個法律教授,打算會點樣睇,如果你自己選區啲犯法都搞唔掂嘅話,就唔好學人要理戴耀廷犯緊乜嘢法喇,畢竟鼠王芬選出嚟,當然,鼠王芬如果改屬懲罰市民黨嘅話,我當然又要作別論喇.


text:
Hugh Jackman 前幾年就曾經講過,「Logan」係佢最後一次扮演狼人嘅電影,而呢套告別作亦都喺噚晚正式發佈預告片.
今次係Hugh Jackman第十次,亦係最後一次喺X-Men電影系列中演出.「Logan」劇情係取自外傳漫畫 Old Man Logan 同多部X-Men系列漫畫嘅設定混合而成;講述喺The Reavers同 Mr. Sinister嘅捕殺之下,X-Men以及絕大部份mutants都已經死去或者失去異能,Wolverine隨著自我復原嘅異能逐漸失去亦開始衰老,Charles Xavier亦都因年老患上腦退化影響記憶力.佢哋遇上Wolverine嘅女複製人X-23 (若果想了解多啲X-23嘅朋友請參閱前文Marvel 近年7個多元化舊⻆新人) ,並且希望藉X-23嘅幫助抵抗全能嘅Mr.Sinister…
對漫畫版X-Men有認真嘅朋友或者會再一次對今次電影嘅設定感到唔滿意,但係…作為一個X-Men粉絲,就算過往16年嚟嘅電影作品有幾差都好,你不得不承認Hugh Jackman所扮演嘅狼人已成為一個經典.呢個經典最後一次出場…你唔係唔睇呀?!
Logan將會喺下年3月3日美國上映,至於香港嘅上映日期暫時都仲未落實,但估計都會係同一日.到時大家一齊入戲院送別Hugh Jackman版Wolverine 啦!


text:
進堂
各位主內嘅兄弟姊妹:喺舊約聖經中,以色列民族稱為上主嘅葡萄樹.但係呢棵葡萄樹單單結出咗品質平凡嘅果實.當耶穌自稱係真正葡萄樹嘅時候,耶穌以一個新嘅民族嚟代替以色列民族.聯繫呢個新民族嘅因素,唔係種族,唔係宗教,唔係文化,而係由於同耶穌嘅結合,同真葡萄樹嘅結合.離開咗樹身嘅樹枝一定會乾枯,住喺耶穌內嘅一定會結果實,所謂住喺耶穌內就係接受痛苦,接受園丁修剪過嘅樹枝,將來就能夠有豐富嘅收穫.就好似耶穌要進入天父所俾佢嘅光榮,進入佢嘅復活,就要準備進入佢嘅痛苦.我哋要接受各種失敗,痛苦,打擊,當作係天主對我哋嘅磨練,為準備將來結出果實.
請大家起立,參與呢台彌撒,一齊唱進台詠. 懺悔詞
上主,祢係真葡萄樹,求祢將養分賜俾我哋,求祢垂憐. 上主,求祢磨練我哋,求祢垂憐. 上主,求祢助祐我哋結出聖德嘅果實,求祢垂憐.
經一
今日嘅經一俾我哋知道:聖保祿到達耶路撒冷,俾咗教會一個新嘅傳教風氣.請打開主日感恩祭第37頁. 經二
聖若望宗徒將基督嘅教導概括喺一句話入面,就係我哋要信耶穌基督,我哋就要彼此相愛.請打開主日感恩祭第38頁. 信友禱文
主祭:各位兄弟姊妹:主耶穌曾經講過:「如果你們住在我內,而我的話也存留在你們內,那麼,你們無論想要什麼,儘管求罷,必給你們實現.」我哋信賴從死者之中復活之主嘅許諾而一齊祈求:
請為教會祈禱.求主駛佢嘅教會喺天主聖神嘅助祐下成長,進步,同埋增加信徒,特別喺傳教區嘅國家,駛嗰啲困難同考驗潔淨佢,駛佢結出更多嘅果實.我哋同聲祈禱. 請為新教友祈禱.求主恩賜佢哋對基督有真誠嘅信德,喺生活上相親相愛.我哋同聲祈禱. 請為嗰啲由於自私自利嘅教友嘅壞榜樣而失望嘅人祈禱.求主派遣聖神,幫助佢哋越過一個壞嘅作證,同埋遇到一個仁愛嘅天主.我哋同聲祈禱. 請為我哋嘅團體祈禱.求主駛我哋嘅團體尋找到佢嘅力量,同埋喺基督內合一.我哋同聲祈禱.
主祭:主耶穌基督,求祢俯聽我哋嘅心思願望,恩賜我哋勇氣,駛我哋喺生活中實現祢嘅教導.祢是天主,永生永王. 奉獻
同基督結合就能夠結出果實,得到力量,而家 教友家庭代表我哋聯合耶穌向天主呈奉禮品. (領聖體後) 謝聖體
請大家坐,而家我哋做一個感謝聖體嘅祈禱. 主,基督,喺今日嘅福音入面,祢駛到我明白我同祢之間密切嘅聯繫,祢係一棵生命之樹,我係呢棵樹嘅樹枝.另一方面祢駛我感覺到我同其他人之間一樣咁密切嘅聯繫.一棵樹好多樹枝分享同一嘅生命,分擔同一嘅命運.主,求祢將今日福音嘅說話雕刻喺我嘅心入面,駛我喺日常生活中,工作嘅時候,遇到困難嘅時候,喜樂嘅時候,祈禱嘅時候,繼續感覺到我與祢,我與人之間嘅共融. 禮成
祝大家擁有基督嘅平安,祝大家度一個愉快嘅星期.


text:
頭先見到東鐵有個男人因為個小朋友喊足四個站而忍唔住出手動粗嘅片段,而留言都有好多網友喺度世界大戰到底邊個錯或者錯啲.大蝦細比屎喂大家聽唔小,一個大男人去對一個細路郁手的確點都講唔通.但當一個細路無止境咁利用依點去作惡係咁蝦你果陣,果種有口罵不得嘅無奈好多人都試過.常言道:寧得罪小人,莫得罪女人,但計我話就算女人依種魔王級數喺一個細路面前都只係一隻嘍囉.細路——絕對係比女人更可怕嘅生物.
好多人覺得女人唔講道理打橫嚟講,但其實女人好多時都係心裡面自知理虧但又唔肯認錯,大部份時間只要男人比個下台階佢落台,件事就可以好完滿咁解決.但喺細路一定唔會同你講道理,因為嘅佢地腦海當中根本就冇道理依樣野.理虧?佢唔知乜野黎,佢只係知道一遇到唔如意嘅事就要扭計,然後好多時就會得到想要嘅嘢.就好似佢要食雪糕,但咁啱間嘢部雪糕機壞左,有啲細路可以即刻瞓喺地下邊喊邊大叫「唔制我要食雪糕」.你同佢講雪糕機壞左冇雪糕?佢唔會理你,因為佢唔知雪糕機壞左同食雪糕有咩關係,佢只係知道你比錢個店員之後店員就會拎杯雪糕出嚟.好多家長會同個細路個「喺人都望住你醜死怪啦」,唔好意思,覺得醜果個只係家長你,細路係真正連個醜字都唔識字嘅生物.佢唔會理喊到口水鼻涕一地都係,唔會理有一大堆人圍觀自己,喺佢心目中果陣除左諗住要食雪糕之外其他嘢都唔重要.直到最後你飛奔去另一間買雪糕比佢,佢會立即變番個笑哂口嘅可愛小孩,而柒嘅從來只有你自己一個.
女人係諗點樣得到自己想要嘅嘢同時都會顧下自己形像,但細路因為冇形像,所以佢地為左得到一樣嘢而做出嘅手段可以更驚奇,兇恨,冇極限.佢地可以喊得比女人多,喊得比女人快,當然仲有喊得比女人得到更多人嘅注意,然後迫使大人為左自己嘅面子而被迫投降.佢地依一秒可以喺一個天真無邪嘅小天使,下一秒又變成人見人憎嘅惡魔,而且有大部份人都唔會怪佢地依個無敵加持,就算人個對住男人再唔講理道嘅女人遇上一個細路都要退避三舍,因為男人喺社會上要讓女人,但真正站喺「社會要讓」最頂端嘅,喺細路.
基本上每個細路都喺咁惡毒,依種喺佢地天生就識嘅嘢,乖果班只係父母識得教,或者知道點樣「鎮壓」住班大帝.但好多唔識教嘅人就會用「細路係曳嫁啦」,「包容下個細啦」,「你唔係同細路計較下話」黎掩飾自己唔識教嘅問題.點解人地個細路五六識已經識禮貌,人地幫佢都知要講唔該,但你個仔八歲都仲一味識喊以為喊就喺一切?唔好賴落細路度,一個細路冇人教唔識嘢喺正常,所以做人父母成唔成功,睇個細路嘅教養就最清楚.當你個細路喺車上比人鬧佢喊完未果陣,唔好怪一唔體諒自己個仔,麻煩你諗下點解個個家長搭車都冇事,就只有你果一個大魔王特別令人難頂.


text:
1.30係淘大醫左個肚, 心情勁happy! 間餐廳叫MEnU, 輝哥激讚 !攪掂餐飯後, 我地一行人勁開心地向第一個目的地出發. MANTHATAN PLACE呢到個LOBBY 設計真過癒, 話說一入門口, 行左兩步就有個呀姐笑騎騎咁衝過黎叫我地小心.
原來幅圖右邊黑色既地方唔係地磚, 係一個小水池! 相信唔小人曾經錯腳踩左入去, 個 designer真係玩野.
我地入門口之前仲係好hyper架 !
佢地3 個仲特登係門口換左件 sob 既戰衣tim.
不過, 好景不常. 之後接住落黎就係全日最唔如意既時間勒 !
入到門口, 唔知係未reception姐姐見到我地係門口攪左好耐, 嘈生晒, 佢對住我地, 一個笑容都無拎出黎.
我好記得有一下, 佢用果支探熱槍射我個頭幫我量體溫時, 我一聽到果下 "doo"聲時, 就講左一句"丫, 好痛呀!" 妳估佢俾咩反應我....>? 答案係:無! 佢好野呀, 當耳邊風. 應該完全唔欣賞我既幽默感, 或者我又真係好爛啦, 個 gag.
我心諗, 算啦...一日咁多人白撞, 做reception 係要俾人感覺冷一d架勒
就係後面個姐姐勒, 我地真係要自娛先有少少開心時間.
好啦, 等左一陣reception姐姐call左個付責人出黎俾獎品我地啦, 心諗話晒都係d付責對外既同事, 應該都唔會好似個 reception姐姐咁cool掛.
呵, 佢出現勒, 右手邊背住果個姐姐, 係一個比較後生既女仔, 不過佢cool既程度不比reception低.
成個過程, 佢無講低自己姓乜名乜, 而最得意係我地覺得身為一個得獎者, 我地除左得到一份獎品之外, 我地都想得到人地既認同專重, 一d交流下既機會. 呢個姐姐(唔好介意, 佢真係無講低佢係咩名)基本上當我地係收速遞既人一樣. 完全無閒話家常既空間, 就連一句"恭喜晒"都無同我地講過.
當我地問佢可唔可以代表nestle公司拎著份獎頒俾我地, 等我地可以影張相, 佢放低一句唔方便, 連bye bye都無講一句就走左勒.
ok, 你唔頒, 我地一樣可以自娛一番.
雀巢公司, 我地係你一個宣傳活動裡面既得獎者黎架, 我地都有付出時間同心機, 而參加活動既目標並非只有你地送出既果部sony t900 dc.
我地鍾意嬴, 更加鍾意有人欣賞同專重, 呢次既經驗話俾我地知, sobplayer既創意, 住後都唔會再出現係雀巢公司既活動裡面勒, 話知妳地下次送樓啦 !! 有火
PS. 兩位接代我地既朋友完全浪費左付責接呢條線21798888果位女同事既工夫, 本身我對雀巢工作既朋友係好欣賞架 ! 樓下lobby既嬸嬸比妳地更懂得 respect !


text:
我哋無論喺屋企定落酒吧睇波,都會睇得相當投入,每逢欣賞到精彩入球,都會大嗌「好波!」.其實就算冇足球比賽睇,「好波」二字亦會情不自禁衝口而出,點解?因為AV女優前田優希真係好好波,而且好球技!
日本AV廠商好鍾意向着衣寫真界嘅女優埋手,一來貪佢哋識得面對鏡頭,搵佢哋下海之後唔使再慢慢教,二來貪佢哋已經推出過寫真DVD,多多少少都叫做有人識,所以AV名廠Moodyz就最鍾意利誘佢哋下海,而前田優希亦係由M廠招攬下海嘅其中一位着衣寫真偶像喇.今年22歲嘅優希上年4月出道,之前拍過唔少火辣寫真DVD,所以至得到M廠留意.雖然優希唔算得係美人兒,但係勝在笑容可親,甜美而誘人.不過,最得M廠賞識嘅都仲係阿妹嘅激凸身材!阿妹皮白肉嫩,本身已經Very Good,但佢同時擁有一對38吋H-Cup重型豪乳,就算只係露出一半,都令人血脈沸騰,大嗌好波!
靠夾上位
得到M廠欣賞,優希相當開心,所以初期為M廠効力嘅時候,已經竭盡所能,玩起自己最拿手嘅潤滑劑波推以及多P群戲.只可惜,M廠一向都唔鍾意將專屬女優留得太耐,所以優希効力三個月就離開,輾轉去到水晶映像,Oppai等中小型廠演出.呢段時間,優希諗通咗,知道自己最大嘅賣點都係對H奶,若然太過錫身,唔盡用個胸嚟表演球技,實在唔能夠顯出身價,因此,阿妹佢就奉行逢片必夾嘅風格喇!家陣,優希除咗經常同男優喪玩波推,雙峰夾長槍絕對係必備環節,見到佢碩大嘅豪乳將男優嘅長物夾到實一實,然後由慢到快咁套弄,感覺真係正到震.咁都未算,阿妹仲會恃住胸大狂質男優食波餅,更加會將對H奶夾住男優嘅手腳,令大家充分感受到豪乳嘅威力所在!
年齡:22歲
身高:5呎 2吋
三圍:38H,23,35
《想與這樣的女人玩胸夾發射》
片長:108分鐘
出品:Dream Ticket
內容:如果大家好似小弟我咁鍾意欣賞巨乳女優表演胸夾,本作就絕對適合大家珍藏喇,因為前田優希於本作當中,將會喪玩H奶夾爆男優,就算男優本身同阿妹作體位交歡,臨尾爆發都要玩多次胸夾,令作品充斥巨乳,巨乳同巨乳.
撰文:賢


text:
首先簡單講多次個計劃大概係熱普城聯盟希望九月立法局選舉每區最少可以有兩張本土名單,而佢地將會每區包辦一張名單,以當選後辭職發動全民製憲公投為前題參選.
現實啲講,青年新政同本民前無條件撞區,因為佢哋根本唔夠資源搞多過一區,而且佢地票源會比較接近.所以今日青年新政梁頌恆都話未同本民前夾而已經可以講定唔會撞區,呢個共識大家應該明白.所以熱普城要做嘅就係想每區計埋自己有兩張名單出選,一張正常爭議席,另一張就係推動五區總辭公投.由於有撞區情況出現,有人就會覺得熱普城想騎劫,想收割梁天琦代表本民前得到嘅六萬六千多票.記得補選完之後,大家包括學者同主流傳媒都覺得梁天琦九月再選都肯定可以拎一席,而其中大家都默認嘅就係:毓民即使唔幫佢助選都一樣可以當選.喂唔通毓民自己到時唔洗選咩.顯然易見既係,梁天琦佢有好多非支持熱普城既支持者,淨係講出名果堆林日曦謝曬皮爵爵健吾之類嘅人平時都唔會撐熱普城(咳神除外).所以唔好再講咩界票收割喇,陳雲出戰新東真係收割唔到梁天琦啲票架,個票源根本唔同,你有無見過高登仔幫陳雲開國師 J 圖 POST 丫?如果你認為梁天琦有部份票係教主熱狗支持者投,唔係教主吹雞佢地唔會投既,咁九月教主自己拎返啲票亦無不可丫,真係要打餐死搞局搶票不如擺四眼落新東扮梁天琦參選啦,反正外型形象路線都似.你唔能夠上晝都仲讚緊果六萬六千幾票投得啱,下晝就話佢地都係傻仔等住比教主收割,我始終相信,投得六號蠢極有限.
其實現階段睇呢個計劃係似一個協調甚至係配票既策略:讓激進的票歸激進的候選人,更激進的則歸更激進.
繼續講番新東做例子.我諗大家會同意,本土派競選上最大敵人係所謂嘅進步民主派,即係社民連,人民力量,新民主同盟.佢地上屆得票分別係,社民連 48,295 票(10.39%),人民力量 38,042 票(8.19%),新民主同盟 28,621 票(6.16%),總數 114,958 票.就算唔計投票率咁去睇,本土派都仲係有好大空間去開拓票源.單單一個本民前唔夠打晒對面三家,而對面三個都係硬野:長毛,慢必同咖哩飯.但係如果個形勢係熱普城+本民前 VS 人力+社記+新民盟又唔同.所以點解一定要睇成陳雲 VS 梁天琦,唔可以係陳雲+梁天琦?理論理念行先,投陳雲;喜愛行動型,投梁天琦.每個人角色唔同做到唔同嘅野,呢個正正係各司其職既概念.再加上,兩派加埋一齊出嚟宣傳,本土理念就可以廣傳更遠.到時新東選舉,城邦論會進入主流媒體被傳播被討論,陳雲一面講本土論述教化選民,本民前一面講行動之餘用正面形象吸溫和票,呢個係一個乘數嘅概念.如果聽完陳雲講,覺得好有道理但始終覺得太重口味一樣可以投返梁天琦,唔通到時又話梁天琦收割國師嘅票咩?就算最後國師輸都會係一個宣傳本土同教育嘅好機會.
國師出選,好多人包括我都覺得好笨,因為當選機會不大,但佢唔笨就仲做緊政府又唔會比嶺南烹走啦.老老實實,你見我去到呢度都完全無講公投會點,係因為我都覺得太難實行同成功.但係政治嘅野一日都嫌多,過年前你點估到梁天琦有六萬六票?點估到泛民都會佔主席檯?到九月選舉我真係唔敢講會變成點.再跳出啲睇,佢五個其實唔使搞呢個計劃都照樣可以出嚟選,而啲人亦都會屌,屌嘅內容仲一樣添.講明當選後要辭職甚至係加大個選舉難度,咁做乜野係都要企前啲咁笨?佢哋咁樣去打開囗牌最少會嚇怕一堆「我想選你入去幫我帶本土聲音入議會」嘅人.但係我睇到嘅係如果佢哋執意企前啲,成個本土光譜可以拉得更闊.選民接受到就投熱普城,接受唔到就投返後面嘅本民前.正如和理非唔會突然進化成激進本土,成個連續既 CONTINUUM 需要不同元素嘅存在先健康完整.而正因為佢地票源並不太重疊,咁樣先係真正意義上嘅做大個餅.本土太多門派,用呢個計劃做一個 market Segmentation 分清楚各派理念都冇壞,咁有爭拗最多都係討論層面嗌下交互屌下,之後有咩事都有 friend 做,視乎議題仲可以有合作空間,但係一旦臨選先黎反面,互桶幾十刀就真係預咗做一世敵人.
本土有分歧未必一定係壞事,究竟你要將本土帶入議會扎根優先,定係不惜辭職都要以全民制憲城邦自治為先?如果團體之間唔能夠達成共識亦唔需要強求,其實可以直接留返比本土選民決定.
文: Benjamin Yuen
Photo: 謎米


text:
世榮盡力重組Beyond 明年家駒生忌開騷
葉世榮今日到電台接受訪問,講番19年前,世榮以Beyond成員身份去馬來西亞巡迴,曾經同當地樂隊「異種樂隊」合作,世榮話:「異種樂隊好受Beyond同家駒影響,見到佢哋會勾起自己初初夾Beyond時嘅回憶.」世榮仲特意揀選一首異種樂隊歌曲《貪嗔痴》,改編再合唱,異種樂隊主音司徒就話,當日見到世榮搵自己都好驚訝.
提到早前想舉辦Beyond慈善演唱會,世榮透露仲籌備緊,盡自己最大嘅努力,聯絡唔同歌手包括黃家強同黃貫中,但世榮話紅館檔期真係好難申請,佢話:「今年5月開始入紙申請,都未有一次成功,咁明年一定舉辦,就不如正日6月10日(黃家駒生日)一定舉行,睇吓到時搵乜嘢場地.」
世榮搵場地搞Beyond騷
葉世榮(中)同樂隊「異種樂隊」噚日到新城接受訪問,佢哋喺19年前,Beyond到大馬巡迴時曾合作過,世榮話:「異種樂隊好受Beyond同家駒影響,見到佢哋勾起自己初初夾Beyond時嘅回憶.」講到Beyond慈善演唱會,世榮表示繼續籌備及聯絡唔同歌手,但入紙紅館5個幾月都被彈回,世榮話:「明年6月10日一定舉行,睇吓搵乜嘢場地.」
Popularity: 3% [?]


text:
對香港之前,老撾作客澳門反輸1-3;大軍以22歲以下球員為主.呢場贏四球,同兩年前主場炒緬甸五球真係冇乜分別.
評價幾位首次踢大港腳嘅球員
1. 佐迪嘅作用不止於有波入,前場嘅駁腳,入楔嘅意識同樣唔錯,比起上半場另外兩位箭頭真係出眾好多.
2. 丹尼鎮守左翼衛嘅位置,今場面臨嘅考驗唔大,都有唔少助攻嘅機會.下場對馬來西亞應該都係踢正選.
3. 列斯奧踢中堅,同樣有好多助攻嘅空間,用波嘅能力幫到港隊唔少右路嘅攻勢,比起基藍馬踢嘅效果更佳.
4. 胡晉銘年紀輕輕但係都冇怯場,中場攔截,用波嘅表現都唔差,日後有力同陳俊樂一齊撐起港隊中場.
5. 夏志明有速度,有身形,比起踢冠忠南區嘅時候似乎更加活躍,不過喺前場嘅把握力同埋傳送都係有待改善.
整體表現
其實上半場兩球都係受惠於對手嘅防守鬆散,利用右路嘅傳中連續兩次得手.但係除此之外,港隊嘅進攻都仲有改善空間,過咗中場之後好快就長傳分去兩邊傳中,用波組織嘅時間並唔多;反擊同樣創造出唔少嘅機會,不過都浪費咗唔少,羅港威同夏志明踢前線嘅表現都乏善足陳,尤其係羅港威同丹尼喺左路嘅配合效果不彰.
下半場港隊出返辛祖,伊達等進攻主力,但係進攻嘅套路反而更加唔清晰,前線嘅走位同組織睇落都係冇乜默契.即使創造到機會,把握力都係麻麻,只係靠高梵一球近門頭鎚同埋辛祖嘅十二碼擴大比數.以咁樣嘅進攻表現,對住實力相若嘅馬來西亞,仲可唔可以咁樣攻,其實真係有啲疑問.
下場期望
1. 踢唔到3-4-3就唔好勉強,不過金判坤應該都係咁排.
2. 唔好放黃威 (或者辛祖) 落中場中,俾到直線唔代表就要踢中場派牌.
3. 出返列斯奧帶住艾里奧踢中堅,後者失起魂上嚟真係會出事.
相關文章
fanpiece 精選
留言
-
Zeroau Au 於 06/10/2017 評論 NO. 1
下場醒醒定定呀 試多啲控球在腳 體力連 大馬嗰班好癲
同埋 球迷都幫幫手 唔想俾位亞洲足協入
-
Lui Wai 達仔 於 06/10/2017 評論 NO. 2
其實下半場初段攻得幾亂,但後半段組織開始似樣,後半段我覺得比上半場更好,雖然好多人不理性地批評辛祖,但佢用波能力同短傳,加上身高優勢,仍然是前鋒第一選擇.
-
Edward Chan Wai Chun 於 06/10/2017 評論 NO. 3
好心踢多d組織配合啦,一味想靠身高優勢去贏人
-
Danny Ho 於 06/10/2017 評論 NO. 4
金sir踢法拍得住莫耶子
九九八十一斬 高Q大棍咁多年都係咁
-
Gary.C 於 06/10/2017 評論 NO. 5
作為老球迷 ,贏40比0都冇感覺,香港隊可能是最多入籍兵的代表隊,何有榮焉?只有那些狂熱黃絲才會盲撐
個人感受,黃絲不喜勿插


text:
反智到無朋友的網上旅行社
話說B講左離開香港去渡個長週末講左好耐, 成個暑假都過左, 只去左黃金海岸酒店. 當然佢梗係唔算數, 仲老早提過佢十月有個五日假期, 結果我又懶懶閒直至呢幾晚睇阿蘇個電視節目介紹澳門, B問: 不如我地去澳門囉. 又係埋門趕頭趕命去訂飛. 見康泰永安都選擇唔多, 反而中旅選擇較多, 而且佢地有個"芒果網"疑似有網上訂票服務, 仲話可以有專人送飛服務, 所以一試. 搞完一大輪之後竟然無要求我入信用咭號碼就話完成交易, 我仲諗或者佢地會係確定房間後我會收到電郵通知去上網繼續交易. 但唔夠10分鐘我竟收到佢地既來電, 對方話你所訂既套票價錢會係比訂果個貴百幾蚊, 我仲未來得"吓", 佢又繼續: 王生, 我地而家係有兩個付款辦法, 你可以上我地響旺角既寫字樓或者去旺角中旅社碌卡又得, 又或者可以用銀行入數. 我個"吓"終於可以送俾佢.
諗唔到網上買野都可以搞到咁複雜, 網上買野都係為左方便唔駛出街限時完成, 無諗到中旅社可以咁反智網上訂完仲係要落門市俾錢. 我同位鄉音女士講: 唔該請你幫我取消呢個booking, 旺角太遠勒.
結果放工咪又碌左落門市訂, 不過突然醒起原本想訂既果間酒店係有賭場, 而B對呢種酒店實在唔鍾意, 唯有改訂番間無賭場既酒店, 仲平左幾百蚊添.


text:
第一項紀錄係最低支持度.雖然唔敢肯定係咪前無古人後無來者,不過就算有都只係可以平佢嘅紀錄,因為根本就冇可能低過零支持.以我喺網上所見,全部評論都係插條神棍嘅,呢種情況真係前所未見.事實上,就算係癲狗,長毛,兩任突首,甚至係嗰件帶埋個仔周圍搞事嘅肥膏,都仲會有人撐,而神棍蔥竟然連一個粉絲都冇!
第二項紀錄係最低性價比.條友嘅肉金居然高達二十億,真係匪夷所思.呢個當然係天文數字,不過算唔算係紀錄都好難講.但係講到條友嘅質素,無論係外形,學識,抑或涵養,喺全港男性之中,極有可能屬於最差嗰1%.咁樣計起上嚟,佢賣嗰個絕對係無可超越嘅天價!當然啦,佢會唔會有我地睇唔到嘅卓越性能,就真係不得而知嘞.條友叫得做神棍,可能有不為人知嘅特長都話唔定,咁就要問米婆問吓小鹹鹹先知喇.
提到小鹹鹹,我又想講吓一個好奇怪嘅現象.有網民(相信係男網民)提出一個好有趣嘅問題,話以小鹹鹹咁驅風,究竟要收幾多肉金先肯上.估唔到大部份人都話冇得傾,就算幾多錢都唔肯制.對於咁嘅答案,我就懷疑人係口不對心嘞.
我相信每一樣都有個價錢,人亦唔例外.買唔買或者賣唔賣,只係睇個價錢合唔合理.而所謂價錢,亦唔係只限於金錢,總之喺交易中要付出嘅都算.講真,我就唔相信世界上有咁多無價之寶嘞.對於嗰條問題,我嘅答案好簡單,完全係睇有幾多肉金,具體上就係好似以下咁:
二十億:肯定𦧲飯應!
二億:同上
二千萬:都係𦧲飯應,但係心裏面有委屈就難免
二百萬:基本上會制,不過都要睇吓服務範圍
二十萬:多數唔會制,除非係好簡單嘅服務
二萬:No way!
唔知各位男網友又會唔會都有一個咁嘅價目表呢?


text:
千萬不要入THEi,正學店
[按此打開]
[隱藏]
作為過萊人,呢間野真係唔掂,入完衰過唔入,累撚死你,SO不要入,如果唔係悔恨終生
間野只係識收錢,野唔識做,老師,職員番工冇人做野咁,算喇,course冇人識,你出去搵工人人問你間野咩萊,你拎住張野諗住搵到份工冇咩可能,工程既course話就話hkie認,但其實只係暫時,過左今年你諗住會有?scheme a得既一早得左,現時只係吊住鹽水,昆得幾多錢得幾多,諗住讀完會做到工程師?作夢喇,大撚把人撈唔番讀緊個行,D人成日講細時唔讀書,大時做運輸,估唔到真係有,讀完THEi結果要去做運輸,笑撚到我呢
tuition fee年年加,冇問過任何人自把自為冇監管,su就垃圾既,傀儡一個,冇人質疑過加tuition fee,入到去你就比人當水魚咁,你加完service冇改善過,冇facility既,全數係要用ive既,實驗室就衰過secondary school,圖書館又係ive,canteen咁比咁多錢做咩?上堂到幾個campus走又係正到全hk冇一間野做到,住hall更正,收到鬼死咁高價,但又冇野用既,又係昆錢一大手段.老師既資歷又成疑,教到67咁,講野聽唔明,問又9唔答8,又玩分化又玩咸濕又將grade左拉高又咁低,咩科都係咁,fst,fds,fmh無一幸免.做呢間野既人走下一個走下一個,爛到冇人敢入,原先既p同vp已經轉左唔知幾多手,下低既就更加喇,如果咁得既就愈來愈多人做唔會走下一個走下一個喇,年年new face唔知邊個打邊個.
畢業禮,要玩直播既,吹到位係有限,唔夠就只能睇直播,日期又係咁改,錢就識收野就唔識做;你諗住佢比實習,唔知比咩出萊既,要人去四川呀或者山卡拉位置又唔帶你去又冇人跟,完全自己歷奇咁.做野你諗住有人幫你搵?食@@就有得你食,9x%就業率做出比人睇既姐,有既話就唔會係咁喇,做運輸計埋落就業率真係你贏撚哂,唔差在做m記計埋
大家,你們要死既我唔會阻,不過現時12月,就差唔多諗升u既野,如果我唔講,唔知再有幾多無知少年入局比人昆,我死就算喇,我唔希望有更多既人死,分分鐘yijin亦贏到呢間野,要入ive既就入,不要入呢間,呢間野學店,只係識收錢


text:
我只係想輕輕討論一下d港女既post相文化,所以呢篇文我都係用返廣東話寫,感覺到肉d.
講真,我真係好唔明點解港女咁鐘意影相,妳地影相正正常常都算,但妳地偏偏就係影埋d連妳媽咪都認唔出係妳既相,究竟是為乜?近年既p圖app層出不窮:p大對眼既有,整大對波既又有,拉到九頭身既又有.有一次我無聊禁下ig,見到一個「人」對腳好長,真係長到好似長頸鹿中左輻射頸既長度生左係到腳到咁,真係長到好唔合乎比例,但我想講既重點係:竟!然!有!人!like!
D港女自以為好靚好索都算啦,但我好想問點解仲有咁多男士要助長呢種歪風?其實你喺ig禁個心心俾佢,到底真係發雞盲地覺得相中果位人士好正,定欣賞緊人體工學有幾奧妙?你明唔明啊,香港就係有你地呢班hihi係到亂9咁俾like搞到d囡囡一個兩個以為自己點p圖都無問題啊!
有d frd化妝化到乜咁,執相又執到咁乜,好似自己今日唔出post呃like會死咁款,然後又真係拎到有好多like啵.我堅係好好奇,到底呢班like人既男士有無見過事主真人架?見過嗰d你知唔知地其實係幫兇行騙啊?未見過嗰d仲衰,好心你地唔好咁無自尊乜乜柒柒都like一餐,如果第日你發現你一年365日都stalk住俾緊心心既女神原來係一件豬扒,你點接受佢呢個真面目,你點面對你自己?
好多時候,d港女仲會跟足snapchat興起既風氣又用d唔知咩app黎自拍,影到卡通人物咁樣樣,又有狗耳狗鼻又申利乜乜乜懶係好可愛咁.妳地post張咁既相,我連妳係相中邊隻狗都分唔到,仲好笑過當年d貼紙相.其實點解要加咁多呢d filter呢?有無咁唔見得人?有既妳不如唔好影黎自欺欺人.仲有,妳影相既原意唔係要為左留為紀念咩,咁妳張相再執再唔同都起碼要同妳真人有返60-70%既相似程度啊唔該,否則妳張張影既樣都貓啊狗啊家禽啊咁合家歡開動物園咁款,第時妳俾妳個孫仔睇妳ig佢有咩感覺?
我始終覺得張相同真人可以完完全全割裂既嗰d「𡃁相」,我地係唔應該like,sor9,好心妳地咁唔鐘意自己個樣妳地就唔好一日影到黑又要整到無人認得妳,妳地用咁多時間黎draw attention,但其實draw左係一個你親手p出黎既虛擬人物到是為左乜?得罪講句,妳地不如睇多d書啦.
香港人真係好豬,明明俾正苦俾財團朝九晚八咁強姦住,仲咁有mood執相.日日有咁多事發生緊,世界又有咁多值得關注既事,妳地班港女實實在在睇下新聞讀下書得唔得架姐?唔好得個扮字,影完張偽文青相呃完like就拋低本書,妳有咁多時間執到自己似異形咁點解唔試下增值自己?d男士都係,唔該你地心甘情願做兵既同時都揀返個真係有返少少修養,有返少少內涵既女神先入伍得唔得?唔好求其貓啊狗啊都追一餐,到頭來就變左你地呢班仔幫佢地通街跪低揸機影一百萬張相都唔夠做啊,點解會咁?因為karma is a bitch.
唔好再影響香港市容啦求下你地.


text:
香港係一個好奇怪嘅地方,政府話要搞創新科技,但十分之痛恨 共享經濟 ,Uber固然被政府狂打,Airbnb都唔好得好多,但有中國背景嘅山寨application,政府又可以俾佢生存.香港權貴果啲要賺錢每一仙嘅核突嘴臉,真係睇得十分之清楚.
共享經濟 嘅背景
平心而論, 共享經濟 出現嘅背景,與其係挑戰權貴,不如話係利用資訊科技妥善安排資源.好似Uber,其實係搭順風車嘅玩法,只不過,如果住過美加,又知道Carpool係乜嘅話,都知喺北美,無Uber呢啲技術,好多人出行會煩惱好多,因為早上或黃昏繁忙時間,如果你架車得你一條友,或只係得你同你另一半,喺高速公路係會塞餐死,因為好多道路預留俾坐滿客果啲私家車.Airbnb,其實係業主出遊果陣,與吉空咗間屋,不如租俾有需要嘅人住吓,唔係個個人都要住酒店.更何況,歐洲好多人都提供Bed and Breakfast嘅服務,Airbnb,本意就係Bed and Breakfast.
但香港呢班友諗乜,打擊 Uber ,因為譚惠珠為首嘅仆街,以及中國嘅走資資本要維持的士牌價高企,譚惠珠本身就係人渣,我只能講呢條友早啲死,香港人會開心啲.而中國果啲嚟走資嘅炒賣冚家鏟,習近平一早應該搵人查呢班茂利,依家香港政府係咁打擊Uber,我唔知佢地乜道理.至於Airbnb喺香港寸步難行,我嘅睇法係,因為香港好多酒店業者,根本係以劏人為樂,你有Airbnb分薄啲生意,你叫啲人喺有大展覽期間,劏人幾千蚊晚一間房,香港果班權貴老友好多都反對自由經濟,因為有真自由經濟佢班友邊有咁多錢賺?你話係唔係?
但中國果啲山寨項目,好似乜嘢滴滴打的,政府唔會追究,Gogovan點解染紅,梗係喇,未賣屎忽俾馬化騰之前,係咁打擊貨van取酬載客,依家賣咗屎忽俾馬化騰,你睇吓Gogovan啲車差佬會唔會打擊,香港仲claim自己係自由市場,搵鬼信咩.香港自由市場嘅聲譽,就係俾當權呢班貪友搞到玩完.你以為廉署有用?無民主,香港只會有非洲級嘅市場環境.


text:
你地覺得琴姐+關淑儀果首《三千年前》點呀?聽多幾次覺得好正呀! 有種莫明其妙既感動,琴姐個獨白好正! 聲線演譯得好動人,聽得出係好有感情. 佢真係唱出到果種對老伴念念不忘既眷戀呀 加埋關淑儀唱果部份好配合呀!
-
vv
-
Yo
我第一次0係五天精華遊聽到都覺得好好聽呀!
由一開始琴姐講:"再見! 唔好怪我一開始就同你講再見,因為我係黎同你道別ge"
果度己經好正!同關淑儀唱果part都好夾!!
-
滴奶
三千年前
主唱:十二金釵 featuring. 李香琴.關淑怡
作曲:陳輝陽
讀白:陳慧
歌詞
琴:
再見 唔好怪我第一句就同你講再見
因為我真係專情來同你道別咖
你唔講嘢 淨係聽我講嘢 嗰陣時個世界好安靜
冇而家咁嘈 襯得我特別吱喳 特別開心
我記得 同你去睇日落
你會響我耳仔邊講嘢 你講得好細聲
其實我一啲都聽唔清楚咖
不過 我好鍾意聽你噉樣同我講嘢
以後 再冇人噉樣同我講嘢喇
因為你話畀我知 你要走喇
忽然間 經過咗好多年
我冇再睇過日落
Shirley
趁熄滅前 還可一見
蠟成了灰 沾污了我的臉
眾生萬年 淚海悲天
浪漫擱淺 舊歡不見
琴
我記得 你同我去過嘅每一個地方
果啲地方 通通留喺我心裡面
我唔會講
我老喇 我只係會講
我喺度太耐 時間耐咗
難免知道人總會慢慢咁將過去淡忘
又會睇住啲嘢 無聲無息咁樣消失
我點解要走
我先兩日 唔知諗緊乜嘢
無端端走咗去睇日落
個日落 就同我記得陪住你睇嗰個樣一樣
不過就算我點樣裝出若無其事
我都冇辦法唔承認
我失去嘅嘢實在太多喇
Shirley
趁熄滅前 還可一見
蠟成了灰 沾污了我的臉
眾生萬年 淚海悲天
浪漫擱淺 舊歡不見
琴
我要走喇
如果你記得返我係邊個
我知道
你一定會 好唔捨得我
仲會好掛住我咖
再見
-
cherie
只聽過一次, 聽收音機播, 但已經好好聽, 很特別, 各有各好, 講有講好聽, 唱有唱靚聲.
-
超正
星期五即刻走去買o左隻碟~
-
聽過一次
獨白果度係唔係講個老伴有老人痴呆,而自己要先去一步?唸起都好悲
-
超正
每個人想像空間都唔同.
-
mary
我都覺得好正!有種悲傷 feel............好特別.
-
林鄭
31日去皇後碼頭聽最啱 feel
-
眾生花
冇得頂
但首歌好sad
其實隻碟全部都幾好聽.....除左"走音王後史塔菲"果首
-
Kathy
我第一次聽...已經覺得隻歌好聽~~
琴姐講野時候,好似...有特別感觸既感覺~
-
cindy
原來係一隻牒黎架
我以為係電台d "聲之演出"
我又聽到個dj講 "金大班的最後一夜"
有咩關連呢?


text:
《地厚天高》觀後感與反思
終於,喺2017年嘅最後嘅一場,我睇到《地厚天高》.坦白講,呢部紀錄片係我連極業餘嘅觀後感都難寫嘅,我相信對唔少非圈內,無親身喺佢哋身邊經歷過嘅人嚟講,即使係比我專業,寫開影評嘅人,都係咁睇.一套出色嘅紀錄片,本身就係一個時間段入面一連串事件嘅summary,根本無可能再summarize一次.不過,喺講我對自己呢幾年嘅反思前,為呢部紀錄片講幾句都係應盡之義.
首先,Nora Lam真係一個好出色嘅紀錄片導演(唔好意思,其實我未睇《未竟之路》).佢想做到嘅效果,紀錄梁天琦人性嘅一面,好成功.插播嘅唔同片段,歌曲都好適合.事件嘅發生,相信大家都清楚,唔清楚嘅都係入場自己睇啦,我想講人.梁天琦,係一個dreamer.喺佢講佢嘅三年hall生活,為hall奉獻一切,不求回報嘅時候,就將佢作為一個dreamer嘅特質顯露無遺,好容易可以理解到佢點解可以為香港做咁多嘢.只有一個dreamer先可以motivate到其他人,先有可能成就其他人成就唔到嘅事.人,係應該先向自己負責任,無理由捨棄親近嘅人去為立場唔一樣嘅人犧牲.所以,我唔係想叫梁天琦繼續企出嚟做大家嘅偶像,英雄,我係想話,客觀,冷靜,抽離呢啲嘢,留番俾其他人做就得喇,因為dreamer罕有,而且係達成非凡成就所必須嘅.無論你嘅目標係咩,記住為Hall奮鬥果個你就得.
除咗梁天琦,仲有代佢參選嘅巴治奧梁頌恆.梁頌恆係一個幾務實嘅人,短短嘅coverage已經令我睇到佢其實係一個幾值得信賴,好穩陣嘅執行者,難怪佢可以搞到個青年新政出嚟.我幾鍾意佢.黃台仰同樣係一個幾有趣嘅人,其實兩個黨咁多個台前人物我最早喺facebook交流過嘅就係佢,我諗佢自己都唔記得有人不斷challenge佢點解buy陳云果套咩華夏乜乜乜,其實我喺challenge佢之前,知道佢buy陳雲之前,已經好欣賞佢.睇完《地厚天高》,我真係幾想攬下梁頌恆同黃台仰,再同梁天琦講下「千祈唔好摺埋自己,一定要搵人傾下,對減壓同抑鬱都好有幫助」.
之後,就係我對自己呢幾年嘅回憶,同電影無關.各位可以飛去睇最後一句.
其實我係一個同梁天琦完全相反嘅人.抽離,理智對我嚟講係本能,分析,判斷係我強項,要motivate人對我嚟講係極困難.目標為本,未至於無把握嘅嘢唔做,但同目的無關嘅一定唔做.雖然我係一個80後(仲大巴治奧少少),但我從來無去過六四晚會,甚至2012年前連七一遊行都無行過,亦無大中華過.唔洗睇論述都知佔中係低能嘅,所以對新一代著重論述,甚至有唔少人曾經被陳雲昆過覺得好神奇.喺本民前,青政堀起嘅雨傘革命,其實我嘅參與只有927到930四日,927,928出入金鐘幾次,929,930由天后行到金鐘再行番去銅鑼灣.喺黃之鋒開路,張超雄阻升級,學聯跣到抗爭者被黑警暴打之前已經知結果,一早已經放棄.
知有本民前同青政存在之後,終於搵到理念相同嘅本民前,之後發現Ray Wong竟然buy陳雲,轉去撐青年新政.不過作為一個抽離嘅圈外人,直至15年區選完我先知有梁頌恆呢個人,之前我淨係知游蕙禎唔太受中女師奶歡迎.
再之後我終於有機會投入少少.警察煽動嘅魚蛋事件我仍然無喺旺角,不過之後係我十幾年嚟第一次捐錢.雖然作為一個年過30嘅80後我無跨區出力去撐梁天琦,但我睇得好透徹,知道我完全認同本民前,甚至喺某女神級女演員隱晦話支持7號嘅時候我好坦白留言「道不同」(離題講一句,三個我最欣賞嘅女演員都有喺雨革同之後不畏強權同香港人企喺同一陣線,話宜家嘅藝人不如8,90年代嘅老海鮮唔該收皮).
之後就到2016年嘅立法會選舉.雖然我喺被遺棄選區,仍然難得地想出力支持本民前,青政.以我嘅年紀,性格,企街站,庇護工場貼選舉通涵唔啱我,唯有私底下透過page同游蕙禎講句如果要人幫手度橋即管出聲,可惜佢無搵我幫手(其實三唔識七如果佢哋肯放人埋身幫手度橋我都擔心).第一場選舉論壇後更加明顯需要人幫手,可惜可能我真係唔太主動直接,淨係問過幾個網友識唔識人介紹我去直接幫手預備對答,辯論,最後我都係幫唔到手.成個2016立法會選舉我唯一嘅貢獻就係最後關頭寫咗篇無咩人睇嘅文,反駁成報指控青年新政背後係劉迺強父子.
之後就係大家都知嘅當選,DQ事件.我同部分支持者唔同,我唔認為巴治奧同游蕙禎宣誓玩嘢有錯.作為一個用英文多過中文嘅人亦會話佢哋嘅發音明顯係Gina,唔係支那,我唔會對佢哋嘅原意作出不必要嘅揣測,即使我本人認為叫支那無問題.我對佢哋嘅支持由民族黨大會,到選舉論壇,造勢大會,當選,宣誓,被告,到今時今日都無變過.我仍然唔認同遊行嘅效果,特別係左膠主場,所以佢哋同黃台仰參與反釋法遊行呢個最後一次喺前線相遇嘅機會我都係錯過咗,不過我都有寫過下文講過其實香港法院喺宣誓案無需引用基本法104條以及相關釋法.
簡單講,我喺雨革前已經認同和理非無能,亦認同唯有武力先會有效果.我認同香港發展到咁已經無咩所謂泛民本土,只有統獨之分.最後我都係錯過咗同本民前一齊喺前線嘅機會,唔係我唔認同本民前,而係武力抗爭一樣要講策略,最低限度都要爭到主動權,唔可以被動用武力.立場,對現實嘅理解決定一切.無論如何,喺可見嘅將來,我對本民前同青政會同2016,2017年一樣支持.雖然未有並肩作戰嘅機會,對我嚟講本民前,青政嘅每一位都係戰友.
最後講番句,”Nora Lam,well done!And,thank you!”


text:
Longchamp經典款大size旅行袋 去旅行✈做Hand carry必備型格之選 去旅行要攞定一個傍身 因佢可摺疊 易於收藏👍👍👍 去旅行 去到盡 買得多手信嘅時候攞出黎用 一個大袋裝哂佢 輕鬆方便仲可以free到隻手出黎玩電話添 😉 另外去到機場行李超重又係呢個袋大顯身手嘅時候💪 執哂一袋出黎岩岩好 因個袋fit到hand carry lugguage嘅 size requirement 仲有上到機擔心有人攪你d野唔駛驚 個袋有個位俾你加個鎖 咁你就唔駛成程機攬實個包包勒 安心放上overhead compartment之後就可以大覺訓了 😪 哈哈 講到咁遠 講番個袋先 用過都唔知有無幾次 跟住都係放左係櫃桶內珍藏 因本人同款袋都起碼有5個以上 呢個袋外表98%新 因內裡係白色 所以放咩落去都會有痕跡 (附圖) 內裡85%新喇 (介意勿排) 不過外表完全靚仔 唔駛擔心 跟全新無異 就係呢個原因半價益街坊 原價都要2k架 😢 萬里長城特別版 個袋有detail 位 😍 條萬里長城由袋前面一路伸延到袋後面 好少有 經典啡色 同個皮柄襯到絕 銀啪扭 銀拉鏈扣 個扣仲閃令令的 歡迎pm查詢 😊
Hong Kong
只收現金, 交收地點互就
買家自付郵費


text:
果一百億關愛基金,變成一啲好核突嘅嘢唔駛講.只不過,呢個關愛基金可以核突到乜層次,正如Rachel講,官商勾結痕跡揮之不去,等小弟借林忌一篇文,再換個財主佬嘅角度同大家分析下:
呢件事,衰過八達通賣私隱賺五千八百萬捐俾公益金扣稅事件,成件事設計之精密,小弟自嘆不如.
首先,香港商界捐慈善一為公關手段(呢樣嘢煤氣公司做得最成功,左中右通殺),二為扣稅.但班商家佬當然唔會同你現金扣稅,相反,唔少查實有銷存貨之嫌,大家仲記得沙士期間,李嘉誠基金會捐「一人一個橙」,而且沙士期間,大班籌返嚟嘅嘢,係以「服務折現」計算,大家諗到如果有人唔係李嘉誠咁誠實,可以出到乜古惑.因為評稅主任,唔可能挑戰你捐出嚟嘅嘢嘅Book Value,你咁樣去deduct inventory你吹佢唔脹,呢條橋大家都識用.
最核突果樣嘢,係曾德成操盤同埋配對基金,曾德成操盤即係筆錢唔駛問阿貴去晒啲親共政團果度,用嚟2011同2012選舉果陣用,而果個配對基金係真正嘅現金流來源,正如我頭先講,好多係inventory或non cash services計條book value去扣稅,實際係無幾多真金白銀,咁樣政府就拎納稅人嘅真金白銀入個基金度,然後由曾德成操盤俾啲親共政團呃啲阿公阿婆,成條橋毒到爆炸.
所以呢,呢班商家佬係行善,你真係認真就輸了.


text:
作 者 : 家 庭 醫 學 (高 登 巴 打 )
1. 做 按 揭 , 即 係 同 銀 行 借 錢 買 樓 . 做 七 成 按 , 即 係 你 要 有 樓 價 三 成 嘅 現 金 , 銀 行 借 七 成 費 用 俾 你 買 樓 ; 做 九 成 按 , 你 只 要 俾 樓 價 一 成 , 其 餘 九 成 就 由 銀 行 攪 掂 . 非 首 置 最 多 做 七 成 按 , 但 首 置 就 可 以 做 到 九 成 按 . 如 果 做 多 過 七 成 按 , 政 府 為 免 你 走 銀 行 數 , 就 要 求 你 為 呢 額 外 嘅 借 貨 買 保 險 , 等 你 無 錢 還 都 有 保 險 公 司 賠 俾 銀 行 , 呢 種 保 險 就 係 按 揭 保 險 . 香 港 做 到 按 揭 保 險 嘅 主 要 有 兩 間 「 公 司 」 , 第 一 間 係 HKMC, 大 部 份 銀 行 都 經 佢 ; 第 二 間 係 QBE Insurance, 主 要 係 渣 打 會 用 佢 .
2. 理 論 上 你 做 九 成 按 同 七 成 按 比 , 九 成 按 要 俾 嘅 首 期 少 , 但 換 嚟 嘅 係 要 俾 最 多 十 幾 萬 嘅 按 揭 保 險 費 , 同 埋 按 揭 所 帶 嚟 嘅 利 息 亦 會 增 加 . 七 成 按 就 正 正 相 反 , 首 期 要 俾 多 啲 , 但 唔 駛 俾 按 揭 保 險 費 , 利 息 亦 會 少 啲 . 但 要 留 意 就 係 按 揭 保 險 費 亦 可 以 分 十 幾 , 廿 幾 , 甚 至 30年 供 , 所 以 唔 會 特 別 增 加 供 款 負 擔 . 同 時 要 留 意 , 由 於 有 通 脹 因 素 , 今 日 借 嘅 300萬 同 30年 後 嘅 300萬 價 值 完 全 唔 同 , 你 呢 一 刻 睇 七 成 同 九 成 按 嘅 利 息 可 能 差 好 遠 , 但 供 落 分 別 會 越 嚟 越 少 , 大 家 可 以 自 己 計 計 數 . 如 果 你 係 苦 於 首 期 唔 夠 , 但 壓 測 又 過 到 , 同 時 工 作 穩 定 , 其 實 九 成 按 都 唔 係 一 件 壞 事 .
3. 成 交 日 期 都 好 重 要 . 如 果 做 七 成 按 , 一 般 一 個 月 交 易 期 都 okay. 但 如 果 係 做 九 成 按 , 因 為 要 經 HKMC批 , 中 間 可 能 一 波 三 折 , 所 以 一 定 要 預 夠 時 間 . 九 成 按 一 艇 成 交 期 50日 至 2個 月 會 較 穩 陣 , 最 多 遲 啲 提 出 提 早 完 成 交 易 , 一 般 交 吉 業 主 都 會 答 應 , 同 埋 搵 律 師 樓 攪 一 般 不 另 收 費 . 要 留 意 如 果 交 易 日 期 到 你 都 未 攪 掂 個 按 揭 , 賣 家 係 可 以 沒 收 大 訂 , 同 時 要 你 賠 雙 邊 佣 , 所 以 一 定 要 小 心 !
4.做 按 揭 , 有 樣 嘢 叫 壓 力 測 試 , 如 果 你 過 唔 到 , 銀 行 唔 會 借 錢 俾 你 . 概 念 就 係 睇 下 你 嘅 收 入 減 咗 支 出 (呢 度 係 指 還 其 他 債 務 甚 至 係 其 他 按 揭 還 款 )之 後 , 如 果 以 加 息 做 大 前 題 之 下 , 你 仲 供 唔 供 得 起 樓 . 如 果 你 過 到 壓 力 測 試 , 即 係 你 係 有 實 力 嘅 買 家 , 銀 行 就 會 科 水 , 你 就 可 以 買 到 樓 . 壓 力 測 試 詳 細 計 法 唔 講 咁 多 , 有 其 他 Post詳 細 講 , 仲 有 app幫 你 計 , 呢 度 純 綷 講 concept. 如 果 你 兩 個 人 一 齊 買 樓 , 又 想 避 開 第 日 俾 DSD, 其 實 可 以 考 慮 落 一 個 人 名 買 , 但 按 揭 就 搵 另 一 個 人 做 埋 擔 保 人 , 咁 樣 壓 測 就 可 以 計 晒 兩 個 人 嘅 收 入 能 力 . 如 果 唔 知 自 己 過 唔 過 到 , 可 以 去 銀 行 做 定 pre-approval, 部 份 銀 行 嘅 結 果 有 效 期 係 3-6個 月 , 咁 你 買 樓 時 就 唔 駛 擔 心 自 己 買 完 又 過 唔 到 壓 測 .
5. 點 樣 整 靚 自 己 嘅 CV, 令 TU record升 級 , 輕 鬆 過 壓 測 , 有 其 他 巴 打 另 文 撰 寫 . 呢 度 講 下 有 咩 文 件 要 準 備 . 基 本 上 間 間 銀 行 都 差 唔 多 , 我 對 自 僱 人 士 唔 清 楚 , 以 下 係 打 份 牛 工 嘅 人 要 準 備 嘅 嘢 ︰ 1)身 份 證 副 本 ; 2) 住 址 證 明 ; 3) 出 糧 戶 口 近 3個 月 嘅 statement; 4) 3個 月 嘅 糧 單 ; 5) 上 年 交 稅 稅 單 (3版 紙 都 要 ) 或 者 今 年 公 司 俾 你 用 嚟 報 稅 嗰 份 資 料 ; 6) 臨 約 副 本 . 如 果 你 近 一 年 有 轉 過 工 就 要 埋 上 一 間 公 司 做 嘅 時 候 嘅 相 關 資 料 , 但 詳 細 我 都 唔 太 識 . 如 果 你 出 糧 戶 口 係 舊 式 簿 仔 戶 口 無 e-statement睇 , 記 得 睇 樓 前 三 個 月 個 個 月 都 要 去 打 簿 , 如 果 唔 係 又 要 去 銀 行 「 沖 印 」 紀 錄 , 要 成 7個 工 作 天 , 小 心 為 上 . 我 自 己 就 將 出 糧 戶 口 以 外 嘅 儲 錢 聯 名 戶 口 statement都 俾 返 銀 行 , 等 銀 行 同 HKMC都 知 我 啲 首 期 係 邊 度 嚟 .
6. 搵 銀 行 攪 按 揭 , 可 以 直 接 入 銀 行 攪 , 亦 可 以 搵 按 揭 轉 介 公 司 攪 . 呢 類 按 揭 轉 介 公 司 收 到 你 嘅 資 料 , 會 將 相 關 資 料 俾 你 想 搵 嘅 銀 行 , 到 時 有 專 人 聯 絡 你 . 按 揭 轉 介 公 司 會 收 錢 , 但 只 收 銀 行 , 唔 收 用 戶 , 所 以 可 以 放 心 用 . 揀 邊 間 銀 行 都 有 技 巧 , 但 重 點 係 你 要 先 申 請 多 幾 間 唔 同 銀 行 , 分 散 風 險 , 同 時 提 升 自 己 嘅 bargaining power.
7.寫 呢 篇 嘢 時 係 2014年 5月 , 而 家 最 流 行 嘅 mortgage plan係 一 種 要 H Plan (有 P cap位 ) + ML. 意 思 係 按 揭 利 息 用 HIBOR嚟 計 , 我 用 嘅 就 係 H+1.7, 即 係 利 息 係 1.92% (H而 家 係 0.22%), 屬 低 息 水 平 . 由 於 HIBOR嘅 浮 動 機 會 大 過 PRIME, 所 以 如 果 H大 到 一 個 不 合 理 水 平 , 都 仲 有 P cap幫 手 , 所 以 你 會 見 到 有 個 叫 P- 嘅 成 份 係 入 面 . P又 分 大 P同 細 P, 睇 銀 行 點 定 義 佢 個 P, 而 家 呢 一 刻 大 P係 5.25, 細 P係 5. 如 果 用 我 而 家 將 會 做 嘅 plan, 個 cap位 係 P-3.5 (用 大 P), 即 係 如 果 呢 一 刻 就 算 HIBOR升 到 5%都 好 , 我 要 俾 嘅 利 息 都 只 會 用 5.25-3.5 = 2.15%嚟 計 , 而 唔 係 HIBOR嘅 6.7%, 相 對 安 全 好 多 . 不 過 其 實 就 算 你 問 幾 多 間 銀 行 都 好 , 如 果 係 有 做 呢 種 plan的 話 , 其 實 大 家 嘅 利 息 個 rate都 係 一 模 一 樣 , 大 家 開 始 攪 就 會 明 . 所 以 揀 邊 間 , 就 係 睇 ML嘅 特 質 , 仲 有 可 以 同 銀 行 R 到 幾 多 著 數 .
8. 講 講 ML, 呢 樣 嘢 如 果 大 家 問 自 己 阿 爸 , 佢 哋 應 該 聞 所 未 聞 . ML全 寫 嘅 Mortgage-linked, 有 啲 銀 行 嘅 saving-linked, 仲 有 其 他 五 花 八 門 嘅 名 , 但 原 意 都 係 一 樣 . ML account係 一 樣 銀 行 幫 你 「 慳 息 」 嘅 銀 行 戶 口 , 用 嘅 Interest rate係 同 你 按 揭 要 俾 嘅 利 息 一 模 一 樣 . 即 係 話 , 如 果 你 呢 一 刻 按 揭 要 俾 2%利 息 俾 銀 行 , 咁 當 你 放 錢 入 去 ML account時 , 銀 行 就 會 倒 轉 俾 返 你 存 入 去 嘅 錢 嘅 2%利 息 俾 你 , 從 而 減 低 你 嘅 利 息 支 出 . 當 然 , 呢 個 ML account都 有 限 制 , 就 係 可 以 存 嘅 錢 最 高 限 額 係 你 問 銀 行 借 嘅 錢 嘅 一 半 , 所 以 你 點 都 要 俾 按 揭 利 息 嘅 一 半 費 用 . 所 以 , 如 果 你 有 七 成 按 嘅 錢 , 但 做 九 成 按 的 話 , 你 可 以 將 用 餘 嘅 20%錢 放 入 去 ML account, 咁 就 可 以 減 低 利 息 支 出 , 同 時 留 返 多 啲 備 用 資 金 , 第 時 俾 人 炒 都 唔 駛 驚 無 錢 供 樓 俾 人 call loan. 仲 有 一 樣 關 於 ML嘅 嘢 大 家 應 該 要 知 , 就 係 銀 行 點 樣 俾 息 你 . 如 果 係 SCB的 話 , 佢 嘅 俾 息 方 法 係 直 接 扣 減 你 嘅 按 揭 利 息 費 用 ; 而 其 他 銀 行 , 多 數 係 按 揭 利 息 費 用 一 樣 , 但 就 將 啲 息 以 現 金 方 式 放 入 你 嘅 銀 行 戶 口 . 就 咁 睇 , 你 可 能 會 話 net amount一 樣 , 咁 又 有 咩 分 別 . 其 實 重 點 係 按 揭 利 息 費 用 , 係 可 以 用 嚟 減 稅 ! 如 果 你 放 入 ML account舊 錢 夠 大 , 咁 扣 稅 額 其 實 可 以 每 年 有 幾 萬 嘅 分 別 ! 如 果 你 用 SCB以 外 嘅 其 他 銀 行 玩 ML, 咁 你 嘅 扣 稅 額 就 會 明 顯 多 好 多 . 另 外 補 充 , 就 係 你 可 以 隨 時 放 錢 入 同 埋 係 ML account攞 返 錢 出 嚟 .
9. R著 數 可 以 話 係 攪 按 揭 入 面 好 重 要 嘅 一 環 , 因 為 間 間 銀 行 嘅 優 惠 offer都 可 以 好 唔 同 , 一 般 係 睇 你 借 幾 多 錢 而 定 . 優 惠 一 般 係 以 下 幾 款 ︰ 免 找 數 簽 帳 額 , 現 金 回 贈 , 購 物 禮 券 , 家 居 保 險 優 惠 , 按 揭 保 險 優 惠 折 扣 等 等 . 同 埋 要 呢 啲 優 惠 , 一 般 都 有 啲 條 款 , 例 如 要 用 新 信 用 卡 簽 夠 幾 錢 先 可 以 攞 到 免 找 數 簽 帳 額 , 要 用 佢 哋 出 糧 戶 口 先 可 以 有 現 金 回 贈 等 等 , 大 家 要 自 己 留 意 . 點 解 之 前 叫 大 家 搵 多 幾 間 銀 行 申 請 mortgage? 就 係 因 為 可 以 透 過 「 互 相 比 較 」 嚟 叫 自 己 心 儀 銀 行 俾 多 啲 優 惠 . 例 如 你 想 用 A銀 行 , 但 得 4000蚊 禮 券 , 而 B銀 行 就 offer到 5000蚊 禮 券 + 半 價 家 居 保 險 俾 你 . 到 時 你 就 可 以 同 A銀 行 講 , B而 家 就 做 到 咁 , 如 果 你 俾 到 6000蚊 禮 券 同 做 到 半 價 保 險 俾 我 , 我 就 用 你 , 咁 多 數 A銀 行 都 可 以 俾 到 多 啲 優 惠 俾 你 , 但 到 唔 到 你 心 目 中 嘅 水 平 就 睇 情 況 . 你 可 能 會 問 , 咁 我 可 唔 可 以 自 己 唸 啲 incentives出 嚟 , 從 而 攞 多 啲 著 數 ? 呢 啲 咁 不 誠 實 嘅 方 法 , 我 就 唔 講 咁 多 , 實 際 操 作 上 真 係 有 巴 打 用 到 . 至 於 你 R到 幾 多 著 數 , 就 睇 你 時 間 同 功 力 啦 . 另 外 , 強 烈 建 議 大 家 一 定 要 申 請 埋 SCB. 因 為 SCB係 用 QBE做 按 揭 保 險 , 有 時 佢 嘅 保 險 優 惠 係 俾 HKMC做 到 平 . 以 我 嘅 case, QBE俾 咗 個 7折 我 , 而 HKMC就 只 做 到 75折 . 係 呢 個 情 況 下 , 你 可 以 同 銀 行 講 SCB嘅 QBE俾 到 7折 , 想 叫 HKMC都 做 7折 . 銀 行 就 會 叫 你 寫 封 信 declare QBE俾 呢 個 折 頭 你 , 同 時 要 求 HKMC俾 返 一 樣 折 頭 . 著 數 就 係 逐 啲 逐 啲 咁 R返 嚟 架 啦 .
10.最 後 一 點 , 係 關 於 幾 時 可 以 draw loan. 如 果 你 唸 住 提 早 完 成 交 易 , 就 一 定 要 先 簽 好 按 揭 合 約 , 先 再 聯 絡 自 己 律 師 行 同 through AA聯 絡 賣 家 . 但 係 聯 絡 之 前 , 一 定 要 知 銀 行 最 早 幾 時 可 以 俾 你 draw loan, 即 係 銀 行 最 早 幾 時 有 錢 俾 到 賣 家 . 因 為 當 你 6月 1日 簽 按 揭 約 , 按 揭 部 有 機 會 因 為 優 惠 quota等 等 原 因 , 要 7月 先 俾 到 錢 , 咁 你 同 賣 家 6月 尾 提 早 交 易 就 出 晒 事 . 所 以 記 住 要 confirm, 唔 好 臨 尾 撻 Q.


text:
2013年10月3日星期四
我的韓國男友(三) 家人篇
記得澳洲一簽完左之後, 我去左釜山玩幾日, 個o個星期日Oppa帶我去佢由細到大都會一家人去既教會. (佢屋企幾代都係基督徒)
個日佢既父母係台上有份唱聖詩, 而我在台下好努力望住個螢光幕, 即使個時韓文根本勁差, 都出晒腦汁咁去試讀同扮好投入咁唱歌. 之後牧師開始講道, 我一句都聽唔明, 幾咁眼訓又早起身, 又未食早餐, 真係想合埋隻眼, 但係我又知佢父母係台上一定望住我地, 所以我狂用手指甲針自己大脾, 等自己唔好合埋眼.
個兩粒鐘真係超大壓力, 話晒都係第一印象, 廢事衰啦. 教會結束之後, 我地就去左附近一間傳統韓國餐廳食午餐. 除左見面, 講左句"안녕하세요. 처음 뵙겠습니다"之外,之後既時間都係Oppa同佢屋企人傾計,而我負責賣笑.有時佢屋企人都會同我傾計,問我問題,不過都係佢地同Oppa講韓文,Oppa再翻做英文話我知.
Oppa媽問: 做韓國女人好辛苦嫁喎, 佢話佢知香港女仔好大小姐, 通常都係d男人做晒, 問我如果搬黎韓國住捱唔捱到, 識唔識煮飯. 哇, lee個問題真係考起我, 捱唔捱倒真係唔知, 捱唔到係咪可以隨時返香港.
好在Oppa又話平時係澳洲都係我煮飯, 仲識煮韓食. 之後Oppa媽就開始講: 同外國女仔一齊, 要諗好多野, 唔係剩係Oppa一個人問題, 而係成個家族問題等. 又要顧埋我地如果有小朋友, 個小朋友唔似韓國人點算. 同埋Oppa媽又問我地打算幾時結婚, 唔可以一直咁working holiday周圍去.
最後係我身材唔高, 佢媽咪好擔心如果生左個小朋友唔高點算.我聽完以上Oppa翻譯返比我知既內容後, 真係唔小心講左句: 咁不如你娶個韓國小姐啦. 好在Oppa爸對我評價又幾好, 唔知點解會覺得我善良, 同可愛, 仲話睇得出我有一顆真心愛佢個仔.
咁我其實係下年諗住去韓國, 但到宜家都心大心細去首爾自己一個闖下, enjoy下一個人生活定係去釜山同Oppa一齊住, 講真我真係未有心理準備面對佢屋企人.
我: 如果下年我黎到, 你媽咪都係唔想你同外國人一齊點算? 如果我唔適應韓國既生活點算?
Oppa: 咁我地私奔返返黎澳洲啦
3 則留言:
Lizzy, 唔冇擔心住啦! 總有辦法 work it out :)回覆刪除回覆
貓 叮: 我會化擔心唯力量. 見步行步啦. 哈哈唔憂嫁住刪除
真愛旅舍視頻聊天室回覆刪除
真愛旅舍視頻聊天室
真愛旅舍視頻聊天室
6699視訊美女
上海聊天室交友
視訊美女聊天交友
視訊網絡聊天室第九視頻
九聊視頻
異性視頻交友
男人女人做愛視頻
視訊1905電影網在線觀看
電影在線觀看免費網
土豆網電影在線觀看
愛上擼綜合成人網
色人居情色網
亞洲xooo8綜合成人社區
人妻管理員2視頻
天天色成人綜合網
成人小說在線視頻
90後成人色情圖片
成人色系電影
狼群影院
伊人成人影院
久久色悠悠綜合網
天天色綜合區
操一操電影
色夜AV影院
色AV成人網
狼群影院
色也色
哥也色蝴蝶谷
咪咪影院
情色咪咪網
台灣甜心女孩視訊
漾美眉視訊交友
Q女孩真人視訊
真人秀視頻聊天室
真人秀視頻聊天室
免費寂寞交友聊天
台灣甜心辣妹視訊
台灣視訊聊天室破解
影音視訊聊天室
真人美女視頻交友
一對一免費視訊聊天室
台灣麗人視頻聊天室
台灣麗人視頻聊天室
真人秀聊天視頻網站
真人秀聊天視頻網站
免費午夜聊天室
免費午夜聊天室
在線視頻語音聊天室
在線視頻語音聊天室
免費語音視頻聊天室
免費語音視頻聊天室
同城視頻聊天室
同城視頻聊天室
視頻聊天網
視頻交友
真人勁歌熱舞
真愛旅舍
視頻交友
視頻交友
真愛旅舍視頻聊天室


text:
香港係一個先進開放嘅城市,唔同才能嘅人都可以發揮所長.然而,唔同才能嘅人,喺成長嘅過程有唔同嘅際遇,呢啲際遇,對某啲人來講,可能會帶來好多煩惱,甚至係挫折.成功嘅人,往往就係,無論佢出身乜嘢,佢本身天賦係乜嘢,都努力不懈自強不息,不斷突破自己,成就自己嘅人生.
趙氏呢啲垃圾,對埋曬啲田北辰都老鼠拉龜,人地田二少爺,愉景新城無洗衣舖無吉野家,佢真係咁都拉攏到呢兩間嘢返來,你話啲當區居民點會唔俾票佢?你趙恩來做過乜嘢令人會俾票?口口聲聲話自己係反圍標專家呀?你係咁叻,新西就無曬啲圍標啦?得罪講句,「敗軍之將何以言勇」就係講呢啲人.即係好似項羽咁,一隊軍隊殺曬威曬,人地劉季「雞鳴狗盜」咩人都用,攞埋你個天下返來,你工黨自己已經節節敗退,僅有嘅餘力唔係拉攏可以合作嘅人,而係向已經柒到無人想理嘅張生地毯式找碴.
我就唔知《HK01》有幾憎周庭,但觀乎佢哋呢幾日,又安排專訪又一日一POST咁原汁奉上任亮憲的金句soundbite,我就覺得肯定來者不善.
管理公司嘅清洗水箱程序出錯,引致食水殘留清潔劑,而出事嘅欣安邨係公屋,即係政府有監管責任.
呢個年代,就算細個嗰陣大家都憧憬同一見鍾情嘅中學同學白頭到老,大左之後,都難免感受到現實嘅無奈,咩原因都好啦,總之就係無可能返到轉頭,返唔到去睇女唔睇頸項以下嘅純情.
琴晚人稱電競恩(?!)嘅容海恩議員應邀為電競業界人士,講述一下政府喺鼓勵電競呢方面應該有咩做得更多.電子競技係近年全球各國都銳意發展嘅運動項目,除左令青少年多一個機會發揮潛能,更加係可以創造大量就業機會嘅新興產業.無論從青少年成長,抑或係發展經濟嘅角度,香港政府喺電競呢個議題上面都係責無旁貸嘅.
近年的士揀客惹來不少公憤,有人將的士「惡行」放上討論群組「公審」,聲稱有的士接載乘客由萬宜水庫東壩到西貢市中心,收費坐地起價至雙倍
耐唔耐就會有啲所謂嘅模特兒或網絡頻道主播,被揭發從事性工作兼職,網絡上好多人,包括我fb 上嘅朋友,都會群起恥笑之.我有無份講埋一份?好老實,都有嘅.但有時諗多兩諗,就會對佢哋多兩分嘅尊敬同埋憐憫.
耐不耐就會有人私信(PM)我,「喂呀我開左個新PAGE丫,俾個LIKE我丫?」,「我交功課要做問卷,可唔可以幫我SHARE下丫?」
暫時喺面書,建制派基本上係全線挨打的,民建聯日日直播,我唔多手留下言,佢哋係得兩三千個VIEWS都夠膽死,真係好核突的.睇睇周浩鼎個LIVE,冤孽啦,三千未夠,我地VJGAMER搵GRACE直播打PATAPATAPATAPON(好似係)都唔只啦,醜唔醜?
十一歲,唔應該係諗去死嘅年紀.
呢個我諗就係現屆林鄭政府嘅戰術.輿論上嘅滴水不漏,表面上不作為,亦同時係不讓對方有作為.佢知道反對派一定要搵嘢去反對,只要無乜嘢好反對,咁反對派提出嘅反對就會非常咁小學雞.例如鋪天蓋地咁講嗰一百幾十蚊.


text:
總編手記:集體懷念
尋晚聽陳奕迅,謝霆鋒重上叱咤舞台唱〈我的快樂時代〉同〈活着viva〉,很難唔引起集體懷念嘅狂熱——一代人自有一代人嘅歌,而且我地有幸見證過香港流行文化嘅鼎盛年代,呢一切一切都發生喺我十至二十歲嗰段時空.
如果話呢段時間係一個人一生聽歌最多嘅時刻,睇波亦然.Sorry,哥迪奧拿套戰術係好精細啊,高普套pressing係好有激情啊,但無論佢地點好點好,都唔會比嗰個階段你接觸嘅足球更好睇嘛.所以早一排曼城仲連勝緊嘅時候,終於有人拎而家嘅佢地同04年阿仙奴,05年車路士比較,雖然呢種比較係一定會發生,但係任何事物都敵唔過自己嘅記憶.就正如你去問一位阿士東維拉嘅球迷,佢都會同你講82年嗰隊拎歐聯冠軍嘅維拉同百事一樣咁正,而且勁過你呢支用金錢砌起嘅曼城成條街.
更況且,我係曼聯球迷.唔理你係反定係盲反都好,我都係最鍾意90年代嘅曼聯,同90年代嘅英超.講到呢個位,不得不提一位叫財哥嘅紅的司機,同埋上邊呢張相.
我冇見過財哥本人,只不過係我地嘅技術總監Adrian有一日搭的士嗰陣遇見佢,咁啱傾落先知道佢係曼聯球迷.呢張相聚晒一代人嘅記憶.驟眼睇,以為佢係碧咸fans,因為呢堆公仔裏有兩個碧咸,而且隔離仲有位巴夫斯.成日上網睇見有人笑巴夫斯係神經刀,我真係得啖笑,佢係有過甩碌鏡頭(例如01年對拉科嗰場歐聯同布朗撞埋一齊嗰啲呢),但佢啲龍門球同腳法放喺今日其實唔錯,而且反應快,防守面積大,而家睇返佢啲波,絕對唔係而家啲人講到咁差.我心諗,呢位財哥擺得巴夫斯出嚟,品味絕對凌駕好多公海球迷.
點知一問起Adrian,佢話財哥嘅心頭好係麥佳亞(Brian McClair).麥佳亞身型強壯而且有速度,最擅長執第二點後上施射,係英式442裏面嘅典型二前鋒.而且佢入球量好穩定,加盟球隊第三季同曉士仲相當合拍.史特根形容,佢係一頭「蘇格蘭草原蠻牛」,非常剽悍.不過令人印象至深嘅畫面,當數呢一幕:
91年球季阿仙奴拎英甲冠軍,嗰季兩軍互撼,麥佳亞唔只射失球十二碼,仲畀溫特本係咁狂潤,於是佢地兩個人互相飛鏟,齊齊拎紅牌離場,最後兩軍索性開拖打到飛砂劈石(只得返最斯文嘅施文冇參與群毆).簡大帝加盟曼聯之後,麥佳亞越踢越後,甚至轉踢中場中,已經係後話(情況如同十年前費格遜叫阿倫史密夫轉踢中場一樣).嗰季曼聯喺聯賽最後一輪作客高貝利,輸3-1之後仲要列隊歡迎阿仙奴,又係另一個後話.
90年代初甚至年代更久遠嘅曼聯,的確踢得好揦鮓,麥佳亞就係其中一個象徵.嗰陣時嘅曼聯正選十一個人都好揪得,輸人唔輸陣,想當初喺更衣室畀法比加斯掟pizza,而家畀曼城掟奶嗰啲濕碎嘢,邊有得同91年呢隊比.再況且,91年曼聯打贏巴塞拎歐洲盃賽冠軍盃冠軍,係希素慘案後第一家英格蘭球會拎歐戰錦標,意義就更不同凡響.就算呢隊曼聯嘅足球簡單同直接,但論性格,佢地比起而家啲波更有稜角.
愛上麥佳亞同91年曼聯,係一份值得財哥驕傲嘅事情,畢竟佢地一齊度過嗰個年代.對於足球同香港流行曲,最好嘅時光,始終都係停留喺九十年代.


text:
Text: Nic Wong
成日諗,科技先進到有google glass,點解唔出隱形眼鏡版google glass,直接用眼球控制影相,變成「我對眼就係證據」?當年睇《玩謝麥高維治》,走入麥高維治嘅腦袋,用佢對眼睇世界.呢次S04E02,以上兩樣撈埋.
故事講述,一朝被蛇咬,十年怕草繩,主角係一名阿媽,因為阿女細細個短暫失蹤過,於是就參加試驗計劃,mon實阿女一舉一動,包括阿女對眼睇緊乜野,心跳率幾多,體溫高低,GPS位置等等,仲有PG家長指引mode,但凡睇到血腥,暴力,色情野全部打格仔模糊化,搞到阿女仲好奇,愈睇唔到愈去自殘,愛你變成恨你,中途熄機退出計劃,將整個監測系統擺埋床下底.
只不過,養兒一百歲,長憂九十九,阿女夜歸未見人,拗底mode開動,即刻打晒畀阿女所有同學同佢哋老母,都搵唔到阿女,靈機一觸,床下底有果部封塵嘅「偷睇神器」,原來個system仲work緊,阿媽一開機,即刻睇到阿女同個男人搞緊嘢,挑起佢關心阿女果條神經,然後日又偷睇夜又偷睇,更發現阿女又搞嘢又吸毒,於是佢以阿媽嘅身份要脅阿女男友,又借機會畀阿女食事後丸,於是搞出大頭佛,最後以另一方式永遠偷睇阿女,保護佢嘅一生⋯⋯
作為阿媽,好難話佢錯晒;作為阿女,吸毒同未夠秤偷嘗禁果,亦都幫唔落,但人生就係咁,自由就係咁,與其步步為營,不如步步驚心,唔跌過唔知痛,唔跌過亦唔會知痛苦後嘅快樂.父母識得放手,仔女先會長大,否則靠幾多先進科技都冇用.冇錯係好娘,但事實就係咁娘,不聽老人言,吃虧在眼前.


text:
(photo via cc Flickr user Just some dust)
兩日寫既日記.係電台講完一次之後,有個聽眾,寫左一封好長,好多粗口既信畀我,話我唔好亂作故仔.
結果,我講完之後,原來有好多人都收到過咁樣既信.有一個朋友係新加坡,直頭寫信投訴到高層,問究竟獅子銀行點解要咁樣用電話服務,你證實到個客,但個客證實唔到你,點解我要咁做?
到今日,都冇人畀到答案我.
二十年前,如果你係香港,係屋企收到個電話,係銀行打畀你,叫你畀身份證號碼畀佢,你會唔會畀佢?
有一日,有一封自稱係某某銀行既信,去左我屋企.佢話叫我要更新一D個人資料.你知啦,呢排咁多騙案,又有咁多「社會實驗」,我點知有冇人用CAM拍緊我呀.所以,我就冇理佢啦.點知過左兩日,又有一個自稱係銀行職員既短訊,去左我手機,話我要更新個人資料.我見佢咁煩,就打去問下啦.點知,一聽既係一個講廣東話唔正既接線生.
之後,我問佢:請問你點證明,你係獅子銀行既人?你有咩證據,可以用電話話畀我知,你係獅子銀行既人呢?
個女仔就答我:先生,其實你可以去分行,不過佢都係打返上黎架咋.
哈哈哈哈,好啦,我唯有將我既個人資料講晒畀個女仔知,之後個女仔就話,
先生,我明白架啦.你需要去分行簽返個名,因為你有呢樣,呢樣同呢樣資料呢,係有唔同左既.需要更新.
係呢個時候,我火都黎埋,我想同個女仔講:
小姐,你而家係想點呢?我將所有野講晒畀你聽,原來你at the end 你要我去返分行,點解唔叫我係分行一次過做?你要核實我身份,點解我唔使核實你身份呢?點解獅子銀行而家咁既呢?我到今日都唔明,我做錯咩,點解我要畀你玩成半個鐘呢?
但我深呼吸左一下,之後吞返晒所有說話.因為,我知道呢個女仔,有可能睇晒我所有財政狀況同埋個人資料.我深呼吸左一下,之後我就唯有同佢講,好呀,唔該晒.
你地話,如果你係我,我可以點做?
本來,我都唔係真係好嬲.只不過,去到分行,原來,分行既職員,佢都係需要打返上客服中心,即係call center ,搵返果個同我講野,而廣東話講得唔正既人,之後先至同我準備張form.簡單D黎講,原來櫃位既人check機,係唔知發生咩事,之後佢都要打返上call center,問返果個女仔,先再同我準備張form畀我簽名.
咁我打去call center 做咩呢?
點解要浪費我半個鐘呢?
到今日,我都唔明.點解獅子銀行要做呢樣野.究竟佢可以慳左幾多時間,而同時又浪費左個客幾多時間呢?
我係櫃位,等左半個鐘,周圍排隊做銀行野既人,唔係講國語就係講唔正廣東話既.有D直頭只係拎張港澳通行證就去開戶畀人彈返轉頭.又有人開本票係買保險基金.究竟而家每一日銀行用幾多時間畀人走資呢?
好記得,好多年前睇過美國作家 Bill Bryson 為英國報紙寫既專欄,佢話係機場見到好多自動化既入閘機,有好多本來係由航空公司既人做既事,變左由我地做.咁點解航空公司冇減返價既呢?好啦,而家我地D銀行服務,好似越黎越先進,話咩都要Paperless 要環保,萬一有一日有咩事,銀行將D數字玩玩下玩到冇晒,唔見左,咁我可以用咩做證據追究返銀行?一個電腦file嗎?有邊個會可憐我呢?
我唔知.呢個世界,好多價值,好似冇得質疑咁.好似環保.唔收銀行紙既月結單,好似係好環保.但係,我到而家,我都係收紙既.因為,我唔信科技,我唔信人.係,我唔信人.唔好同我講信任.係我人生走到今日,同我講想要我「信任」既人,十居其九係呃我,剩低果一個都係想我幫佢手做野而已.
信任?我活係2017年既香港,面對大機構,大組織,我連基本保護自己既憑證我都得唔到,點解呢個世界有D人會走去信一D劣績斑斑既人做政工作者既呢?


text:
大澳是一個很遠的地方,搭車到東涌仲要再搭45分鐘巴士入去,如果要上山的話,要接近三個鐘先到目的地,所以都唔係好積極搞,又成日俾天氣玩,終於都唔記得咗由提出到成行搞咗幾耐.
睇人地網頁見獅山個角度幾好,三百幾米唔算太高,一個鐘內登頂唔算太辛苦,不過朋友又話難度四粒星喎,唔理咁多照去,一落車就係登山口算幾方便,行完樓梯後已經有啲斜,一路都仲算路線分明,行行吓仲見到人地條天線,落山搵到佢就掂,不過差唔多到頂就幾乎冇路,堆大石要爬上去咁滯,見到山頂士氣大增,沒太多考慮就上咗去,天氣又係例牌白茫茫,大景冇乜睇頭,整個遠景影大澳屋仔.暴力PS後都唔太差.
日落既方向就啱呀,不過就好側,要影到個景好細粒先影到佢,諗得兩諗仲俾舊高雲搞彎埋,算數,等夜景.個景都算幾特別.
要影翻頭先屋仔特寫就要極速換長鏡,攞支70-200mm上來真係消耗好多氣力架.喂……..做乜突然間咁大風架?呢個時候支腳架變得唔係好穏,硬係有小小矇,最後侷住開大光圈,加高ISO影,粗粗地叫做影到.早知就帶支大腳架來…….好喇,輪到最剌激既走人.頭先掉以輕心,諗住實識走.落落吓乜好似咁斜,唔對路咁既,行翻轉頭.搵咗一大輪都好似冇路咁,有啲餚底.好彩一人計短,頭先上來係影咗舊石,對翻方向,原來唔似路嗰度真係路,真係咁斜,夾硬過咗就見翻啲路喇.嚇餐死,落山好艱幸,路勁斜的關係用咗好長時間.再搭車出東涌,食飯再搭車翻屋企已經十一點幾 @@


text:
啱啱考完final exam,班契弟就個個飛曬去日本grad trip. 而我,窮撚一名,就選擇留返起香港grad trip算了,畢竟我對旅行其實都無乜興趣,可去可唔去. 不過聽人講萬宜水庫靚,還掂我又未搵到工,去一去都無妨.於是我就plan好自己一個人去萬宜水庫grad trip.其實諗深一層,都唔係幾失禮啫!話曬都係香港的旅遊勝地,never mind啦! 2018年6月26日 七點,天朗氣清,我就由屋企出發了. 我由大圍直坐到烏溪沙,再轉99號,八點搭二去到西貢市中心,再等94,九點到咗麥理浩徑步行.風景都幾靚,你去日本咪又係睇埋D花花草草,所以都唔知佢哋比咁多錢去做咩?不過,無所謂啦!都唔關我事!行咗段斜路,到咗萬宜坳,我就停低飲下水食下包,之後就向右邊的萬宜路行,見到萬宜水庫,大約十二點幾,我終於到咗西壩,風景係幾靚嘅,水庫中間有D島仔,但係我就唔多識欣賞囉! 見到創興水上活動中心,講明水上活動中心,多數都係要錢,咁即係唔關我事,我就繼續行,終於行到東壩,見到好大嚿藍色石頭,係一嚿錨形紀念碑,我都唔理佢紀念D乜,繼續行,見到湖旁對面有幾個山洞,有成班人起度參觀,我見咁多人,都費事去趁熱鬧,又繼續向前行,D石一條條一層層咁,幾得意!跟住又見到防波堤上面有好多嚿巨大的錨形石排起度,唔知佢想點,不過都never mind啦!咪又係石頭,無乜特別. 跟住行下行下,就到咗東壩的涼亭,都係下晝三點幾了,但係咁難得來到咁早走又好係又D餂,咁就坐多陣,睇下D石頭先走. 太陽開始落山,其他人都開始走了,但係我又唔捨得坐的士,就跟住條路行返落山. 開始天黑,我攞個尿袋出來照住條路,周圍人影都無,車都無部,有D驚,不過都算啦!有路就行得返落去.突然,唔小心跣手,跌咗個尿袋落斜路邊.我好小心咁蹲低去執. 「啪!」我踏住個嚿石斷咗,我成個人碌咗落萬宜水庫. 屌啊!我唔識游水啊!「救命啊!救命啊!……」無人起度,跟住我就唔知發生咗咩事!
橫世間
章節
- 1. 第一章 無死到
- 2. 第二章 深山野人
- 3. 第三章 原來獵物係我
- 4. 第四章 好靚的飛機杯


text:
好多人學英文學咗好耐 啲英文都係講得唔好*(睇你點定義好啦 你可以話好多人都講得一口好好嘅HKE)
咁除咗grammar會錯 自信唔夠 idea→粵→英 呢啲問題之外 就係好多人覺得好大鑊嘅口音問題
港式口音 係唔係差啲嘅口音 應唔應該改 我就唔講嘞 因為我根本唔識呢啲
我講吓港式口音係點來先
我地學個第二語言/外語 就會有啲嘢喺母語度過咗去 我地叫呢個做transfer
例如我地用廣府話嘅i去讀英文嘅i 而我地個i同英文個i係(幾乎)一樣嘅 咁呢個係positive transfer
又例如粵語眾數個樣唔會加s嘅 我地學英文嘅時候一開始會成日唔記得加s 當然呢個就係negative啦
就係呢啲transfer 再加埋啲歷史因素(呢啲就唔係由我講喇) 就做咗我地港式口音出來
咁我自己就分咗港式口音有呢幾類「
問題」特點嘅
- 唔識讀個字
- 個音粵語冇 搵個相近嘅代咗佢
- 兩個音素粵語都有 但粵語唔分搞到喺英文都唔分
- 音嘅組合粵語冇 之後變咗第啲嘢
- Intonaion問題(遲吓(可能唔係我)講)
例子如下
- Common讀成襟聞
- early(/ɜː/)唔圓唇 我地會搵個靴字嘅韻母(/œː/ 圓唇)代咗佢
- 長短i u問題 我諗唔使我多講
- Crown呢個組合粵語冇 會讀咗做「甖」咁嘅音
- 港式口音會當一個英文字係有定咗嘅音調 然後讀出來成句就係咁升降升降升降升降升降…
如果有時間有心情嘅話 呢幾樣我會詳講吓
中化篇「實用」文都未搞掂
*我CE英文speaking得3 係咪好後悔睇咗條廢柴寫嘅文呢?